# Akurežiim

- Kasutage üksnes tehnilistes andmetes loetletud laadimisseadmeid. Ainult need laadimisseadmed on ette nähtud raadios kasutatava liitiumioonaku laadimiseks.

Märkus. Raadio jaoks mittesobivate akude kasutamine võib põhjustada raadio väärtalitlust või kahjustumist.

Liitiumioonakut kaitseb süvatühjenemise eest akuelementide elektrooniline kaitse "Electronic Cell Protection (ECP)". Tühjenenud aku korral lülitab kaitselüliti raadio välja.

- Kui kaitselülitus on raadio välja lülitanud, ärge lülitage seda uuesti sisse. Võite kahjustada akut.

## Aku vahetamine

Avage akukatte lukustushoob (13) ja pöörake akukate (12) lahti.

Aku eemaldamiseks vajutage vabastamisnuppu (16) ja tõmmake aku akupesast välja. Ärge rakendage seejuures jõudu.

Aku paigaldamiseks lükake aku selliselt akukinnitusse (14), et akuühendused asetseksid akukinnituse ühenduste peal. Laske akul fikseeruda.

Sulgege ja lukustage akukate (12).