# Audióüzem

## Be- és kikapcsolás

A rádió bekapcsolásához nyomja meg a (2) Be-/Ki-gombot. A (1) kijelző aktiválásra kerül és a rádió legutolsó kikapcsolásakor beállított audió forrás kerül lejátszásra.

A (1) kijelző minden egyes gombnyomásnál néhány másodpercre kivilágosodik.

A rádió kikapcsolásához nyomja meg ismét a (2) Be-/Ki-gombot. Az audió forrás aktuális beállítása tárolásra kerül.

## A hangerő beállítása

A bekapcsolás után a rádión mindig egy alacsony hangerő van beállítva.

A hangerő megnöveléséhez forgassa el a (2) Be-/Ki-gombot az óramutató járásával megegyező irányba, a hangerő csökkentéséhez pedig az óramutató járásával ellenkező irányba.

A <VL>, illetve <Volume> hangerő beállítás a kijelzőn egy 0 és 30 közötti értékkel néhány másodpercre megjelenik. Egy rádióadó beállítása vagy az adók közötti átkapcsolás előtt állítsa be a hangerőt egy alacsony értékre, külső audió forrás elindítása előtt pedig egy közepes értékre.

A hang kikapcsolásához nyomja be rövid időre a (8) némító gombot. A hang visszakapcsolásához vagy nyomja meg ismét röviden a némító gombot vagy forgassa el a (2) Be-/Ki-gombot az óramutató járásával megegyező irányba.

A hangerőt bármikor meg lehet változtatni. Ha a menüfunkció aktiválva van, akkor a kijelző néhány másodperccel a hangerő megváltoztatása után visszatér a menühöz.

A rádió 19 perc elteltével automatikusan kikapcsol, ha ezen időn belül:

- a rádió hangerejét 0-ra állítják,
- a rádió hangját kikapcsolják vagy
- a lejátszó készülék (pl. okostelefon) hangerejét 0-ra állítják.

## Egy audió forrás kijelölése

Egy audió forrás kijelöléséhez nyomja meg annyiszor a (7) forrás kijelölő gombot, ahányszor szükséges, hogy a kijelzőn a kívánt belső, illetve külső audió forrás kerüljön kijelzésre:

- DAB/DAB2: digitális rádió, DAB+ (GPB 18V‑2 SC),
- FM/FM2: analóg rádió, URH,
- AUX: külső audió forrás (pl. okostelefon) a (15) csatlakozófiókban található AUX IN (24) 3,5‑mm-hüvelyen keresztül,
- : külső audió forrás (pl. okostelefon) a Bluetooth®-összeköttetésen keresztül.

Az aktuális audió forrás az (b) audió forrás kijelzőn, illetve a Bluetooth® (a) kijelzőn látható.

A DAB és DAB2 (GPB 18V‑2 SC), valamint a FM és FM2 funkciói között nincs semmi különbség, ezek lényegében csak további program tároló helyeket tartalmaznak.

## DAB+-rádióadó beállítása/tárolása (GPB 18V‑2 SC)

A DAB+-rádióadó audió forrásként való kijelöléshez nyomja meg annyiszor a (7) forrás kijelölő gombot, amíg a (b) audió forrás kijelzőn a DAB vagy a DAB2 kijelzés jelenik meg.

Egy rövid inicializálás után a legutoljára beállított rádióadó kerül lejátszásra.

Az adó neve a (k) multifunkcionális kijelző felső sorában kerül kijelzésre. Azt, hogy a multifunkcionális kijelző alsó sorában milyen kiegészítő információ jelenjen meg, a menüfunkcióban lehet beállítani.

- Az adók közötti átkapcsoláshoz forgassa el addig a (7) forrás kijelölő gombot, amíg a kívánt adó a kijelzőn megjelenik. A kijelölés megerősítéséhez nyomja meg a (7) forrás kijelölő gombot. A rádió átkapcsol a kijelölt adóra.
  Az adók közötti átkapcsoláshoz alternatív megoldásként a (10) lefelé kereső gombot vagy a (9) felfelé kereső gombot is meg lehet nyomni. A rádió átkapcsol a következő (ábécé-sorrendben csökkenő, illetve növekvő sorrendben) rendelkezésre álló adóra.

- Egy beállított adó tárolásához nyomja meg annyiszor a kívánt memóriahely (5) program tároló gombját, amíg a (c) memóriahely kijelzőn megjelenik a memóriahely száma.
  Ha a DAB audió forrás 4 memóriahelye foglalt, akkor a (7) forrás gomb megnyomásával kapcsoljon át a DAB2 audió forrásra, ahol további 4 memóriahely áll rendelkezésre. Ne felejtse el, hogy az átkapcsolás után a kívánt adót ismét be kell állítania, ha azt tárolni akarja.

- Egy tárolt adó lejátszásához nyomja meg röviden az egyik (5) program tároló gombot. A (c) memóriahely kijelzőn megjelenik a memóriahely száma. Szükség esetén a (7) forrás gomb megnyomásával kapcsoljon át a DAB és DAB2 audió forrás között, hogy valamennyi tárolt adóhoz hozzáférhessen.

Figyelem: Gyenge rádiójel esetén megjelenik a <Weak Signal> kijelzés a (k) többfunkciós kijelzőn. Ebben az esetben kézi úton elindíthatja a DAB+-állomáskeresést.
Ehhez jelölje ki a menüben a <Auto Scan> menüpontot, vagy nyomja meg egyidejűleg a (10) lefelé kereső gombot és a (9) felfelé kereső gombot. Az állomáskeresés befejezése után 4 adó kerül az 1.–4. program tároló helyen tárolásra. A rendszer a korábban itt tárolt adókat ekkor felülírja.

Ha nem található DAB+-rádióadó a (k) multifunkcionális kijelzőn megjelenik a <No DAB Station – Please Auto Scan> kijelzés.

## URH-rádióadó beállítása/tárolása

Az URH-rádióadó audió forrásként való kijelöléséhez nyomja meg annyiszor a (7) forrás kijelölő gombot, amíg a (b) audió forrás kijelzőn megjelenik a FM vagy FM2 kijelzés.

GPB 18V‑2 C: A (d) rádiófrekvencia kijelzőn megjelenik a pillanatnyilag lejátszásra kerülő adó frekvenciája.

GPB 18V‑2 SC: A (k) multifunkcionális kijelző felső sorában megjelenik a pillanatnyilag lejátszásra kerülő adó adófrekvenciája. Azt, hogy a multifunkcionális kijelző alsó sorában milyen kiegészítő információ jelenjen meg, a menüfunkcióban lehet beállítani.

Egy alkalmas jel kielégítően erős vétele esetén a rádió automatikusan átkapcsol sztereóvételre és a kijelzőn megjelenik a (h) sztereóvétel kijelzése. A menüfunkcióban a vételi módot ekkor át lehet állítani monovételre.

- Egy adott adó beállításához forgassa el addig a (7) forrás kijelölő gombot (TUNE), amíg a kijelzőn megjelenik a kívánt frekvencia, illetve a kívánt adó.
- A következő nagy jelerősségű adó kikereséséhez nyomja meg röviden (10) lefelé kereső gombot vagy a (9) felfelé kereső gombot. A kijelzőn megjelenik és a rádióban lejátszásra kerül a következő megtalált adó.
- A nagy jelerősségű adó kereséséhez nyomja meg egy fél másodpercnél hosszabb időre a (10) lefelé kereső gombot vagy a (9) felfelé kereső gombot. Minden megtalált adó 5 másodpercig lejátszásra kerül, majd a keresés egészen a frekvenciasáv végéig folytatódik. Az állomáskeresés megszakításához nyomja meg röviden a (10) lefelé kereső gombot vagy a (9) felfelé kereső gombot.
- Egy beállított adó tárolásához nyomja meg annyiszor a kívánt memóriahely (5) program tároló gombját, amíg a (c) memóriahely kijelzőn megjelenik a memóriahely száma.
  Ha a FM audió forrás 4 memóriahelye foglalt, akkor a (7) forrás gomb megnyomásával kapcsoljon át a FM2 audió forrásra, ahol további 4 memóriahely áll rendelkezésre. Ne felejtse el, hogy az átkapcsolás után a kívánt adót ismét be kell állítania, ha azt tárolni akarja.
- A legerősebb adó AUTOSTORE automatikus kereséshez és tároláshoz nyomja meg egyidejűleg a (10) lefelé kereső gombot és a (9) felfelé kereső gombot. A rádió megvizsgálja valamennyi vehető adót és a legjobb vételt nyújtó 4 adót az 1.–4. program tároló helyen tárolja. Ne felejtse el, hogy a rádió szükség esetén az itt korábban tárolt adókat felülírja.
  A keresés befejeztével az 1. program tároló helyen tárolt adó kerül lejátszásra.
- Egy tárolt adó lejátszásához nyomja meg röviden az egyik (5) program tároló gombot. A (c) memóriahely kijelzőn megjelenik a memóriahely száma. Szükség esetén a (7) forrás gomb megnyomásával kapcsoljon át a FM és FM2 audió forrás között, hogy valamennyi tárolt adóhoz hozzáférhessen.

## A rúdantenna helyzetének beállítása

A rádió az arra felszerelt (6) rúdantennával kerül kiszállításra. Ha egy URH-adót vesz, forgassa el a rúdantennát abba az irányba, amely a legjobb vételt nyújtja.

Ha nem sikerül kielégítő minőségű vételt beállítani, állítsa fel a rádiót egy olyan helyen, ahol jobb vételre van lehetőség.

Figyelem: Ha a rádiót rádióállomások, rádiókészülékek vagy más elektronikus berendezések közvetlen környezetében üzemeltetik, a vételében zavarok léphetnek fel.

## Külső audió források csatlakoztatása az AUX csatlakozón keresztül

Nyissa ki a (15) csatlakozófiók védősapkáját és dugja bele az (25) AUX-kábel 3,5 mm-es csatlakozódugóját a AUX IN (24)-hüvelybe. Csatlakoztassa egy megfelelő audió forráshoz az AUX-kábelt.

Az AUX-audió forrás lejátszásához nyomja meg annyiszor a (7) forrás kijelölő gombot, amíg a (b) audió forrás kijelzőn a AUX kijelzés jelenik meg.

A szennyeződések elleni védelemhez ismét zárja le a (15) csatlakozófiók védősapkáját, ha eltávolítja az AUX-kábel csatlakozódugóját.

Ha AUX-üzemmódban megnyomja az egyik (5) program tároló gombot, a rádió átkapcsol a legutoljára használt rádió üzemmódban tárolt adóra.

## Külső audió források lejátszása/vezérlése Bluetooth®-on keresztül

Egy audió forrás (pl. okostelefon) Bluetooth®-on keresztül való lejátszásához vagy nyomja meg annyiszor a (7) forrás kijelölő gombot, hogy a kijelzőn a Bluetooth® (a) kijelzés jelenjen meg, vagy függetlenül a pillanatnyi audió forrástól nyomja meg röviden a Bluetooth® (11) gombot.

Az összeköttetés létrehozatala, illetve a keresési folyamat közben a Bluetooth® (a) kijelző villog.

GPB 18V‑2 SC: A (k) multifunkcionális kijelzőn megjelenik a <Pairing> kijelzés.

- Ha a rádió már össze volt kötve Bluetooth®-on keresztül egy külső audió forrással és ha ez az audió forrás most is rendelkezésre áll, akkor a rádió automatikusa felépít egy kapcsolatot ezzel az audió forrással.

- Ha nem áll rendelkezésre egy mentett audió forrás, megindul a keresési folyamat. Aktiválja a külső audió forrással a kapcsolatot. Okostelefonoknál erre általában a Bluetooth®-menüben van lehetőség. A rádió rendelkezésre álló forrásként a GPB 18V‑2 C xxxx, illetve a GPB 18V‑2 SC xxxx név alatt jelenik meg. Ehhez vegye figyelembe az audió forrása / az okostelefonja használati utasítását is.

- Ha egy audió forrással fennálló Bluetooth®-kapcsolatot be akar fejezni és egy új audió forrást akar keresni (PAIRING), akkor nyomja meg 0,5 másodpercnél hosszabb időre a Bluetooth® (11) gombot. A fentiekben leírtaknak megfelelően aktiválja a kapcsolatot.

Mihelyt fennáll a Bluetooth®-on keresztül egy audió forrással a kapcsolat, a Bluetooth® (a) kijelző tartósan világítani kezd.

GPB 18V‑2 SC: A rádióval a Bluetooth®-on keresztül összekötött készülék neve a (k) multifunkciós kijelző legfelső sorában kerül kijelzésre. Az alsó sorban a rádióval összekötött készülék által kibocsátott szöveg kerül kijelzésre.

Ha a Bluetooth®-on keresztül nem sikerül felépíteni semmilyen összeköttetést, a rádió 19 perc alteltével automatikusan kikapcsolásra kerül.

A Bluetooth®-on keresztül csatlakoztatott audió forrást a rádión keresztül is lehet vezérelni:

- Egy cím kijelöléséhez és elindításához nyomja meg annyiszor röviden a (9) felfelé kereső gombot, illetve a (10) lefelé kereső gombot, amíg eléri a kívánt címet. A kijelölt cím lejátszása automatikusan elindításra kerül.

- A lejátszás megszakításához nyomja meg a (8) némító gombot. A kijelzőn megjelenik a (f) szünet kijelzése.

- A lejátszás folytatásához nyomja meg ismét a (8) némító gombot, változtassa meg a (2) Be-/Ki-gombbal a hangerőt, vagy nyomja meg a (9) felfelé kereső gombot, illetve a (10) lefelé kereső gombot.

- Egy címen belül előre-, illetve visszacsévéléshez tartsa addig benyomva a (9) felfelé kereső gombot, illetve a (10) lefelé kereső gombot, amíg eléri a címen belül a kívánt pontot.

Ha Bluetooth®-üzemmódban megnyomja az egyik (5) program tároló gombot, a rádió átkapcsol a legutoljára használt rádió üzemmódban tárolt adóra.

## Duális hangmód (Bluetooth® audio forrás esetén)

Ha egy audio forrás Bluetooth®-on keresztül kerül lejátszásra, akkor aktiválni lehet a Duális Hangmód (DSS) funkciót. Ebben az esetben 2 rádió (GPB 18V‑2 C vagy GPB 18V‑2 SC) szolgál jobb és bal oldali hangszóróként egyazon műsor lejátszására.

A Duális Hangmód funkció aktiválása:

- A két rádió egyikének már a Bluetooth®-on keresztül összeköttetésben kell lennie az audió forrással.
- A rádió kijelölése jobb oldali hangszóróként: Jelölje ki a következőt: <DSS> → <DSSR> (GPB 18V‑2 C, illetve <Set DSS> → <Right Speaker> (GPB 18V‑2 SC).
- A rádió kijelölése bal oldali hangszóróként: Jelölje ki a következőt: <DSS> → <DSSL> (GPB 18V‑2 C), illetve <Set DSS> → <Left Speaker> (GPB 18V‑2 SC).
- A 2. rádión szintén kapcsolja be a Bluetooth®-üzemmódot.
- Jelölje ki a menüben a 2. rádión a mindenkori másik hangszórót.
- A lejátszást a Bluetooth®-on keresztül most is a megszokott módon lehet irányítani.

## A menübeállítások megváltoztatása

A menüfunkció meghívásához, tartsa addig benyomva a (8) némító gombot (MENU), amíg a kijelzőn megjelenik a (e) kijelzés.

Navigálás a menüben:

- Görgetés egy menüben: Forgassa a (7) forrás kijelölő gombot.
- Egy menübeállítás kijelölése és tárolása: Nyomja meg a (7) forrás kijelölő gombot (OK).
- Átkapcsolás egy almenüre: Nyomja meg a (7) forrás kijelölő gombot.
- Visszatérés egy almenüből egy magasabb szintű menühöz: Nyomja meg röviden a (8) némító gombot. A legfelső menüszint elérésekor a rádió automatikusan visszakapcsol az audió-üzemre.

A menüfunkcióból bármely menüszinten történő kilépéshez és az audió-üzemhez való visszatéréshez tartsa addig benyomva a (8) némító gombot, amíg a kijelzőn megjelenik a (e) menüfunkció kijelzése. A rádió alternatív megoldásként az utolsó gombnyomás után 10 másodperc elteltével automatikusan visszatér az audió-üzemre.

Ha a rádió a kikapcsoláskor már nem tárolja a menübeállításokat, cserélje ki a gombelemet (a pufferelemet).

## Menüpontok (GPB 18V‑2 C)

A rendelkezésre álló menüpontok részben attól függenek, hogy melyik audió-üzemmódban van működésben a rádió.

<EQ>
Hangzáskép menü: A magas hangszintet a <TR> menüpontban és a mély a hangszintet a <BA> menüpontban −5 és +5 között lehet beállítani. A hangzáskép beállításai minden egyes audió forráshoz külön-külön kerülnek tárolásra.

<TIME>
Időbeállító menü: Itt a 12-órás <12HR> és a 24-órás <24HR> kijelzés között lehet választani és az időt kézi úton be lehet állítani.

<MONO> (az FM/FM2 audió forrás esetén)
Monovétel menü: Itt a monovételt be-: <ON> vagy kikapcsolhatja: <OFF>. Monovételre akkor célszerű átkapcsolni, ha rádió egy gyenge adó vétele során gyakran ide-oda kapcsol a sztereó- és monovétel között.

<DSS> (a Bluetooth® audió forrás esetén)
Dual Speaker Sound menü: A rádiót jobb oldali hangszóróként (<DSSR>), vagy bal oldali hangszóróként (<DSSL>) használhatja, vagy a funkciót kikapcsolhatja (<OFF>).

## Menüpontok (GPB 18V‑2 SC)

A rendelkezésre álló menüpontok részben attól függenek, hogy melyik audió-üzemmódban van működésben a rádió.

A menün belül a menü neve a (k) multifunkcionális kijelző felső sorában, a kijelölhető beállítás pedig az alsó sorban jelenik meg.

<Set EQ>
Hangzáskép menü: A magas hangszintet a <Treble> menüpontban és a mély a hangszintet a <Bass> menüpontban −5 és +5 között lehet beállítani. A hangzáskép beállításai minden egyes audió forráshoz külön-külön kerülnek tárolásra.

<Set Time>
Időbeállító menü:

- Itt a 24-órás <24 Hour Mode> és a 12-órás <12 Hour Mode> kijelzés között lehet választani.
- Az időt a <Set Hour>, illetve <Set Minute> segítségével kézi úton is be lehet állítani.

- Megjegyzés: Ha a DAB/DAB2 audióforrásként egy olyan adó van kijelölve, amely az időpontot is sugározza, a rádió automatiksan átveszi ezt az időpontot. A kézi időbeállításokat a rendszer ekkor felülírja.

<Reset All>
Visszaállítás menü: Itt visszaállíthatja valamennyi menübeállítást a gyári beállításra: <Yes> vagy visszatérhet a pillanatnyi beállításokhoz: <No>.

<Auto Scan> (az DAB/DAB2 audió forrás esetén)
Automatikus állomáskeresés menü: Itt elindíthat egy automatikus állomáskeresést.

<Manual Tune> (a DAB/DAB2 audió forrás esetén)
Kézi hangolás menü: Itt kézi úton beállíthatja a kívánt frekvenciát.

<Display Type> az DAB/DAB2 audió forrás esetén)
Kijelzési mód: Itt kijelölheti, melyik szöveg jelenjen meg a (k) multifunkcionális kijelző alsó sorában:

- a rádióadó által sugárzott információs szöveg <Dynamic Label>,
- az adó frekvenciája <Frequency>,
- a jelerősség <Signal Strength>,
- a rádióadó által sugárzott program típusa <Program Type>.

<Display Type> az FM/FM2 audió forrás esetén)
Kijelzési mód: Itt kijelölheti, melyik szöveg jelenjen meg a (k) multifunkcionális kijelző alsó sorában:

- a rádióadó által sugárzott információs szöveg <Radio Text>,
- az adó neve <Program Service>,
- a rádióadó által sugárzott program típusa: <Program Type>.

<Set FM Mono> (az FM/FM2 audió forrás esetén)
Monovétel menü: Itt a monovételt be- (<On>) vagy kikapcsolhatja (<Off>). Monovételre akkor célszerű átkapcsolni, ha rádió egy gyenge adó vétele során gyakran ide-oda kapcsol a sztereó- és monovétel között.

<Set DSS> (a Bluetooth® audió forrás esetén)
Dual Speaker Sound menü: A rádiót jobb oldali hangszóróként (<Right Speaker>), vagy bal oldali hangszóróként (<Left Speaker>) használhatja, vagy a funkciót kikapcsolhatja (<OFF>).