# Način za predvajanje zvoka

## Vklop/izklop

Za vklop radijskega predvajalnika pritisnite gumb za vklop in izklop (2). Zaslon (1) se vklopi in prikaže, predvajati se začne zvočni vir, nastavljen ob zadnjem izklopu radijskega predvajalnika.

Zaslon (1) se z vsakim pritiskom tipke za nekaj sekund osvetli.

Za izklop radijskega predvajalnika znova pritisnite gumb za vklop in izklop (2). Trenutna nastavitev zvočnega vira se shrani.

## Nastavitev glasnosti

Po vklopu radijskega predvajalnika je vedno nastavljena nizka glasnost.

Za povečanje glasnosti obrnite gumb za vklop in izklop (2) v desno, za znižanje glasnosti pa v levo.

Nastavitev glasnosti <VL> oz. <Volume> se za nekaj sekund pokaže na zaslonu z vrednostjo med 0 in 30. Pred nastavitvijo ali menjavo radijske postaje na‌stavite glasnost na nizko vrednost, pred vklopom zunanjega zvočnega vira pa na srednjo vrednost.

Za izklop zvoka pritisnite tipko za utišanje (8). Za vnovičen vklop zvoka znova pritisnite tipko za utišanje ali obrnite gumb za vklop in izklop (2) v desno.

Glasnost je mogoče kadar koli spremeniti. Če je funkcija menija aktivna, se prikaz nekaj sekund po spremembi glasnosti vrne na meni.

Radijski predvajalnik se po 19 min samodejno izklopi, če je v tem času:

- glasnost na radijskem predvajalniku nastavljena na 0,
- zvok na radijskem predvajalniku izklopljen ali
- glasnost na napravi za predvajanje (npr. pametnem telefonu) nastavljena na 0.

## Izbira zvočnega vira

Za izbiro zvočnega vira pritisnite gumb za izbiro vira (7) toliko krat, da bo na zaslonu prikazan želeni notranji oz. zunanji zvočni vir:

- DAB/DAB2: digitalni radio prek DAB+ (GPB 18V‑2 SC),
- FM/FM2: analogni radio prek FM,
- AUX: zunanji zvočni vir (npr. pametni telefon) prek 3,5‑mm vtičnice AUX IN (24) v predalu za priključek (15),
- : zunanji zvočni vir (npr. pametni telefon) prek povezave Bluetooth®.

Trenutni zvočni vir prepoznate po prikazu zvočni vir (b) oz. prikazu Bluetooth® (a).

Zvočni viri DAB in DAB2 (GPB 18V‑2 SC) ter FM in FM2 se ne razlikujejo po svoji funkcionalnosti in nudijo zgolj dodatna programska pomnilniška mesta.

## Nastavitev/shranjevanje radijskih postaj DAB+ (GPB 18V‑2 SC)

Za izbiro zvočnega vira radijske postaje DAB+ pritisnite gumb za izbiro vira (7) toliko krat, da se na prikazu pojavi zvočni vir (b) DAB ali DAB2.

Po krajši inicializaciji se predvaja zadnja nastavljena radijska postaja.

Ime postaje se prikaže v zgornji vrstici večnamenskega prikaza (k). Z menijsko funkcijo lahko izberete, katere dodatne informacije želite prikazati v spodnji vrstici večnamenskega prikaza.

- Za menjavo postaje obračajte gumb za izbiro vira (7), dokler na zaslonu ni prikazana želena postaja. Pritisnite gumb za izbiro vira (7), da potrdite izbiro. Radijski predvajalnik preklopi na izbrano postajo.
  Za menjavo postaje lahko tudi pritisnete tipko za iskanje nazaj (10) ali tipko za iskanje naprej (9). Radijski predvajalnik preklopi na naslednjo razpoložljivo postajo (v abecednem vrstnem redu naraščajoče oz. padajoče).

- Če želite shraniti nastavljeno radijsko postajo, pritiskajte tipko za shranjevanje programa (5) želenega pomnilniškega mesta, dokler ne začne utripati številka pomnilniškega mesta v prikazu pomnilniškega mesta (c).
  Če so 4 pomnilniška mesta zvočnega vira DAB zasedena, preklopite s pritiskanjem gumba za izbiro vira (7) na zvočni vir DAB2, kjer so na voljo 4 dodatna pomnilniška mesta. Upoštevajte, da morate po menjavi želeno postajo znova nastaviti, če jo želite shraniti.

- Za predvajanje shranjene postaje pritisnite eno od tipk za shranjevanje programskega mesta (5). Številke pomnilniškega mesta se prikažejo v prikazu pomnilniškega mesta (c). Po potrebi s pritiskom gumba za izbiro vira (7) preklopite med zvočnima viroma DAB in DAB2, da lahko dostopate do vseh shranjenih postaj.

Opomba: če je radijski signal šibek, se na večnamenskem prikazu (k) prikaže opozorilo <Weak Signal>. V tem primeru lahko zaženete ročno iskanje postaj s sprejemom DAB+.
V meniju izberite <Auto Scan> ali sočasno pritisnite tipko za iskanje nazaj (10) in tipko za iskanje naprej (9). Po zaključku iskanja postaj se na programskih pomnilniških mestih 1 do 4 shranijo štiri postaje. Že shranjene postaje se pri tem prepišejo.

Če ne najdete nobene radijske postaje DAB+, se prikaže <No DAB Station – Please Auto Scan> v večnamenskem prikazu (k).

## Nastavitev/shranjevanje radijskih postaj FM

Za izbiro zvočnega vira radijske postaje FM držite gumb za izbiro vira (7), dokler se na prikazu ne pojavi zvočni vir (b) FM ali FM2.

GPB 18V‑2 C: frekvenca trenutno predvajane postaje je prikazana na prikazu radijske frekvence (d).

GPB 18V‑2 SC: frekvenca trenutno predvajane postaje je prikazana v zgornji vrstici večnamenskega prikaza (k). Z menijsko funkcijo lahko izberete, katere dodatne informacije želite prikazati v spodnji vrstici večnamenskega prikaza.

Če je sprejem ustreznega signala dovolj močan, radijski predvajalnik samodejno preklopi na stereo sprejem, na zaslonu se prikaže prikaz stereo sprejem (h). V menijski funkciji se lahko spremeni način sprejema na mono sprejem.

- Za nastavitev določene postaje obračajte gumb za izbiro vira (7) (TUNE), dokler se na zaslonu ne prikaže želena frekvenca oz. želena postaja.
- Za iskanje naslednje postaje z večjo močjo signala pritisnite tipko za iskanje nazaj (10) ali pa tipko za iskanje naprej (9). Naslednja najdena postaja se prikaže in predvaja na zaslonu.
- Za iskanje vseh postaj z večjo močjo signala pritisnite tipko za iskanje nazaj (10) ali pa tipko za iskanje naprej (9) in jo držite dlje kot pol sekunde. Vsaka najdena postaja se predvaja za 5 s, nato se iskanje nadaljuje do konca frekvenčnega pasu. Za preklic iskanja postaj pritisnite tipko za iskanje nazaj (10) ali tipko za iskanje naprej (9).
- Če želite shraniti nastavljeno radijsko postajo, pritiskajte tipko za shranjevanje programa (5) želenega pomnilniškega mesta, dokler ne začne utripati številka pomnilniškega mesta v prikazu pomnilniškega mesta (c).
  Če so 4 pomnilniška mesta zvočnega vira FM zasedena, preklopite s pritiskanjem gumba za izbiro vira (7) na zvočni vir FM2, kjer so na voljo 4 dodatna pomnilniška mesta. Upoštevajte, da morate po menjavi želeno postajo znova nastaviti, če jo želite shraniti.
- Za samodejno iskanje in shranjevanje najmočnejših postaj (AUTOSTORE) sočasno pritisnite tipko za iskanje nazaj (10) in tipko za iskanje naprej (9). Radijski predvajalnik preveri vse razpoložljive postaje in shrani 4 postaje z najboljšim sprejemom na programskih pomnilniških mestih 1 do 4. Upoštevajte, da se pri tem morebitne že shranjene postaje na teh mestih prepišejo.
  Ko je iskanje končano, se predvaja postaja, ki je shranjena na programskem pomnilniškem mestu 1.
- Za predvajanje shranjene postaje pritisnite eno od tipk za shranjevanje programskega mesta (5). Številke pomnilniškega mesta se prikažejo v prikazu pomnilniškega mesta (c). Po potrebi s pritiskom gumba za izbiro vira (7) preklopite med zvočnima viroma FM in FM2, da lahko dostopate do vseh shranjenih postaj.

## Uravnavanje palične antene

Radijski predvajalnik ima ob dobavi nameščeno paličasto anteno (6). Ko poslušate radio prek FM, obrnite paličasto anteno v smer, ki zagotavlja najboljši sprejem.

Če je sprejem signala onemogočen, postavite radijski predvajalnik na mesto, kjer je omogočen boljši sprejem.

Opomba: če radijski predvajalnik deluje v neposredni bližini radijskih postaj, radijskih naprav ali drugih elektronskih naprav, lahko pride do motenj radijskega signala.

## Priklop zunanjih zvočnih virov prek vtiča AUX

Odprite zaščitni pokrovček predala za priključek (15) in vtaknite vtič 3,5 mm kabla AUX (25) v vtič AUX IN (24). Kabel AUX priključite na ustrezen zvočni vir.

Za predvajanje zvočnega vira AUX pritiskajte gumb za izbiro vira (7), dokler se na prikazu ne pojavi zvočni vir (b) AUX.

Za zaščito pred umazanijo zaprite zaščitni pokrovček predala za priključek (15), ko odstranite vtič kabla AUX.

Če med delovanjem AUX pritisnete eno od programskih pomnilniških tipk (5), radijski predvajalnik preklopi na postajo, ki je shranjena v zadnjem uporabljenem načinu delovanja radia.

## Predvajanje/krmiljenje zunanjih virov prek povezave Bluetooth®

Za predvajanje zvočnega vira (npr. pametni telefon) prek povezave Bluetooth®, pritiskajte gumb za izbiro vira (7), dokler se ne bo na zaslonu prikazal napis Bluetooth® (a), ali pa ne glede na trenuten zvočni vir pritisnite tipko Bluetooth® (11).

Med vzpostavljanjem oziroma iskanjem povezave prikaz Bluetooth® (a) utripa.

GPB 18V‑2 SC: na večnamenskem prikazu (k) se pojavi <Pairing>.

- Če je radijski predvajalnik že bil povezan z zunanjim zvočnim virom prek povezave Bluetooth® in je ta na voljo, se povezava z zvočnim virom vzpostavi samodejno.

- Če ni na voljo nobenega shranjenega zvočnega vira, se sproži iskanje. Vzpostavite novo povezavo prek zunanjega zvočnega vira. To je pri pametnih telefonih navadno na voljo v nastavitvah v meniju Bluetooth®. Radijski predvajalnik se prikaže kot vir, na voljo pod imenom GPB 18V‑2 C xxxx oz. GPB 18V‑2 SC xxxx. Upoštevajte navodila za uporabo svojega zvočnega vira/pametnega telefona.

- Če želite prekiniti obstoječo povezavo z zvočnim virom prek povezave Bluetooth® in poiskati nov zvočni vir (PAIRING), za vsaj 0,5 s pridržite tipko Bluetooth® (11). Vzpostavite povezavo, kot je opisano zgoraj.

Ko se vzpostavi povezava z zvočnim virom prek povezave Bluetooth®, zasveti prikaz Bluetooth® (a) in sveti neprekinjeno.

GPB 18V‑2 SC: naziv naprave, povezane prek povezave Bluetooth®, je prikazan v zgornji vrstici večnamenskega prikaza (k). V spodnji vrstici se prikaže besedilo, ki ga oddaja povezana naprava.

Če ni mogoče vzpostaviti povezave prek povezave Bluetooth®, se radijski predvajalnik po 19 min samodejno izklopi.

Zvočni vir, ki je priključek prek povezave Bluetooth®, je mogoče upravljati tudi prek radijskega predvajalnika:

- Za izbiro in predvajanje posnetka pritisnite tipko za iskanje nazaj (9) oz. tipko za iskanje naprej (10) toliko krat, da dosežete želeni posnetek. Predvajanje izbranega posnetka se zažene samodejno.

- Za prekinitev predvajanja pritisnite tipko za utišanje (8). Na zaslonu se prikaže simbol za premor (f).

- Za nadaljevanje predvajanja znova pritisnite tipko za utišanje (8), spremenite glasnost z gumbom za vklop in izklop (2) ali pritisnite tipko za iskanje naprej (9) oz. tipko za iskanje nazaj (10).

- Za iskanje po posnetku naprej oz. nazaj držite pritisnjeno tipko za iskanje naprej (9) oz. tipko za iskanje nazaj (10), dokler ne boste dosegli želenega mesta na posnetku.

Če med delovanjem prek povezave Bluetooth® pritisnete eno od programskih pomnilniških tipk (5), radijski predvajalnik preklopi na postajo, ki je shranjena v zadnjem uporabljenem načinu delovanja radia.

## Predvajanje s funkcijo Dual Speaker Sound (pri zvočnem viru prek povezave Bluetooth®)

Če se zvočni vir predvaja prek povezave Bluetooth®, lahko vklopite funkcijo Dual Speaker Sound (DSS). Pri tem se zvok predvaja prek dveh radijskih predvajalnikov (ali GPB 18V‑2 C ali GPB 18V‑2 SC), ki služita kot desni in levi zvočnik.

Vklop funkcije Dual Speaker Sound:

- Eden od obeh radijskih predvajalnikov mora biti že povezan z zvočnim virom prek povezave Bluetooth®.
- Izbira radijskega predvajalnika kot desni zvočnik: izberite v meniju <DSS> → <DSSR> (GPB 18V‑2 C) oz. <Set DSS> → <Right Speaker> (GPB 18V‑2 SC).
- Izbira radijskega predvajalnika kot levi zvočnik: izberite v meniju <DSS> → <DSSL> (GPB 18V‑2 C) oz. <Set DSS> → <Left Speaker> (GPB 18V‑2 SC).
- Na 2. radijskem predvajalniku prav tako vklopite način delovanja Bluetooth®.
- Na 2. radijskem predvajalniku v meniju izberite nasprotni zvočnik.
- Predvajanje upravljajte prek povezave Bluetooth® kot običajno.

## Sprememba menijskih nastavitev

Za dostop do menijske funkcije držite tipko za utišanje (8) (MENU), dokler se na zaslonu ne prikaže prikaz menijske funkcije (e).

Navigacija v meniju:

- Brskanje po meniju: obračajte gumb za izbiro vira (7).
- Izbira in shranjevanje menijske nastavitve: pritisnite gumb za izbiro vira (7) (OK).
- Preklop v podmeni: pritisnite gumb za izbiro vira (7).
- Preklop iz podmenija nazaj v višji meni: pritisnite tipko za utišanje (8). Če ste dosegli zgornjo raven menija, radijski predvajalnik preklopi nazaj v način za predvajanje zvoka.

Če želite zapustiti menijsko funkcijo na poljubni ravni in se vrniti v način za predvajanje zvoka, pritiskajte tipko za utišanje (8), dokler prikaz menijske funkcije (e) na zaslonu ne ugasne. Radijski predvajalnik približno 10 s po zadnjem pritisku tipke samodejno preklopi nazaj v način za predvajanje zvoka.

Če se menijske nastavitve ob izklopu radijskega predvajalnika ne shranjujejo več, zamenjajte gumbno baterijo (pomožno baterijo).

## Izbira v meniju (GPB 18V‑2 C)

Izbira v meniju je delno odvisna od načina predvajanja zvoka, ki je aktiven na radijskem predvajalniku.

<EQ>
Meni zven: visoke <TR> in nizke tone <BA> lahko nastavite v območju od −5 do +5. Nastavitev zvena se shrani ločeno za vsak zvočni vir.

<TIME>
Meni čas: izbirate lahko med formatoma časa 12 ur <12HR> in 24 ur <24HR> in čas ročno nastavite.

<MONO> (pri zvočnem viru FM/FM2)
Meni mono sprejem: mono sprejem lahko vklopite <ON> ali izklopite <OFF>. Uporaba mono sprejema je priporočljiva, kadar radijski predvajalnik pri slabem signalu postaje pogosto menjava med zvokom stereo in mono.

<DSS> (pri zvočnem viru prek povezave Bluetooth®)
Meni Dual Speaker Sound: radijski predvajalnik lahko nastavite kot desni zvočnik <DSSR> ali levi zvočnik <DSSL>, ali pa funkcijo izklopite <OFF>.

## Izbira v meniju (GPB 18V‑2 SC)

Izbira v meniju je delno odvisna od načina predvajanja zvoka, ki je aktiven na radijskem predvajalniku.

V meniju se v zgornji vrstici večnamenskega prikaza prikaže ime menija (k), v spodnji vrstici pa izbirna nastavitev.

<Set EQ>
Meni zven: visoke <Treble> in nizke tone <Bass> lahko nastavite v območju od −5 do +5. Nastavitev zvena se shrani ločeno za vsak zvočni vir.

<Set Time>
Meni čas:

- Izbirate lahko med formatoma časa 24 ur <24 Hour Mode> in 12 ur <12 Hour Mode>.
- Čas lahko ročno nastavite z <Set Hour> oz. <Set Minute>.

- Opomba: če je na zvočnem viru DAB/DAB2 izbrana radijska postaja, ki oddaja tudi podatke o času, se ta čas samodejno prevzame. Ročne nastavitve časa bodo prepisane.

<Reset All>
Meni ponastavitev: vse nastavitve menija lahko ponastavite na tovarniško nastavitev <Yes> ali pa se vrnete na trenutne nastavitve <No>.

<Auto Scan> (pri zvočnem viru DAB/DAB2)
Meni samodejno iskanje postaj: zaženete lahko samodejno iskanje postaj.

<Manual Tune> (pri zvočnem viru DAB/DAB2)
Meni za ročne nastavitve: sami lahko ročno nastavite želeno frekvenco.

<Display Type> (pri zvočnem viru DAB/DAB2)
Meni vrsta prikaza: izberete lahko, katero besedilo se prikaže v spodnji vrstici večnamenskega prikaza (k):

- informacijsko besedilo, ki ga oddaja radijska postaja <Dynamic Label>,
- frekvenca postaje <Frequency>,
- moč signala <Signal Strength>,
- vrsta programa, ki ga oddaja radijska postaja <Program Type>.

<Display Type> (pri zvočnem viru FM/FM2)
Meni vrsta prikaza: izberete lahko, katero besedilo se prikaže v spodnji vrstici večnamenskega prikaza (k):

- informacijsko besedilo, ki ga oddaja radijska postaja <Radio Text>,
- ime postaje <Program Service>,
- vrsta programa, ki ga oddaja radijska postaja <Program Type>.

<Set FM Mono> (pri zvočnem viru FM/FM2)
Meni mono sprejem: mono sprejem lahko vklopite <On> ali izklopite <Off>. Uporaba mono sprejema je priporočljiva, kadar radijski predvajalnik pri slabem signalu postaje pogosto menjava med zvokom stereo in mono.

<Set DSS> (pri zvočnem viru prek povezave Bluetooth®)
Meni Dual Speaker Sound: radijski predvajalnik lahko nastavite kot desni zvočnik <Right Speaker> ali levi zvočnik <Left Speaker>, ali pa funkcijo izklopite <OFF>.