# Audio režim

## Uključivanje/isključivanje

Za uključivanje radija pritisnite dugme za uključivanje/isključivanje (2). Displej (1) se aktivira i reprodukuje se audio izvor koji je podešen prilikom poslednjeg isključivanja radio uređaja.

Displej (1) se pri svakom pritisku tastera osvetljava na nekoliko sekundi.

Za isključivanje radija ponovo pritisnite dugme za uključivanje/isključivanje (2). Memoriše se aktuelno podešavanje audio izvora.

## Podešavanje jačine zvuka

Posle uključivanja radija uvek je podešena srednja jačina zvuka.

Za povećanje jačine zvuka okrenite dugme za uključivanje/isključivanje (2) u smeru kretanja kazaljke na satu, a za smanjivanje jačine zvuka suprotno od smera kretanja kazaljke na satu.

Podešavanje jačine zvuka <VL> odn. <Volume> se pojavljuje sa vrednošću između 0 i 30 nekoliko sekundi na displeju. Jačinu zvuka pre podešavanja ili zamene radio-stanice podesite na malu vrednost, a pre pokretanja eksternog audio uređaja na srednju vrednost.

Za isključivanje tona možete kratko da pritisnete taster za isključivanje zvuka (8) . Za ponovno uključivanje tona ili ponovo kratko pritisnite taster za isključivanje zvuka ili okrenite dugme za uključivanje/isključivanje zvuka (2) u smeru kretanja kazaljke na satu.

Jačina zvuka može u svakom trenutku da se promeni. Ako je aktivirana funkcija menija, prikaz se posle par sekundi nakon promene jačine zvuka vraća na meni.

Radio se nakon 19 min automatski isključuje, ukoliko je tokom tog vremena:

- jačina zvuka na radiju podešena na 0,
- ton na radiju isključen ili je
- jačina zvuka na uređaju za reprodukciju (npr. pametnom telefonu) podešena na 0.

## Odabir audio izvora

Za izbor audio izvora pritiskajte dugme za izvor (7) sve dok se na displeju ne prikaže željeni interni odn. eksterni audio izvor:

- DAB/DAB2: digitalni radio preko DAB+ (GPB 18V‑2 SC),
- FM/FM2: analogni radio preko FM,
- AUX: eksterni audio izvor (npr. pametni telefon) preko utičnice od 3,5 mm AUX IN (24) u priključnoj pregradi (15),
- : eksterni audio izvor (npr. pametni telefon) preko Bluetooth® veze.

Aktuelni audio izvor je prepoznatljiv u prikazu audio izvora (b) odn. u prikazu Bluetooth® (a) veze.

Audio izvori DAB i DAB2 (GPB 18V‑2 SC) kao i FM i FM2 se ne razlikuju po svojoj funkcionalnosti, oni samo nude dodatna programska mesta u memoriji.

## Podešavanje/memorisanje DAB+ radio-stanice (GPB 18V‑2 SC)

Za izbor audio izvora DAB+ radio-stanice pritskajte dugme izvora (7), sve dok se na prikazu audio izvora ne pojavi (b) DAB ili DAB2.

Nakon kratke inicijalizacije se reprodukuje poslednje podešena radio-stanica.

Naziv radio-stanice se pojavljuje u gornjem redu multifunkcionalnog prikaza (k). U funkciji menija može da se podesi koje dodatne informacije se prikazuju u donjem redu multifunkcionalnog prikaza.

- Za promenu radio-stanice okrećite dugme izvora (7), dok se na displeju ne prikaže željena radio-stanica. Pritisnite dugme izvora (7), za potvrdu izbora. Radio se prebacuje na izabranu radio-stanicu.
  Za promenu radio-stanice, alternativno možete da pritisnete taster za pretragu unazad (10) ili taster za pretragu unapred (9) . Radio se prebacuje na sledeću dostupnu radio-stanicu (po alfabetskom redosledu od kraja odn. od početka).

- Za memorisanje podešenog emitera radio-uređaja pritiskajte taster za memorisanje programa (5) željenog mesta u memoriji sve dok se ne pojavi broj mesta u memoriji na prikazu mesta u memoriji (c).
  Ako su 4 mesta u memoriji audio-izvora DAB zauzeta, pritiskom dugmeta izvora (7) se prebacite na audio-izvor DAB2, u kojem na raspolaganju ima još 4 mesta u memoriji. Imajte u vidu da nakon promene ponovo morate da podesite željenu radio-stanicu, kako biste mogli da je memorišete.

- Za reprodukciju memorisane radio-stanice, kratko pritisnite neki taster za memorisanje programa (5). Broj mesta u memoriji se pojavljuje na prikazu mesta u memoriji (c). Pritiskom dugmeta izvora (7) po potrebi prebacujte sa audio-izvora DAB na DAB2, da biste mogli da pristupite memorisanoj radio-stanici.

Napomena: Ukoliko je radio-signal slab, pojavljuje se <Weak Signal> multifunkcionalnom prikazu (k). U tom slučaju možete ručno da pokrenete pretragu DAB+ radio-stanica.
U tu svrhu izaberite <Auto Scan> u meniju ili pritisnite taster za pretragu unazad (10) i taster za pretragu unapred (9) istovremeno. Nakon završetka pretrage radio-stanica se memorišu 4 radio-stanice na programskim mestima u memoriji od 1 do 4. Već memorisane radio-stanice će se pri tome zameniti drugim sadržajem.

Ako ne može da se pronađe DAB+ radio stanica, pojavljuje se <No DAB Station – Please Auto Scan> na multifunkcionalnom prikazu (k).

## Podešavanje/memorisanje FM radio-stanice

Za izbor audio izvora FM radio-stanice pritskajte dugme izvora (7), sve dok se na prikazu audio izvora ne pojavi (b) FM ili FM2 .

GPB 18V‑2 C: Frekvencija radio-stanice koja se trenutno reprodukuje se prikazuje u prikazu frekvencije radija (d).

GPB 18V‑2 SC: Frekvencija radio-stanice koja se trenutno reprodukuje se prikazuje u gornjem redu multifunkcionalnog prikaza (k). U funkciji menija može da se podesi koje dodatne informacije se prikazuju u donjem redu multifunkcionalnog prikaza.

Kada je prijem adekvatnog signala dovoljno jak, radio uređaj se automatski prebacuje na stereo prijem, na displeju se pojavljuje prikaz stereo prijem (h). U funkciji menija može vrsta prijema da se promeni na mono prijem.

- Za podešavanje određene radio-stanice okrećite dugme izvora (7) (TUNE), dok se na displeju ne prikaže željena frekvencija odn. radio-stanica.
- Za pretragu sledeće radio-stanice sa velikom jačinom signala kratko pritisnite taster za pretragu unazad (10) ili taster za pretragu unapred (9). Sledeća pronađena radio-stanica se prikazuje na displeju i reprodukuje se.
- Za pretragu svih radio-stanica sa velikom jačinom signala pritiskajte taster za pretragu unazad (10) ili taster za pretragu unapred (9) duže od pola sekunde. Svaka pronađena radio-stanica se reprodukuje 5 sekundi, zatim se pretraga nastavlja do kraja frekventnog opsega. Za prekid pretrage radio-stanice, kratko pritisnite taster za pretragu unazad (10) ili taster za pretragu unapred (9).
- Za memorisanje podešenog emitera radio-uređaja pritiskajte taster za memorisanje programa (5) željenog mesta u memoriji sve dok se ne pojavi broj mesta u memoriji na prikazu mesta u memoriji (c).
  Ako su 4 mesta u memoriji audio-izvora FM zauzeta, pritiskom dugmeta izvora (7) se prebacite na audio-izvor FM2, u kojem na raspolaganju ima još 4 mesta u memoriji. Imajte u vidu da nakon promene ponovo morate da podesite željenu radio-stanicu, kako biste mogli da je memorišete.
- Za automatsku pretragu i memorisanje najjače radio-stanice (AUTOSTORE) pritisnite taster za pretragu unazad (10) i taster za pretragu unapred (9) istovremeno. Radio proverava sve radio-stanice sa mogućnošću prijema i memoriše 4 radio-stanice sa najboljim prijemom na programska mesta u memoriji od 1 do 4. Imajte u vidu da pri tome eventualno već memorisane radio-stanice mogu da se zamene drugim sadržajem.
  Ako je pretraga završena, reprodukovaće se radio-stanica koja je memorisana na mestu 1 memorije programa.
- Za reprodukciju memorisane radio-stanice, kratko pritisnite neki taster za memorisanje programa (5). Broj mesta u memoriji se pojavljuje na prikazu mesta u memoriji (c). Pritiskom dugmeta izvora (7) po potrebi prebacujte sa audio-izvora FM na FM2, da biste mogli da pristupite memorisanoj radio-stanici.

## Usmeravanje štapne antene

Radio uređaj se isporučuje sa montiranom štapnom antenom (6). Prilikom režima rada radio uređaja preko FM-a štapnu antenu zaokrenite u pravcu, u kojem je omogućen najbolji prijem.

Ukoliko nije moguć zadovoljavajući prijem, onda radio uređaj postavite na mesto sa boljim prijemom.

Napomena: Prilikom režima rada radio uređaja u neposrednoj okolini postrojenja radio uređaja, sistema radio uređaja ili drugih elektronskih uređaja može da dođe do ugrožavanja prijema na radio uređaju.

## Priključivanje eksternih audio izvora preko AUX-a

Otvorite zaštitni poklopac pregrade za priključak (15) i utaknite utikač od 3,5 mm AUX kabla (25) u AUX IN utičnicu (24). Priključite AUX-kabl na odgovarajući audio izvor.

Za reprodukciju AUX audio-izvora pritskajte dugme izvora (7), sve dok se na prikazu audio izvora ne pojavi (b) ili AUX.

Radi zaštite od nečistoće ponovo zatvorite zaštitni poklopac pregrade za priključak (15), ako uklanjate utikač AUX kabla.

Ako se tokom AUX režima pritisne neki od tastera za memorisanje programa (5), radio se prebacuje na radio-stanicu koja je memorisana u poslednjem korišćenom režimu rada radija.

## Reprodukcija/upravljanje eksternih audio izvora preko Bluetooth® veze

Za reprodukciju audio-izvora (npr. pametnog telefona) preko Bluetooth® veze, pritiskajte ili dugme izvora (7) sve dok se prikaz Bluetooth® (a) ne pojavi na displeju, ili pritisnite nezavisno od aktuelnog audio-izvora kratko taster Bluetooth® (11).

Tokom uspostavljanja veze odn. traženja veze treperi prikaz za Bluetooth® (a).

GPB 18V‑2 SC: Na multifunkcionalnom prikazu (k) se prikazuje <Pairing>.

- Ako je radio već bio povezan sa eksternim audio-izvorom preko Bluetooth® veze i ako je taj audio izvor dostupan, automatski će se uspostaviti veza sa tim audio izvorom.

- Ukoliko nema memorisanih audio izvora, pokreće se postupak traženja. Aktivirajte novo povezivanje preko eksternog audio izvora. To je kod pametnih telefona moguće uglavnom u okviru podešavanja u meniju Bluetooth®. Radio se pojavljuje kao dostupan izvor pod nazivom GPB 18V‑2 C xxxx odn. GPB 18V‑2 SC xxxx. Pri tome obratite pažnju na uputstvo za upotrebu vašeg audio-izvora/pametnog telefona.

- Ako želite da se postojeća veza sa audio-izvorom preko Bluetooth® veze završi i traži novi audio izvor (PAIRING), pritisnite taster Bluetooth® (11) duže od 0,5 s. Vezu aktivirajte kao što je gore opisano.

Čim je audio-izvor povezan preko Bluetooth® veze, prikaz Bluetooth® (a) svetli bez prekida.

GPB 18V‑2 SC: Naziv uređaja povezanog preko Bluetooth® veze se prikazuje u gornjem redu multifunkcionalnog prikaza (k). U donjem redu se prikazuje tekst emitovan sa povezanog uređaja.

Ako se ne može uspostaviti veza preko Bluetooth® veze, radio se nakon 19 min automatski isključuje.

Audio-izvorom priključenim preko Bluetooth® veze može da se upravlja i preko radija:

- Za izbor numere i za pokretanje, pritiskajte taster za pretragu u napred (9) odnosno taster za pretragu u nazad (10) sve dok ne dođete do željene numere. Reprodukcija izabrane numere se započinje automatski.

- Za prekid reprodukcije, pritisnite taster za isključivanje zvuka (8). Na displeju se pojavljuje prikaz pauze (f).

- Za nastavak reprodukcije, pritisnite taster za isključivanje zvuka (8) ponovo, promenite jačinu zvuka preko dugmeta za uključivanje/isključivanje (2) ili pritisnite taster za pretragu unapred (9) odn. taster za pretragu unazad (10).

- Za premotavanje unapred odnosno premotavanje unazad u okviru neke numere držite pritisnut tastera za pretragu u napred (9) odnosno taster za pretragu u nazad (10) dok ne stignete na željeno mesto u naslovu.

Ako se tokom režima preko Bluetooth® veze pritisne neki od tastera za memorisanje programa (5), radio se prebacuje na radio-stanicu koja je memorisana u poslednjem korišćenom režimu rada radija.

## Reprodukcija sa Dual Speaker Sound (kod audio-izvora Bluetooth®)

Ako se neki audio-izvor reprodukuje preko Bluetooth® veze, može da se aktivira funkcija Dual Speaker Sound (DSS). Pri tome 2 radija (ili GPB 18V‑2 C ili GPB 18V‑2 SC) služe kao desni i levi zvučnik za istu reprodukciju.

Aktiviranje funkcije Dual Speaker Sound:

- Jedan od dva radija mora već da bude povezan preko Bluetooth® veze sa audio-izvorom.
- Izbor radija kao desnog zvučnika: U meniju izaberite <DSS> → <DSSR> (GPB 18V‑2 C) odn. <Set DSS> → <Right Speaker> (GPB 18V‑2 SC).
- Izbor radija kao levog zvučnika: U meniju izaberite <DSS> → <DSSL> (GPB 18V‑2 C) odn. <Set DSS> → <Left Speaker> (GPB 18V‑2 SC).
- Na 2. radiju takođe uključite režim rada Bluetooth®.
- Na 2. radiju u meniju izaberite uvek drugi zvučnik.
- Upravljajte reprodukcijom preko Bluetooth® veze na uobičajen način.

## Promena podešavanja menija

Za dolazak u funkciju menija, pritiskajte taster za isključivanje zvuka (8) (MENU) sve dok se prikaz funkcije menija (e) ne pojavi na displeju.

Navigacija u meniju:

- Skrolovanje kroz meni: Okrenite dugme izvora (7).
- Izbor i memorisanje podešavanja menija: Pritisnite dugme izvora (7) (OK).
- Prebacivanje u podmeni: Pritisnite dugme izvora (7).
- Povratak iz podmenija u nadređeni meni: Kratko pritisnite taster za isključivanje zvuka (8). Ako je dostignut najviši nivo menija, radio se vraća u audio-režim.

Za napuštanje funkcije menija na bilo kom nivou i za povratak na audio-režim rada, pritiskajte taster za isključivanje zvuka (8) sve dok se prikaz funkcije menija (e) ne pojavi na displeju. Pored toga, radio se 10 s nakon poslednjeg pritiska na taster automatski vraća na audio režim rada.

Ako se podešavanja menija prilikom isključivanja radija više ne čuvaju, zamenite dugmastu bateriju (baterija za baferovanje).

## Opcije menija (GPB 18V‑2 C)

Izbor menija delimično zavisi od audio-režima rada u kom se radio nalazi.

<EQ>
Meni zvuk: Možete da podesite nivo visine <TR> i nivo dubine <BA> u opsegu od −5 do +5. Podešavanja zvuka se zasebno memorišu za svaki audio-izvor.

<TIME>
Meni vreme: Možete da birate između formata vremena od 12 sati <12HR> i 24 sata <24HR> i da ručno podesite vreme.

<MONO> (kod audio-izvora FM/FM2)
Meni mono prijem: Možete da uključite <ON> ili isključite <OFF> mono prijem. Mono prijem se preporučuje kada radio kod slabe radio-stanice stalno prebacuje sa stereo na mono prijem i obrnuto.

<DSS> (kod audio-izvora Bluetooth®)
Meni Dual Speaker Sound: Možete da odredite radio kao desni zvučnik <DSSR>, kao levi zvučnik <DSSL> ili da isključite funkciju <OFF>.

## Opcije menija (GPB 18V‑2 SC)

Izbor menija delimično zavisi od audio-režima rada u kom se radio nalazi.

U okviru menija se prikazuje naziv menija u gornjem redu multifunkcionalnog prikaza (k), a izabrano podešavanje u donjem redu.

<Set EQ>
Meni zvuk: Možete da podesite nivo visine <Treble> i nivo dubine <Bass> u opsegu od −5 do +5. Podešavanja zvuka se zasebno memorišu za svaki audio-izvor.

<Set Time>
Meni vreme:

- Možete da birate između formata vremena od 24 sata <24 Hour Mode> i od 12 sati <12 Hour Mode> .
- Tačno vreme možete ručno da podesite pomoću <Set Hour> odn. <Set Minute>.

- Napomena: Ako je za audio izvor DAB/DAB2 izabrana radio-stanica koja emituje i vreme, to vreme se automatski preuzima. Prepisuju se ručna dodatna podešavanja.

<Reset All>
Meni Reset: Sva podešavanja menija možete da vratite na fabričku postavku <Yes> ili da ih vratite na aktuelna podešavanja <No>.

<Auto Scan> (kod audio izvora DAB/DAB2)
Meni automatska pretraga radio-stanica: Vi možete da pokrenete automatsku pretragu radio-stanica.

<Manual Tune> (za audio izvor DAB/DAB2)
Meni za ručno podešavanje: Željenu frekvenciju možete ručno da podesite.

<Display Type> (kod audio izvora DAB/DAB2)
Meni vrsta prikaza: Možete da izaberete koji tekst se pojavljuje u donjem redu multifunkcionalnog prikaza (k) :

- Tekst sa informacijama koji emituje radio-stanica <Dynamic Label>,
- Frekvenciju radio-stanice <Frequency>,
- Jačinu signala <Signal Strength>,
- Tip programa koji emituje radio-stanica <Program Type>.

<Display Type> (kod audio izvora FM/FM2)
Meni vrsta prikaza: Možete da izaberete koji tekst se pojavljuje u donjem redu multifunkcionalnog prikaza (k) :

- Tekst sa informacijama koji emituje radio-stanica <Radio Text>,
- Naziv radio-stanice <Program Service>,
- Tip programa koji emituje radio-stanica <Program Type>.

<Set FM Mono> (kod audio izvora FM/FM2)
Meni mono prijem: Možete da uključite <On> ili isključite <Off> mono prijem. Mono prijem se preporučuje kada radio kod slabe radio-stanice stalno prebacuje sa stereo na mono prijem i obrnuto.

<Set DSS> (kod audio-izvora Bluetooth®)
Meni Dual Speaker Sound: Možete da odredite radio kao desni zvučnik <Right Speaker>, kao levi zvučnik <Left Speaker> ili da isključite funkciju <OFF>.