# Audio način rada

## Uključivanje/isključivanje

Za uključivanje radija pritisnite gumb za uključivanje/isključivanje (2). Zaslon (1) će se aktivirati i pri zadnjem isključivanju radija reproducirat će se namješteni audio izvor.

Zaslon (1) će se osvijetliti nekoliko sekundi pri svakom pritisku na tipku.

Za isključivanje radija ponovno pritisnite gumb za uključivanje/isključivanje (2). Memorirat će se trenutačno namješteni audio izvor.

## Namještanje jakosti zvuka

Nakon uključivanja radija uvijek je namještena niska jakost zvuka.

Za povećanje jakosti zvuka okrenite gumb za uključivanje/isključivanje (2) u smjeru kazaljke na satu, a za smanjenje jakosti zvuka u smjeru suprotnom od kazaljke na satu.

Namještena jakost zvuka <VL> ili <Volume> prikazuje se s vrijednošću između 0 i 30 nekoliko sekundi na zaslonu. Prije namještanja ili promjene radiopostaje stavite jakost zvuka na manju vrijednost, a prije pokretanja vanjskog audio izvora na srednju vrijednost.

Za isključivanje tona možete kratko pritisnuti tipku za stišavanje (8). Kako biste ponovno uključili ton, ponovno kratko pritisnite tipku za stišavanje ili okrenite gumb za uključivanje/isključivanje (2) u smjeru kazaljke na satu.

Jakost zvuka može se uvijek promijeniti. Ako je aktivirana funkcija izbornika, onda se prikaz vraća na izbornik nakon sekundi nakon promjene jakosti zvuka.

Radio će se automatski isključiti nakon 19 min ako je za to vrijeme:

- glasnoća na radiju postavljena na 0,
- zvuk na radiju isključen ili
- je glasnoća na uređaju za reprodukciju (npr. pametni telefon) postavljena na 0.

## Biranje audio izvora

Za biranje audio izvora pritišćite gumb Source (7) sve dok se na zaslonu ne prikaže željeni unutarnji ili vanjski audio izvor:

- DAB/DAB2: digitalni radio preko DAB+ (GPB 18V‑2 SC),
- FM/FM2: analogni radio preko FM,
- AUX: vanjski audio izvor (npr. pametni telefon) preko utičnice od 3,5 mm AUX IN (24) u pretincu za priključak (15),
- : vanjski audio izvor (npr. pametni telefon) povezan putem funkcije Bluetooth®.

Trenutni audio izvor može se vidjeti na pokazivaču audio izvora (b) ili pokazivaču Bluetooth® (a).

Audio izvori DAB i DAB2 (GPB 18V‑2 SC) te FM i FM2 ne razlikuju se po svojim funkcijama, oni samo nude dodatna mjesta u memoriji programa.

## Namještanje/memoriranje DAB+ radiopostaje (GPB 18V‑2 SC)

Za odabir audio izvora DAB+ radiopostaje pritišćite gumb Source (7) sve dok se na pokazivaču audio izvora (b) ne pojavi DAB ili DAB2.

Nakon kratke inicijalizacije reproducirat će se posljednje namještena radiopostaja.

Naziv postaje pojavljuje se u gornjem retku višenamjenskog pokazivača (k). U funkciji izbornika možete namjestiti koja će se dodatna informacija pokazati u donjem retku višenamjenskog pokazivača.

- Za promjenu postaje okrećite gumb Source (7) sve dok se ne prikaže željena postaja na zaslonu. Pritisnite gumb Source (7) kako biste potvrdili odabir. Radio se prebacuje na odabranu postaju.
  Alternativno za promjenu postaje možete pritisnuti tipku za pretraživanje prema dolje (10) ili tipku za pretraživanje prema gore (9). Radio se prebacuje na sljedeću dostupnu postaju (silazno ili uzlazno abecednim redom).

- Za memoriranje namještene postaje pritišćite tipku memorije programa (5) željenog mjesta u memoriji sve dok se ne pojavi broj mjesta u memoriji na pokazivaču mjesta u memoriji (c).
  Ako su zauzeta 4 mjesta u memoriji audio izvora DAB, onda pritiskom na gumb Source (7) prebacite na audio izvor DAB2 u kojem su dostupna dodatna 4 mjesta u memoriji. Vodite računa da nakon promjene ponovno morate namjestiti željenu postaju kako biste je mogli memorirati.

- Za reprodukciju memorirane postaje kratko pritisnite jednu od tipki memorije programa (5). Broj mjesta u memoriji pojavljuje se na pokazivaču mjesta u memoriji (c). Po potrebi pritiskom na gumb Source (7) možete se prebacivati između audio izvora DAB i DAB2 kako biste mogli posegnuti za svim memoriranim postajama.

Napomena: U slučaju slabog radijskog signala pojavljuje se <Weak Signal> na višenamjenskom pokazivaču (k). U tom slučaju možete ručno pokrenuti DAB+ pretraživanje postaja.
U tu svrhu odaberite <Auto Scan> u izborniku ili istovremeno pritisnite tipku za pretraživanje prema dolje (10) i tipku za pretraživanje prema gore (9). Nakon pretraživanja postaja memorirat će se 4 postaje na mjestima u memoriji programa 1 do 4. Pritom će se prepisati već memorirane postaje.

Ako se ne može pronaći nijedna DAB+ radiopostaja, pojavljuje se <No DAB Station – Please Auto Scan> na višenamjenskom pokazivaču (k).

## Namještanje/memoriranje FM radiopostaje

Za odabir audio izvora FM radiopostaje pritišćite gumb Source (7) sve dok se na pokazivaču audio izvora (b) ne pojavi FM ili FM2.

GPB 18V‑2 C: Frekvencija trenutno reproducirane postaje pojavljuje se na pokazivaču radiofrekvencije (d).

GPB 18V‑2 SC: Frekvencija trenutno reproducirane postaje pojavljuje se u gornjem retku višenamjenskog pokazivača (k). U funkciji izbornika možete namjestiti koja će se dodatna informacija pokazati u donjem retku višenamjenskog pokazivača.

Ako je dovoljan jak prijem odgovarajućeg signala, radio će se automatski prebaciti na stereo prijem, na zaslonu se pojavljuje pokazivač stereo prijema (h). U funkciji izbornika ne može se promijeniti vrsta prijema na mono prijem.

- Za namještanje određene postaje okrećite gumb Source (7) (TUNE) sve dok se ne prikaže željena frekvencija ili željena postaja na zaslonu.
- Za traženje sljedeće postaje s velikom jačinom signala kratko pritisnite tipku za pretraživanje prema dolje (10) ili tipku za pretraživanje prema gore (9). Sljedeća pronađena postaja prikazuje se na zaslonu i reproducira.
- Za traženje svih postaja s velikom jačinom signala pritisnite tipku za pretraživanje prema dolje (10) ili tipku za pretraživanje prema gore (9) dulje od pola sekunde. Svaka pronađena postaja reproducira se 5 s, zatim se nastavlja pretraživanje do kraja pojasa frekvencija. Kako biste prekinuli traženje postaje, kratko pritisnite tipku za pretraživanje prema dolje (10) ili tipku za pretraživanje prema gore (9).
- Za memoriranje namještene postaje pritišćite tipku memorije programa (5) željenog mjesta u memoriji sve dok se ne pojavi broj mjesta u memoriji na pokazivaču mjesta u memoriji (c).
  Ako su zauzeta 4 mjesta u memoriji audio izvora FM, onda pritiskom na gumb Source (7) prebacite na audio izvor FM2 u kojem su dostupna dodatna 4 mjesta u memoriji. Vodite računa da nakon promjene ponovno morate namjestiti željenu postaju kako biste je mogli memorirati.
- Za automatsko traženje i memoriranje postaja s najjačim signalom (AUTOSTORE) istovremeno pritisnite tipku za pretraživanje prema dolje (10) i tipku za pretraživanje prema gore (9). Radio provjerava sve postaje s prijemom i memorira 4 postaje s najboljim prijemom na mjestima u memoriji programa 1 do 4. Vodite računa da će se pritom eventualno prepisati već memorirane postaje.
  Ako je traženje završeno, reproducirat će se postaja memorirana na mjestu u memoriji programa 1.
- Za reprodukciju memorirane postaje kratko pritisnite jednu od tipki memorije programa (5). Broj mjesta u memoriji pojavljuje se na pokazivaču mjesta u memoriji (c). Po potrebi pritiskom na gumb Source (7) možete se prebacivati između audio izvora FM i FM2 kako biste mogli posegnuti za svim memoriranim postajama.

## Usmjeravanje štapne antene

Radio se isporučuje s montiranom štapnom antenom (6). Pri slušanju radija preko FM-a okrenite štapnu antenu u smjeru koji omogućuje najbolji prijem.

Ako nije moguć zadovoljavajući prijem, onda radio postavite na mjesto s boljim prijemom.

Napomena: Pri radu radija u neposrednoj blizini radiouređaja, radioaparata ili nekih drugih elektroničkih uređaja može doći do pogoršanja prijema radioprograma.

## Priključivanje vanjskih audio izvora preko AUX

Otvorite zaštitnu kapicu na pretincu za priključak (15) i utaknite 3,5 mm utikač AUX kabela (25) u AUX IN utičnicu (24). Priključite AUX kabel na odgovarajući audio izvor.

Za reprodukciju AUX audio izvora pritišćite gumb Source (7) sve dok se na pokazivaču audio izvora (b) ne pojavi AUX.

Za zaštitu od prljavštine ponovno zatvorite zaštitnu kapicu na pretincu za priključak (15) nakon vađenja utikača AUX kabela.

Ako u AUX načinu rada pritisnete jednu od tipki memorije programa (5), onda se radio prebacuje na postaju koja je memorirana u posljednje korištenom načinu rada radija.

## Reprodukcija/upravljanje vanjskim audio izvorima putem funkcije Bluetooth®

Kako bi se reproducirao audio izvor (npr. pametni telefon) putem funkcije Bluetooth®, pritišćite gumb Source (7) sve dok se ne pojavi pokazivač Bluetooth® (a) na zaslonu ili neovisno o trenutnom audio izvoru kratko pritisnite tipku Bluetooth® (11).

Tijekom uspostavljanja veze odn. spajanja treperi pokazivač Bluetooth® (a).

GPB 18V‑2 SC: Na višenamjenskom pokazivaču (k) pojavljuje se <Pairing>.

- Ako je radio već bio povezan s vanjskim audio izvorom putem funkcije Bluetooth® i taj audio izvor je dostupan, onda se automatski uspostavlja veza s tim audio izvorom.

- Ako nije dostupan spremljeni audio izvor, započinje traženje. Aktivirajte novu vezu preko vanjskog audio izvora. To je moguće kod pametnih telefona većinom u postavkama u izborniku Bluetooth®. Radio se pojavljuje kao dostupan izvor pod nazivom GPB 18V‑2 C xxxx ili GPB 18V‑2 SC xxxx. U tu svrhu se pridržavajte uputa za uporabu svog audio izvora/pametnog telefona.

- Ako je završena postojeća veza s audio izvorom putem funkcije Bluetooth® i traži se novi audio izvor (PAIRING), onda pritisnite tipku Bluetooth® (11) dulje od 0,5 s. Aktivirajte vezu kako je gore opisano.

Kada je povezan audio izvor putem funkcije Bluetooth®, pokazivač Bluetooth® (a) svijetli stalno.

GPB 18V‑2 SC: Naziv uređaja povezanog putem funkcije Bluetooth® prikazuje se u gornjem retku višenamjenskog pokazivača (k). U donjem retku pojavljuje se tekst koji prenosi povezani uređaj.

Ako se veza ne može uspostaviti putem funkcije Bluetooth®, radio se isključuje automatski nakon 19 min.

Također je moguće upravljanje audio izvorom priključenim putem funkcije Bluetooth® čak i putem radija:

- Za biranje nekog naslova i pokretanje kratko pritisnite tipku za pretraživanje prema gore (9) ili tipku za pretraživanje prema dolje (10) nekoliko puta sve dok se ne pojavi željeni naslov. Automatski će započeti reprodukcija odabranog naslova.

- Za zaustavljanje reprodukcije pritisnite tipku za stišavanje (8). Na zaslonu se pojavljuje pokazivač pauze (f).

- Za nastavak reprodukcije ponovno pritisnite tipku za stišavanje (8), promijenite jakost zvuka pomoću gumba za uključivanje/isključivanje (2) ili pritisnite tipku za pretraživanje prema gore (9) ili tipku za pretraživanje prema dolje (10).

- Za premotavanje unaprijed odn. unatrag nekog naslova držite pritisnutu tipku za pretraživanje prema gore (9) ili tipku za pretraživanje prema dolje (10) dok se ne pojavi željeno mjesto u naslovu.

Ako tijekom rada putem funkcije Bluetooth® pritisnete jednu od tipki memorije programa (5), onda se radio prebacuje na postaju koja je memorirana u posljednje korištenom načinu rada radija.

## Reprodukcija putem funkcije Dual Speaker Sound (za audio izvor Bluetooth®)

Ako se audio izvor reproducira putem funkcije Bluetooth®, može se aktivirati funkcija Dual Speaker Sound (DSS). Pritom 2 radija (GPB 18V‑2 C ili GPB 18V‑2 SC) služe kao desni i lijevi zvučnik za istu reprodukciju.

Aktiviranje funkcije Dual Speaker Sound:

- Jedan od ova dva radija mora biti povezan putem funkcije Bluetooth® s audio izvorom.
- Odabir radija kao desnog zvučnika: Odaberite u izborniku <DSS> → <DSSR> (GPB 18V‑2 C) ili <Set DSS> → <Right Speaker> (GPB 18V‑2 SC).
- Odabir radija kao lijevog zvučnika: Odaberite u izborniku <DSS> → <DSSL> (GPB 18V‑2 C) ili <Set DSS> → <Left Speaker> (GPB 18V‑2 SC).
- Na 2. radiju također uključite način rada Bluetooth®.
- Na 2. radiju odaberite u izborniku drugi zvučnik.
- Upravljajte reprodukcijom putem funkcije Bluetooth® na uobičajen način.

## Promjena postavki izbornika

Kako biste došli do funkcije izbornika, pritišćite tipku za stišavanje (8) (MENU) sve dok se pokazivač funkcije izbornika (e) ne pojavi na zaslonu.

Kretanje kroz izbornik:

- Pomicanje kroz izbornik: Okrenite gumb Source (7).
- Odabir i spremanje postavke izbornika: Pritisnite gumb Source (7) (OK).
- Prebacivanje u podizbornik: Pritisnite gumb Source (7).
- Prebacivanje iz podizbornika natrag u sljedeći izbornik: Kratko pritisnite tipku za stišavanje (8). Ako ste došli do najgornje razine izbornika, radio se vraća u audio način rada.

Kako biste izašli iz funkcije izbornika na bilo kojoj razini i vratili se u audio način rada, pritišćite tipku za stišavanje (8) sve dok se pokazivač funkcije izbornika (e) ne ugasi na zaslonu. Alternativno se radio automatski vraća u audio način rada 10 s nakon posljednjeg pritiska na tipku.

Ako se postavke izbornika više neće memorirati pri isključivanju radija, onda zamijenite dugmastu bateriju (pričuvnu bateriju).

## Opcije izbornika (GPB 18V‑2 C)

Odabir izbornika djelomično ovisi o audio načinu rada u kojem se nalazi radio.

<EQ>
Izbornik Zvuk: Možete namjestiti visoke tonove <TR> i duboke tonove <BA> u rasponu od −5 do +5. Postavke zvuka memoriraju se zasebno za svaki audio izvor.

<TIME>
Izbornik Vrijeme: Možete birati između formata vremena 12 sati <12HR> i 24 sata <24HR> i ručno namjestiti vrijeme.

<MONO> (za audio izvor FM/FM2)
Izbornik Mono prijem: Možete uključiti mono prijem <ON> ili ga isključiti <OFF>. Mono prijem se preporučuje kada se radio često prebacuje između stereo i mono prijema kod postaje sa slabim signalom.

<DSS> (za audio izvor Bluetooth®)
Izbornik Dual Speaker Sound: Možete odrediti radio kao desni zvučnik <DSSR>, kao lijevi zvučnik <DSSL> ili možete isključiti funkciju <OFF>.

## Opcije izbornika (GPB 18V‑2 SC)

Odabir izbornika djelomično ovisi o audio načinu rada u kojem se nalazi radio.

Unutar izbornika pojavljuje se naziv izbornika u gornjem retku višenamjenskog pokazivača (k), a odabrana postavka u donjem retku.

<Set EQ>
Izbornik Zvuk: Možete namjestiti visoke tonove <Treble> i duboke tonove <Bass> u rasponu od −5 do +5. Postavke zvuka memoriraju se zasebno za svaki audio izvor.

<Set Time>
Izbornik Vrijeme:

- Možete birati između formata vremena 24 sata <24 Hour Mode> i 12 sati <12 Hour Mode>.
- Možete ručno namjestiti vrijeme s <Set Hour> ili <Set Minute>.

- Napomena: Ako je za audio izvor DAB/DAB2 odabrana radiopostaja koja prenosi vrijeme, onda se to vrijeme preuzima automatski. Ručno namještanje vremena bit će prepisano.

<Reset All>
Izbornik Reset: Sve postavke izbornika možete vratiti na tvorničke postavke <Yes> ili na trenutne postavke <No>.

<Auto Scan> (za audio izvor DAB/DAB2)
Izbornik Automatsko traženje postaja: Možete započeti automatsko traženje postaja.

<Manual Tune> (za audio izvor DAB/DAB2)
Izbornik Ručno namještanje: Možete ručno namjestiti željenu frekvenciju.

<Display Type> (za audio izvor DAB/DAB2)
Izbornik Vrsta prikaza: Možete odabrati koji će se tekst pojaviti u donjem retku višenamjenskog pokazivača (k):

- Tekst s informacija radiopostaje <Dynamic Label>
- Frekvencija postaje <Frequency>
- Jačina signala <Signal Strength>,
- Vrsta programa radiopostaje <Program Type>.

<Display Type> (za audio izvor FM/FM2)
Izbornik Vrsta prikaza: Možete odabrati koji će se tekst pojaviti u donjem retku višenamjenskog pokazivača (k):

- Tekst s informacija radiopostaje <Radio Text>
- Naziv postaje <Program Service>,
- Vrsta programa radiopostaje <Program Type>.

<Set FM Mono> (za audio izvor FM/FM2)
Izbornik Mono prijem: Možete uključiti mono prijem <On> ili ga isključiti <Off>. Mono prijem se preporučuje kada se radio često prebacuje između stereo i mono prijema kod postaje sa slabim signalom.

<Set DSS> (za audio izvor Bluetooth®)
Izbornik Dual Speaker Sound: Možete odrediti radio kao desni zvučnik <Right Speaker>, kao lijevi zvučnik <Left Speaker> ili možete isključiti funkciju <OFF>.