# Napájanie externých zariadení

## USB prípojka

Pomocou USB prípojky môžete nabíjať zariadenia, pri ktorých je možné elektrické napájanie cez USB (napr. rôzne mobilné telefóny). Maximálny nabíjací prúd je 1,2 A.

Otvorte pritom ochranný kryt prípojnej priehradky (15). Pripojte USB prípojku externého zariadenia pomocou vhodného USB kábla do USB nabíjacej zásuvky (23) rádia (USB charging).

Pri prevádzke s akumulátorom možno externé zariadenie nabíjať, iba kým je zapnuté rádio.

Kvôli ochrane pred znečistením ochranný kryt prípojnej priehradky (15) opäť zatvorte, keď odoberiete zástrčku USB kábla.