# Garso režimas

## Įjungimas ir išjungimas

Norėdami radiją įjungti, paspauskite įjungimo-išjungimo mygtuką (2). Suaktyvinamas ekranas (1) ir transliuojamas radijo paskutinio išjungimo metu nustatytas garso šaltinis.

Kiekvieną kartą paspaudžiant mygtuką, kelioms sekundėms apšviečiamas ekranas (1).

Norėdami radiją išjungti, paspauskite įjungimo-išjungimo mygtuką (2). Esamas garso šaltinio nustatymas išsaugomas.

## Garso stiprumo reguliavimas

Radiją įjungus visada yra nustatytas žemas garso stiprumas.

Norėdami padidinti garso stiprumą, sukite įjungimo-išjungimo mygtuką (2) pagal laikrodžio rodyklę, o norėdami garso stiprumą sumažinti – prieš laikrodžio rodyklę.

Garso stiprumo nustatymas <VL> arba <Volume> su verte nuo 0 iki 30 kelias sekundes parodomas ekrane. Prieš nustatydami ar keisdami radijo stotį, nustatykite mažesnę garso stiprumo vertę, o prieš įjungdami išorinį garso šaltinį – vidutinę vertę.

Norėdami garsą išjungti, galite trumpai paspausti garso nutildymo mygtuką (8). Norėdami garsą vėl įjungti, iš naujo trumpai paspauskite garso nutildymo mygtuką arba pagal laikrodžio rodyklę pasukite įjungimo-išjungimo mygtuką (2).

Garso stiprumą bet kada galima pakeisti. jei yra suaktyvinta meniu funkcija, tai praėjus kelioms sekundėms po garso stiprumo pakeitimo vėl rodomas meniu.

Radijas po 19 min automatiškai išsijungia, jei per šį laiką:

- radijo garsas nustatomas 0,
- išjungtas radijo garsas arba
- garso stiprumas garso perdavimo prietaise (pvz., išmaniajame telefone) yra nustatytas 0.

## Garso šaltinio parinkimas

Norėdami pasirinkti garso šaltinį, pakartotinai spauskite „Source“ mygtuką (7), kol ekrane bus parodytas pageidaujamas vidinis arba išorinis garso šaltinis:

- DAB/DAB2: skaitmeninis radijas DAB+ bangomis (GPB 18V‑2 SC),
- FM/FM2: analoginis radijas UT bangomis,
- AUX: išorinis garso šaltinis (pvz., išmanusis telefonas) per 3,5 m įvorę AUX IN (24) jungčių skyrelyje (15),
- : išorinis garso šaltinis (pvz., išmanusis telefonas) per „Bluetooth®“ jungtį.

Esamasis garso šaltinis rodomas garso šaltinio indikatoriuje (b) arba „Bluetooth®“ indikatoriuje (a).

Garso šaltiniai DAB ir DAB2 (GPB 18V‑2 SC) bei FM ir FM2 savo funkcijomis nesiskiria, juose tik yra papildomos programos atminties vietos.

## DAB+ radijo stoties nustatymas/išsaugojimas (GPB 18V‑2 SC)

Norėdami pasirinkti DAB+ radijo stoties garso šaltinį, pakartotinai spauskite „Source“ mygtuką (7), kol radijo šaltinio indikatoriuje (b) bus parodytas DAB arba DAB2.

Po trumpo inicijavimo transliuojama paskiausiai nustatyta radijo stotis.

Stoties pavadinimas rodomas daugiafunkcio indikatoriaus (k) viršutinėje eilutėje. Kokia papildoma informacija bus rodoma daugiafunkcio indikatoriaus apatinėje eilutėje, galima nustatyti meniu funkcijoje.

- Norėdami pakeisti stotį, sukite „Source“ mygtuką (7), kol ekrane bus parodytas pageidaujama stotis. Paspauskite „Source“ mygtuką (7), kad patvirtintumėte parinktį. Radijuje perjungiama pasirinkta stotis.
  Norėdami pakeisti stotį, taip pat galite paspausti paieškos atgal mygtuką (10) arba paieškos pirmyn mygtuką (9). Radijuje perjungiama pirma atrasta stotis (pagal abėcėlę žemyn arba aukštyn).

- Norėdami išsaugoti nustatytą stotį, spauskite pageidaujamos atminties vietos programinį atminties mygtuką (5) tol, kol atminties vietos indikatoriuje (c) atsiras atminties vietos numeris.
  Jei 4-ios garso šaltinio DAB atminties vietos yra užimtos, tai spustelėję „Source“ mygtuką (7) perjunkite į garso šaltinį DAB2, kuriame yra papildomos 4-ios atminties vietos. Atkreipkite dėmesį į tai, kad po perjungimo turite iš naujo nustatyti pageidaujamą stotį, kad galėtumėte ją išsaugoti.

- Norėdami, kad būtų transliuojama išsaugota stotis, trumpai paspauskite vieną iš programinių atminties mygtukų (5). Atminties vietos numeris rodomas atminties vietos indikatoriuje (c). Norėdami pasiekti visas išsaugotas stotis, spustelėję „Source“ mygtuką (7), galite perjungti iš garso šaltinio DAB į DAB2 ir atvirkščiai.

Nuoroda: esant silpnam radijo signalui, daugiafunkciame indikatoriuje (k) atsiranda <Weak Signal>. Tokiu atveju DAB+ stočių paiešką galite įjungti rankiniu būdu.
Tuo tikslu meniu pasirinkite <Auto Scan> arba tuo pačiu metu paspauskite paieškos atgal mygtuką (10) ir paieškos pirmyn mygtuką (9). Pasibaigus stoties paieškai, programos atminties vietose nuo 1 iki 4 yra išsaugomos 4 stotys. Jei buvo išsaugotų stočių, tai užrašoma ant jų.

Jei DAB+ radijo stoties rasti nepavyksta, daugiafunkciame indikatoriuje (k) parodoma <No DAB Station – Please Auto Scan>.

## UTB radijo stočių nustatymas/išsaugojimas

Norėdami pasirinkti UTB radijo stoties garso šaltinį, pakartotinai spauskite „Source“ mygtuką (7), kol radijo šaltinio indikatoriuje (b) bus parodytas FM arba FM2.

GPB 18V‑2 C: šiuo metu transliuojamos stoties dažnis rodomas radijo dažnio indikatoriuje (d).

GPB 18V‑2 SC: šiuo metu transliuojamos stoties dažnis rodomas daugiafunkcio indikatoriaus (k) viršutinėje eilutėje. Kokia papildoma informacija bus rodoma daugiafunkcio indikatoriaus apatinėje eilutėje, galima nustatyti meniu funkcijoje.

Kai priimamas signalas pakankamai stiprus, radijas automatiškai persijungia į stereopriėmimo režimą, o ekrane atsiranda stereopriėmimo indikatorius (h). Meniu funkcijoje priėmimo tipą galima pakeisti į monopriėmimą.

- Norėdami nustatyti tam tikrą stotį, sukite „Source“ mygtuką (7) (TUNE), kol ekrane bus parodytas pageidaujamas dažnis arba pageidaujama stotis.
- Norėdami ieškoti artimiausios radijo stoties su didelio stiprumo signalu, trumpai paspauskite paieškos atgal mygtuką (10) arba paieškos pirmyn mygtuką (9). Pirma rasta stotis rodoma ekrane ir transliuojama.
- Norėdami ieškoti visų radijo stočių su didelio stiprumo signalu, ilgiau kaip pusę sekundės spauskite paieškos atgal mygtuką (10) arba paieškos pirmyn mygtuką (9). Kiekviena atrasta stotis transliuojama 5 s, o po to paieška tęsiama iki dažnių diapazono pabaigos. Norėdami nutraukti stočių paiešką, trumpai paspauskite paieškos atgal mygtuką (10) arba paieškos pirmyn mygtuką (9).
- Norėdami išsaugoti nustatytą stotį, spauskite pageidaujamos atminties vietos programinį atminties mygtuką (5) tol, kol atminties vietos indikatoriuje (c) atsiras atminties vietos numeris.
  Jei 4-ios garso šaltinio FM atminties vietos yra užimtos, tai spustelėję „Source“ mygtuką (7) perjunkite į garso šaltinį FM2, kuriame yra papildomos 4-ios atminties vietos. Atkreipkite dėmesį į tai, kad po perjungimo turite iš naujo nustatyti pageidaujamą stotį, kad galėtumėte ją išsaugoti.
- Norėdami įjungti stočių su didžiausio stiprumo signalu automatinę paiešką ir išsaugojimą (AUTOSTORE), kartu paspauskite paieškos atgal mygtuką (10) ir paieškos pirmyn mygtuką (9). Radijas patikrina visas rastas stotis ir programos atminties vietose nuo 1 iki 4 išsaugo 4 stotis su didžiausio stiprumo signalu. Atkreipkite dėmesį į tai, kad yra užrašoma ant jau išsaugotų stočių.
  Kai paieška baigiama, transliuojama 1-oje programos atminties vietoje išsaugota stotis.
- Norėdami, kad būtų transliuojama išsaugota stotis, trumpai paspauskite vieną iš programinių atminties mygtukų (5). Atminties vietos numeris rodomas atminties vietos indikatoriuje (c). Norėdami pasiekti visas išsaugotas stotis, spustelėję „Source“ mygtuką (7), galite perjungti iš garso šaltinio FM į FM2 ir atvirkščiai.

## Strypinės antenos nukreipimas

Radijas tiekiamas su primontuota strypine antena (6). Radijui veikiant UT bangomis, strypinę anteną nukreipkite ta kryptimi, kuria yra geriausias bangų priėmimas.

Jei bangų priėmimas nepakankamai geras, radiją pastatykite kitoje vietoje, kurioje yra geresnis bangų priėmimas.

Nuoroda: radiją naudojant netoli radijo stočių, radijo aparatų ar kitų elektroninių prietaisų, gali pasitaikyti radijo bangų priėmimo trikdžių.

## Išorinių garso šaltinių prijungimas per AUX

Atidenkite jungčių skydelio (15) apsauginį gaubtelį ir įstatykite AUX laido (25) 3,5 mm kištuką į AUX IN įvorę (24). AUX laidą prijunkite prie tinkamo garso šaltinio.

Norėdami, kad būtų transliuojamas AUX garso šaltinis, pakartotinai spauskite „Source“ mygtuką (7), kol garso šaltinio indikatoriuje (b) atsiras AUX.

Kai ištraukiate AUX laido kištuką, apsaugai nuo nešvarumų užtikrinti vėl uždenkite jungčių skyrelio (15) apsauginį gaubtelį.

Jei veikiant AUX paspaudžiamas programinis atminties mygtukas (5), radijuje perjungiama ta stotis, kuri yra išsaugota paskiausiai naudotame radijo režime.

## išorinių garso šaltinių „Bluetooth®“ ryšiu transliavimas/valdymas

Norėdami transliuoti garso šaltinį (pvz., išmanųjį telefoną) „Bluetooth®“ ryšiu, pakartotinai spauskite „Source“ mygtuką (7), kol ekrane atsiras „Bluetooth®“ indikatorius (a), arba, nepriklausomai nuo esamo garso šaltinio, trumpai spustelėkite „Bluetooth®“ mygtuką (11).

Ryšio sukūrimo arba ryšio paieškos metu mirksi „Bluetooth®“ indikatorius (a).

GPB 18V‑2 SC: daugiafunkciame indikatoriuje (k) rodoma <Pairing>.

- Jei radijas „Bluetooth®“ ryšiu jau buvo sujungtas su išoriniu garso šaltiniu ir šis garso šaltinis yra, tai ryšys su šiuo garso šaltiniu bus sukuriamas automatiškai.

- Jei išsaugoto garso šaltinio nėra, pradedama paieška. Suaktyvinkite naują ryšį per išorinį garso šaltinį. Išmaniuosiuose telefonuose dažniausia tai galima atlikti meniu „Bluetooth®“ nustatymuose. Radijas rodomas kaip esantis šaltinis, kurio pavadinimas GPB 18V‑2 C xxxx arba GPB 18V‑2 SC xxxx. Tuo tikslu prašome laikyti savo garso šaltinio/išmaniojo telefono naudojimo instrukcijos.

- Jei esamas Bluetooth® ryšys su garso šaltiniu baigiamas ir ieškoma naujo garso šaltinio (PAIRING), tai ilgiau kaip 0,5 s spauskite mygtuką Bluetooth® (11). Suaktyvinkite ryšį, kaip aprašyta aukščiau.

Kai tik su „Bluetooth®“ ryšiu prijungiamas garso šaltinis, „Bluetooth®“ indikatorius (a) pradeda šviesti nuolat.

GPB 18V‑2 SC: „Bluetooth®“ ryšiu sujungto prietaiso pavadinimas rodomas daugiafunkcio indikatoriaus (k) viršutinėje eilutėje. Apatinėje eilutėje rodomas iš prijungto prietaiso perduotas tekstas.

Jei Bluetooth® ryšio sukurti neįmanoma, po 19 min radijas automatiškai išsijungia.

„Bluetooth®“ prijungtą garso šaltinį taip pat galima valdyti radiju:

- Norėdami pasirinkti įrašą ir jį paleisti, pakartotinai trumpai spauskite paieškos pirmyn mygtuką (9) arba paieškos atgal mygtuką (10), kol pasieksite pageidaujamą įrašą. Pasirinktas įrašas automatiškai paleidžiamas.

- Norėdami transliaciją nutraukti, paspauskite garso nutildymo mygtuką (8). Ekrane rodomas pauzės indikatorius (f).

- Norėdami transliaciją tęsti, dar kartą paspauskite garso nutildymo mygtuką (8), pakeiskite garso stiprumą įjungimo-išjungimo mygtuku (2) arba paspauskite paieškos pirmyn mygtuką (9) arba paieškos atgal mygtuką (10).

- Norėdami įrašą pasukti pirmyn arba atgal, laikykite paspaustą paieškos pirmyn mygtuką (9) arba atitinkamai paieškos atgal mygtuką (10), kol bus pasiekta pageidaujama įrašo vieta.

Jei veikiant „Bluetooth®“ ryšiu paspaudžiamas vienas iš programinių atminties mygtukų (5), radijuje perjungiama ta stotis, kuri yra išsaugota paskiausiai naudotame radijo režime.

## Transliacija su „Dual Speaker Sound“ (esant garso šaltiniui „Bluetooth®“)

Jei garso šaltinis transliuojamas „Bluetooth®“ ryšiu, galima suaktyvinti „Dual Speaker Sound“ (DSS) funkciją. Tokiu atveju 2 radijai (arba GPB 18V‑2 C, arba GPB 18V‑2 SC) tai pačiai transliacijai atlieka dešiniojo ir kairiojo garsiakalbio funkcijas.

Suaktyvinkite „Dual Speaker Sound“ funkciją:

- Vienas iš dviejų radijų „Bluetooth®“ ryšiu jau turi būti sujungtas su garso šaltiniu.
- Meniu parinkite radiją, kuris bus naudojamas kaip dešinysis garsiakalbis: meniu pasirinkite <DSS> → <DSSR> (GPB 18V‑2 C) arba <Set DSS> → <Right Speaker> (GPB 18V‑2 SC).
- Meniu parinkite radiją, kuris bus naudojamas kaip kairysis garsiakalbis: meniu pasirinkite <DSS> → <DSSL> (GPB 18V‑2 C) arba <Set DSS> → <Left Speaker> (GPB 18V‑2 SC).
- 2-ajame radijuje taip pat įjunkite „Bluetooth®“ veikimo režimą.
- 2-ajame radijuje meniu pasirinkite atitinkamai kitą garsiakalbį.
- Transliaciją „Bluetooth®“ ryšiu valdykite įprastai.

## Meniu nustatymų keitimas

Norėdami patekti į meniu funkciją, spauskite garso nutildymo mygtuką (8) (MENU) tol, kol ekrane atsiras meniu funkcija (e).

Judėjimas per meniu punktus:

- Slinkimas per meniu: sukite „Source“ mygtuką (7).
- Meniu nustatymo pasirinkimas ir išsaugojimas: paspauskite „Source“ mygtuką (7) (OK).
- Perjungimas į pomeniu: paspauskite „Source“ mygtuką (7).
- Iš pomeniu grįžimas į aukštesnio lygmens meniu: trumpai paspauskite garso nutildymo mygtuką (8). Kai pasiekiamas aukščiausias meniu lygmuo, radijas vėl persijungia į garso režimą.

Norėdami išeiti iš meniu bet kuriame lygmenyje ir grįžti į garso režimą, spauskite garso nutildymo mygtuką (8) tol, kol ekrane dings meniu funkcijos indikatorius (e). Pasirinktinai, praėjus 10 s po paskutinio mygtuko paspaudimo, radijas automatiškai persijungia į garso režimą.

Jei išjungiant radiją meniu nustatymai nebeišsaugomi, pakeiskite tabletės formos elementą (buferinę bateriją).

## Meniu parinktys (GPB 18V‑2 C)

Meniu parinktis iš dalies priklauso nuo garso režimo, kuriuo veikia radijas.

<EQ>
Skambesio meniu: aukštų dažnių lygį <TR> ir žemų dažnių lygį <BA> galite nustatyti nuo −5 iki +5 diapazone. Skambesio nustatymai išsaugomi atskirai kiekvienam garso šaltiniui.

<TIME>
Laiko meniu: galite pasirinkti 12 valandų <12HR> arba 24 valandų <24HR> laiko formatą ir nustatyti laiką rankiniu būdu.

<MONO> (esant garso šaltiniui FM/FM2)
Monopriėmimo meniu: monopriėmimą galite įjungti <ON> arba išjungti <OFF>. Monopriėmimas rekomenduojamas tada, kai radijas, esant silpnam siųstuvui, dažnai persijungia iš stereopriėmimo į monopriėmimą ir atvirkščiai.

<DSS> (esant garso šaltiniui „Bluetooth®“)
„Dual Speaker Sound“ meniu: galite nustatyti, kad radijas būtų naudojamas kaip dešinysis garsiakalbis <DSSR>, kaip kairysis garsiakalbis <DSSL> arba funkciją galite išjungti <OFF>.

## Meniu parinktys (GPB 18V‑2 SC)

Meniu parinktis iš dalies priklauso nuo garso režimo, kuriuo veikia radijas.

Meniu viduje daugiafunkcio indikatoriaus (k) viršutinėje eilutėje yra rodomas meniu pavadinimas, o apatinėje eilutėje – nustatymas, kurį galima pasirinkti.

<Set EQ>
Skambesio meniu: aukštų dažnių lygį <Treble> ir žemų dažnių lygį <Bass> galite nustatyti nuo −5 iki +5 diapazone. Skambesio nustatymai išsaugomi atskirai kiekvienam garso šaltiniui.

<Set Time>
Laiko meniu:

- Galite pasirinkti 24 valandų <24 Hour Mode> arba 12 valandų <12 Hour Mode> laiko formatą.
- Naudodamiesi <Set Hour> arba <Set Minute>, galite nustatyti laiką rankiniu būdu.

- Nuoroda: jei kaip garso šaltinis DAB/DAB2 yra parinkta radijo storis, kuri perduoda paros laiką, tai laikas perimamas automatiškai. Rakiniai laiko nustatymai perrašomi.

<Reset All>
Atkūrimo meniu: galite atkurti visus gamyklinius meniu nustatymus <Yes> arba grįžti į esamuosius nustatymus <No>.

<Auto Scan> (esant garso šaltiniui DAB/DAB2)
Automatinės stoties paieškos meniu: galite įjungti automatinę stoties paiešką.

<Manual Tune> (esant garso šaltiniui DAB/DAB2)
Rankinio nustatymo meniu: rankiniu būdu galite nustatyti pageidaujamą dažnį.

<Display Type> (esant garso šaltiniui DAB/DAB2)
Rodymo tipo meniu: galite pasirinkti, kuris tekstas bus rodomas daugiafunkcio indikatoriaus (k) apatinėje eilutėje:

- radijo stoties transliuojamas informacinis tekstas <Dynamic Label>,
- stoties dažnis <Frequency>,
- signalo stiprumas <Signal Strength>,
- radijo stoties transliuojamas programos tipas <Program Type>,

<Display Type> (esant garso šaltiniui FM/FM2)
Rodymo tipo meniu: galite pasirinkti, kuris tekstas bus rodomas daugiafunkcio indikatoriaus (k) apatinėje eilutėje:

- radijo stoties transliuojamas informacinis tekstas <Radio Text>,
- stoties pavadinimas <Program Service>,
- radijo stoties transliuojamas programos tipas <Program Type>.

<Set FM Mono> (esant garso šaltiniui FM/FM2)
Monopriėmimo meniu: monopriėmimą galite įjungti <On> arba išjungti <Off>. Monopriėmimas rekomenduojamas tada, kai radijas, esant silpnam siųstuvui, dažnai persijungia iš stereopriėmimo į monopriėmimą ir atvirkščiai.

<Set DSS> (esant garso šaltiniui „Bluetooth®“)
„Dual Speaker Sound“ meniu: galite nustatyti, kad radijas būtų naudojamas kaip dešinysis garsiakalbis <Right Speaker>, kaip kairysis garsiakalbis <Left Speaker> arba funkciją galite išjungti <OFF>.