# Смяна на бутонната батерия

За запазване на часа и другите настройки по радиото трябва да се използва бутонна батерия като буферна батерия.

Преди първата употреба на радиото свалете защитната лента върху използваната бутонна батерия.

Отворете заключващия лост (13) на капака на акумулаторната батерия и вдигнете нагоре капака (12).

Свалете при нужда акумулаторната батерия (17).

Изтеглете защитната лента под капака (18) на бутонната батерия.

Сменете бутонната батерия, ако часът на радиото вече не се запаметява и индикаторът е по-слаб.

За целта завъртете капака (18) на бутонната батерия обратно на часовника (напр. с монета) и свалете капака. Поставете нова бутонна батерия.

При това внимавайте за правилната полярност, изобразена от вътрешната страна на капака (18).

Поставете капака (18) на бутонната батерия обратно и го затегнете по посока на часовника. Капакът е заключен сигурно само когато маркировките върху него и върху символа с катинар сочат една към друга.

- Извадете бутонната батерия от радиото, ако няма да го използвате по-дълго време. При продължително съхраняване в радиото бутонната батерия може да кородира и да се саморазреди.