# Modul de funcţionare audio

## Pornirea/Oprirea

Pentru conectarea aparatului de radio, apasă butonul de pornire/oprire (2). Afişajul (1) se activează şi este redată sursa audio reglată la ultima deconectare a aparatului de radio.

Afişajul (1) este iluminat timp de câteva secunde la fiecare apăsare a tastei.

Pentru deconectarea aparatului de radio, apasă din nou butonul de pornire/oprire (2). Setarea actuală a sursei audio este memorată.

## Reglarea volumului semnalului sonor

După conectarea aparatului de radio este setat întotdeauna un volum scăzut al semnalului sonor.

Pentru creşterea volumului semnalului sonor, roteşte butonul de pornire/oprire (2) în sens orar, iar pentru reducerea volumului semnalului sonor, roteşte-l în sens antiorar.

Reglarea volumului semnalului sonor <VL>, respectiv <Volume> apare pentru câteva secunde pe afişaj cu o valoare cuprinsă între 0 şi 30. Înainte de reglarea sau schimbarea unui post de radio, reglează volumul semnalului sonor la o valoare redusă, iar înainte de pornirea unei surse audio externe, reglează-l la o valoare medie.

Pentru deconectarea sunetului, poţi apăsa scurt tasta de dezactivare a sunetului (8). Pentru a reconecta sunetul, apasă din nou scurt tasta de dezactivare a sunetului sau roteşte în sens orar butonul de pornire/oprire (2).

Volumul semnalului sonor poate fi modificat în orice moment. Dacă este activată funcţia meniului, indicatorul revine la meniu la câteva secunde după modificarea volumului semnalului sonor.

Aparatul de radio se deconectează automat după 19 minute dacă în acest interval de timp:

- volumul semnalului sonor al aparatului de radio este setat la 0,
- sonorul aparatului de radio este dezactivat sau
- volumul semnalului sonor al dispozitivului de redare (de exemplu, smartphone) este setat la 0.

## Selectarea sursei audio

Pentru selectarea unei surse audio, apasă butonul Source (7) până când pe afişaj apare sursa audio internă, respectiv externă dorită:

- DAB/DAB2: radio digital prin DAB+ (GPB 18V‑2 SC),
- FM/FM2: radio analogic prin unde ultrascurte,
- AUX: sursă audio externă (de exemplu, smartphone) prin intermediul portului de 3,5 mm AUX IN (24) din compartimentul de racordare (15),
- : sursă audio externă (de exemplu, smartphone) prin conexiunea Bluetooth®.

Sursa audio actuală este vizibilă în indicatorul sursei audio (b), respectiv indicatorul Bluetooth® (a).

Sursele audio DAB şi DAB2 (GPB 18V‑2 SC), precum şi FM şi FM2 nu se diferenţiază în privinţa funcţionalităţii, ci oferă doar poziţii suplimentare de memorare a programelor.

## Reglarea/Memorarea posturilor de radio DAB+ (GPB 18V‑2 SC)

Pentru selectarea sursei audio pentru posturi de radio
DAB+, apasă butonul Source (7) până când apare pe indicatorul sursei audio (b) DAB sau DAB2.

După o scurtă iniţializare este redat ultimul post de radio reglat.

Numele postului apare pe rândul de sus al afişajului multifuncţional (k). Informaţiile suplimentare afişate pe rândul de jos al afişajului multifuncţional pot fi setate din funcţia meniului.

- Pentru schimbarea postului, roteşte butonul Source (7) până când pe afişaj este afişat postul dorit. Apasă butonul Source (7) pentru a confirma selectarea. Aparatul de radio comută la postul selectat.
  Alternativ, poţi apăsa tasta de căutare înapoi (10) sau tasta de căutare înainte (9) pentru a schimba postul. Aparatul de radio comută la următorul post disponibil (în odine alfabetică descrescătoare, respectiv crescătoare).

- Pentru memorarea unui post reglat, apasă tasta de memorare a programelor (5) aferentă poziţiei din memorie dorite până când numărul poziţiei din memorie apare pe indicatorul poziţiei din memorie (c).
  Dacă cele 4 poziţii din memorie ale sursei audio DAB sunt ocupate, apasă butonul Source (7) pentru a comuta la sursa audio DAB2 în care sunt disponibile alte 4 poziţii din memorie. Reţine că după comutare, trebuie să reglezi din nou postul dorit pentru a-l putea stoca în memorie.

- Pentru redarea unui post memorat, apasă scurt una din tastele de memorare a programelor (5). Numărul poziţiei din memorie apare pe indicatorul poziţiei din memorie (c). Dacă este necesar, apasă butonul Source (7) pentru a comuta între sursele audio DAB şi DAB2 pentru a avea acces la toate posturile memorate.

Observaţie: În cazul unui semnal slab al aparatului de radio, <Weak Signal> apare pe afişajul multifuncţional (k). În acest caz, poţi porni manual căutarea posturilor DAB+.
Pentru aceasta, selectează <Auto Scan> din meniu sau apasă simultan tasta de căutare înapoi (10) şi tasta de căutare înainte (9). După încheierea căutării posturilor, se vor memora 4 posturi în poziţiile din memorie de la 1 până la 4. Posturile deja memorate vor fi suprascrise.

Dacă nu a fost găsit niciun post de radio DAB+, apare <No DAB Station – Please Auto Scan> pe afişajul multifuncţional (k).

## Reglarea/Memorarea posturilor de radio pe unde ultrascurte

Pentru selectarea sursei audio pentru posturi de radio pe unde ultrascurte, apasă în mod repetat butonul Source (7) până când pe indicatorul sursei audio (b) apare FM sau FM2.

GPB 18V‑2 C: Frecvenţa postului redat la momentul respectiv apare pe indicatorul frecvenţei radio (d).

GPB 18V‑2 SC: Frecvenţa postului redat la momentul respectiv apare întotdeauna pe rândul de sus al afişajului multifuncţional (k). Informaţiile suplimentare afişate pe rândul de jos al afişajului multifuncţional pot fi setate din funcţia meniului.

Dacă recepţia unui semnal adecvat este suficient de puternică, aparatul de radio comută automat pe recepţia stereo, iar pe afişaj apare indicatorul recepţiei stereo (h). În funcţia meniului, modul de recepţie poate fi comutat la recepţia mono.

- Pentru reglarea unui anumit post, roteşte butonul Source (7) (TUNE) până când pe afişaj apare frecvenţa dorită, respectiv postul dorit.
- Pentru căutarea postului următor cu intensitate ridicată a semnalului, apasă scurt tasta de căutare înapoi (10) sau tasta de căutare înainte (9). Următorul post găsit este prezentat pe afişaj şi este redat.
- Pentru căutarea tuturor posturilor cu intensitate ridicată a semnalului, apasă tasta de căutare înapoi (10) sau tasta de căutare înainte (9) şi menţine-o apăsată pentru mai mult de o jumătate de secundă. Fiecare post găsit este redat timp de 5 secunde, apoi este continuată căutarea până la finalul benzii de frecvenţă. Pentru a abandona căutarea posturilor, apasă scurt tasta de căutare înapoi (10) sau tasta de căutare înainte (9).
- Pentru memorarea unui post reglat, apasă tasta de memorare a programelor (5) aferentă poziţiei din memorie dorite până când numărul poziţiei din memorie apare pe indicatorul poziţiei din memorie (c).
  Dacă cele 4 poziţii din memorie ale sursei audio FM sunt ocupate, apasă butonul Source (7) pentru a comuta la sursa audio FM2 în care sunt disponibile alte 4 poziţii din memorie. Reţine că după comutare, trebuie să reglezi din nou postul dorit pentru a-l putea stoca în memorie.
- Pentru căutarea automată şi memorarea posturilor celor mai puternice (AUTOSTORE), apasă concomitent tasta de căutare înapoi (10) şi tasta de căutare înainte (9). Aparatul de radio verifică toate posturile care pot fi recepţionate şi memorează primele 4 posturi care au cea mai bună recepţie în poziţiile din memorie de la 1 până la 4. Reţine că, după caz, posturile deja memorate ar putea fi suprascrise.
  După încheierea căutării, va fi redat postul memorat pe poziţia din memorie 1.
- Pentru redarea unui post memorat, apasă scurt una din tastele de memorare a programelor (5). Numărul poziţiei din memorie apare pe indicatorul poziţiei din memorie (c). Dacă este necesar, apasă butonul Source (7) pentru a comuta între sursele audio FM şi FM2 pentru a avea acces la toate posturile memorate.

## Orientarea antenei verticale

Aparatul de radio este livrat cu antena verticală montată (6). În cazul modului de funcţionare radio prin unde ultrascurte, pivotaţi antena verticală în direcţia care asigură recepţia cea mai bună.

Dacă nu este posibilă o recepţie suficientă, amplasaţi aparatul de radio într-un loc cu o recepţie mai bună.

Observaţie: În timpul funcţionării aparatului de radio în imediata apropiere a staţiilor de radio, aparatelor cu unde radio sau altor aparate electronice, se pot produce perturbări ale recepţiei radio.

## Racordarea surselor audio externe prin AUX

Deschide capacul de protecţie al compartimentului de racordare (15) şi introdu fişa de 3,5 mm a cablului AUX (25) în portul AUX IN (24). Racordează cablul AUX la o sursă audio adecvată.

Pentru redarea sursei audio AUX, apasă butonul Source (7) până când pe indicatorul sursei audio apare (b) AUX.

Pentru protecţia împotriva murdăriei, închide din nou capacul de protecţie al compartimentului de racordare (15) în cazul în care scoţi fişa cablului AUX.

Dacă, în timpul funcţionării în modul AUX, este apăsată una din tastele de memorare a programelor (5), aparatul de radio comută la postul memorat la ultimul mod de funcţionare utilizat al aparatului de radio.

## Redarea/Controlul surselor audio externe prin Bluetooth®

Pentru a reda o sursă audio (de exemplu, un smartphone) prin Bluetooth®, apasă butonul Source (7) până când pe afişaj apare indicatorul Bluetooth® (a) sau apasă scurt tasta Bluetooth® (11) indiferent de sursa audio actuală.

Pe parcursul asocierii, respectiv căutării conexiunii, indicatorul Bluetooth® (a) se aprinde intermitent.

GPB 18V‑2 SC: Pe afişajul multifuncţional (k) apare <Pairing>.

- Dacă aparatul de radio a fost deja conectat cu o sursă audio externă prin Bluetooth® şi aceasta este disponibilă, se stabileşte automat o conexiune la această sursă audio.

- Dacă nu este disponibilă nicio sursă audio memorată, porneşte procesul de căutare. Activează noua conexiune prin sursa audio externă. Acest lucru este posibil la smartphone-uri, de regulă, în cadrul setărilor din meniul Bluetooth®. Aparatul de radio apare ca sursă disponibilă cu numele GPB 18V‑2 C xxxx, respectiv GPB 18V‑2 SC xxxx. În acest caz, ţine cont de instrucţiunile de utilizare a sursei tale audio/smartphone-ului tău.

- Dacă doreşti să închei o conexiune existentă la o sursă audio prin Bluetooth® şi este căutată o nouă sursă audio (PAIRING), apasă tasta Bluetooth® (11) şi menţine-o apăsată timp de peste 0,5 secunde. Activează conexiunea conform descrierii de mai sus.

Imediat ce sursa audio prin Bluetooth® este conectată, indicatorul Bluetooth® (a) se aprinde permanent.

GPB 18V‑2 SC: Numele aparatului conectat prin Bluetooth® este afişat pe rândul de sus al afişajului multifuncţional (k). Pe rândul de jos apare textul transmis de aparatul conectat.

Dacă nu se poate realiza nicio conexiune prin Bluetooth®, aparatul de radio se deconectează automat după 19 minute.

Sursa audio conectată prin Bluetooth® poate fi controlată şi prin intermediul aparatului de radio:

- Pentru a selecta un titlu şi pentru a porni, apasă tasta de căutare înainte (9), respectiv tasta de căutare înapoi (10) până când accesezi titlul dorit. Redarea titlului selectat porneşte automat.

- Pentru a întrerupe redarea, apasă tasta de dezactivare a sunetului (8). Pe afişaj apare indicatorul de pauză (f).

- Pentru a continua redarea, apasă din nou tasta de dezactivare a sunetului (8), modifică volumul semnalului sonor cu ajutorul butonului de pornire/oprire (2) sau apasă tasta de căutare înainte (9), respectiv tasta de căutare înapoi (10).

- Pentru derularea înainte, respectiv derularea înapoi în cadrul unui titlu, menţine apăsată tasta de căutare înainte (9), respectiv tasta de căutare înapoi (10) până când accesezi poziţia dorită în cadrul titlului.

Dacă în cadrul modului de funcţionare prin Bluetooth® este apăsată una din tastele de memorare a programelor (5), aparatul de radio comută la postul memorat la ultimul mod de funcţionare utilizat al aparatului de radio.

## Redarea cu Dual Speaker Sound (la sursele audio prin Bluetooth®)

Dacă este redată o sursă audio prin Bluetooth®, funcţia Dual Speaker Sound (DSS) poate fi activată. În acest caz, 2 aparate de radio (GPB 18V‑2 C sau GPB 18V‑2 SC) funcţionează ca difuzoare din partea dreaptă şi din partea stângă pentru aceeaşi redare.

Activarea funcţiei Dual Speaker Sound:

- Unul din cele două aparate de radio trebuie să fie deja conectat prin Bluetooth® cu sursa audio.
- Selectarea aparatului de radio ca difuzor din partea dreaptă: Selectează din meniul <DSS> → <DSSR> (GPB 18V‑2 C), respectiv <Set DSS> → <Right Speaker> (GPB 18V‑2 SC).
- Selectarea aparatului de radio ca difuzor din partea stângă: Selectează din meniul <DSS> → <DSSL> (GPB 18V‑2 C), respectiv <Set DSS> → <Left Speaker> (GPB 18V‑2 SC).
- Conectează şi la al 2-lea aparat de radio modul de funcţionare Bluetooth®.
- Selectează din meniu celălalt difuzor la al 2-lea aparat de radio.
- Controlează redarea prin Bluetooth® ca de obicei.

## Modificarea setărilor meniului

Pentru a accesa funcţia meniului, apasă tasta de dezactivare a sunetului (8) (MENU) până când pe afişaj apare indicatorul funcţiei meniului (e).

Navigarea în meniu:

- Derularea printr-un meniu: Roteşte butonul Source (7).
- Selectarea şi memorarea setărilor meniului: Apasă butonul Source (7) (OK).
- Comutarea la un submeniu: Apasă butonul Source (7).
- Comutarea dintr-un submeniu înapoi la un meniu superior: Apasă scurt tasta de dezactivare a sunetului (8). După atingerea nivelului cel mai înalt al meniului, aparatul de radio revine la modul de funcţionare audio.

Pentru a părăsi funcţia meniului la un nivel oarecare şi pentru a reveni la modul de funcţionare audio, apasă tasta de dezactivare a sunetului (8) până când indicatorul funcţiei meniului (e) de pe afişaj se stinge. Alternativ, la 10 secunde după ultima apăsare a tastei, aparatul de radio revine automat la modul de funcţionare audio.

Dacă la deconectarea aparatului de radio setările meniului nu mai sunt memorate, înlocuieşte bateria rotundă (bateria-tampon).

## Opţiunile de meniu (GPB 18V‑2 C)

Selectarea meniului depinde parţial de modul de funcţionare audio al aparatului de radio.

<EQ>
Meniul pentru sunet: Poţi regla nivelul frecvenţelor înalte <TR> şi nivelul frecvenţelor joase <BA> într-un domeniu de la −5 până la +5. Setările sunetului se memorează separat pentru fiecare sursă audio.

<TIME>
Meniul pentru oră: Poţi alege între formatele de timp de 12 ore <12HR> şi de 24 de ore <24HR>, iar apoi setează manual ora.

<MONO> (la sursa audio FM/FM2)
Meniul pentru recepţia mono: Poţi conecta <ON> sau deconecta <OFF> recepţia mono. Recepţia mono este recomandată dacă aparatul de radio comută frecvent între recepţia stereo şi mono în cazul unui post cu recepţie slabă.

<DSS> (la o sursă audio prin Bluetooth®)
Meniul Dual Speaker Sound: Poţi utiliza aparatul de radio ca difuzor din partea dreaptă <DSSR>, ca difuzor din partea stângă <DSSL> sau poţi deconecta funcţia <OFF>.

## Opţiunile de meniu (GPB 18V‑2 SC)

Selectarea meniului depinde parţial de modul de funcţionare audio al aparatului de radio.

În cadrul meniului, numele meniului este afişat pe rândul de sus al afişajului multifuncţional (k), iar setarea posibilă este afişată pe rândul de jos.

<Set EQ>
Meniul pentru sunet: Poţi regla nivelul frecvenţelor înalte <Treble> şi nivelul frecvenţelor joase <Bass> într-un domeniu de la −5 până la +5. Setările sunetului se memorează separat pentru fiecare sursă audio.

<Set Time>
Meniul pentru oră:

- Poţi alege între formatele de timp de 24 ore <24 Hour Mode> şi de 12 de ore <12 Hour Mode>.
- Poţi seta manual ora cu <Set Hour>, respectiv <Set Minute>.

- Observaţie: Dacă la sursa audio DAB/DAB2 este selectat un post de radio care transmite ora, aceasta este preluată automat. Setările manuale de program sunt suprascrise.

<Reset All>
Meniul de resetare: Poţi reseta toate setările meniului la setările implicite <Yes> sau poţi reveni la setările actuale <No>.

<Auto Scan> (la sursa audio DAB/DAB2)
Meniul de căutare automată a posturilor: Poţi porni o căutare automată a posturilor.

<Manual Tune> (la sursa audio DAB/DAB2)
Setarea manuală a meniului: Poţi seta manual o frecvenţă dorită.

<Display Type> (la sursa audio DAB/DAB2)
Meniul pentru tipul de afişare: Poţi selecta ce text doreşti să apară pe rândul de jos al afişajului multifuncţional (k):

- textul informativ emis de postul de radio <Dynamic Label>,
- frecvenţa postului <Frequency>,
- intensitatea semnalului <Signal Strength>,
- tipul de program emis de postul de radio <Program Type>.

<Display Type> (la sursa audio FM/FM2)
Meniul pentru tipul de afişare: Poţi selecta ce text doreşti să apară pe rândul de jos al afişajului multifuncţional (k):

- textul informativ emis de postul de radio <Radio Text>,
- numele postului <Program Service>,
- tipul de program emis de postul de radio <Program Type>.

<Set FM Mono> (la sursa audio FM/FM2)
Meniul pentru recepţia mono: Poţi conecta <On> sau deconecta <Off> recepţia mono. Recepţia mono este recomandată dacă aparatul de radio comută frecvent între recepţia stereo şi mono în cazul unui post cu recepţie slabă.

<Set DSS> (la o sursă audio prin Bluetooth®)
Meniul Dual Speaker Sound: Poţi utiliza aparatul de radio ca difuzor din partea dreaptă <Right Speaker>, ca difuzor din partea stângă <Left Speaker> sau poţi deconecta funcţia <OFF>.