# Аудио режим

## Включване и изключване

За включване на радиото натиснете копчето вкл/изкл (2). Дисплеят (1) се активира и започва възпроизвеждането от последно ползвания преди изключването на радиото аудио източник.

Дисплеят (1) се осветява за няколко секунди при всяко натискане на бутон.

За изключване на радиото отново натиснете копчето вкл/изкл (2). Текущо използвания аудио източник се запаметява.

## Настройка на силата на звука

След включване на радиото винаги е настроена ниска сила на звука.

За увеличаване на силата на звука завъртете копчето вкл/изкл (2) по посока на часовника, за намаляване на силата на звука го завъртете обратно на часовника.

Настройката на силата на звука <VL> респ. <Volume> се показва със стойност между 0 и 30 за няколко секунди на дисплея. Задайте силата на звука преди настройване или смяна на радиостанция на ниска стойност, преди старт на външен аудио източник на средна стойност.

За изключване на звука можете да натиснете за кратко бутона за заглушаване (8). За да включите отново звука, натиснете отново за кратко бутона за заглушаване или завъртете копчето вкл/изкл (2) по посока на часовника.

Силата на звука може да се променя по всяко време. Ако функцията на менюто е активирана, индикаторът ще се върне обратно към менюто няколко секунди след промяната на силата на звука.

Радиото автоматично се изключва след 19 min, ако през това време:

- силата на звука на радиото е на 0,
- тонът на радиото е изключен или
- силата на звука върху възпроизвеждащия уред (напр. смартфон) е на 0.

## Избор на аудио източник

За избор на аудио източник натискайте копчето Source (7) дотогава, докато на дисплея не се покаже желаният вътрешен, респ. външен аудио източник:

- DAB/DAB2: дигитално радио през DAB+ (GPB 18V‑2 SC),
- FM/FM2: аналогово радио през УКВ,
- AUX: външен аудио източник (напр. смартфон) през 3,5 mm букса AUX IN (24) в отделението за свързване (15),
- : външен аудио източник (напр. смартфон) през връзка с Bluetooth®.

Актуалният аудио източник може да се различи в индикатора за аудио източник (b) респ. индикатора Bluetooth® (a).

Аудио източниците DAB и DAB2 (GPB 18V‑2 SC) както и FM и FM2 не се различават по функционалността си, а предлагат само допълнително места за програмиране в паметта.

## Настройване/запаметяване на DAB+ радиостанция (GPB 18V‑2 SC)

За избор на аудио източник DAB+ радиостанция натискайте копчето Source (7) дотогава, докато в индикатора за аудио източник не се покаже (b) DAB или DAB2.

След кратка инициализация се възпроизвежда последно настроената радиостанция.

Името на станцията се показва съответно в горния ред на мултифункционалния индикатор (k). Каква допълнителна информация ще се показва в долния ред на мултифункционалния индикатор, може да се настрои във функцията на менюто.

- За смяна на станцията завъртете копчето Source (7) докато желаната станция не се покаже на дисплея. Натиснете копчето Source (7), за да потвърдите избора. Радиото сменя на избраната станция.
  Алтернативно за смяна на станцията можете да натиснете бутона за търсене назад (10) или бутона за търсене напред (9). Радиото сменя на следващата налична станция (по азбучен ред надолу или нагоре).

- За запаметяване на настроена станция натиснете бутона за запаметяване на програма (5) на желаното място в паметта докато номерът на мястото в паметта не се покаже в индикатора за място в паметта (c).
  Ако 4-те места в паметта на аудио източника DAB са заети, то чрез натискане на копчето Source (7) сменете на аудио източник DAB2, в който има още 4 места в паметта. Имайте в предвид, че след смяната трябва да настроите отново желаната станция, за да можете да я запаметите.

- За възпроизвеждане на запаметена станция натиснете за кратко един от бутоните за запаметяване на програма (5). Номерът на мястото в паметта се показва в индикатора за място в паметта (c). При нужда сменете чрез натискане на копчето Source (7) между аудио източниците DAB и DAB2, за да можете да имате достъп до всички запаметени станции.

Указание: При слаб радио сигнал се показва <Weak Signal> на мултифункционалния дисплей (k). В такъв случай можете да стартирате ръчно търсенето на станция DAB+.
За целта изберете <Auto Scan> в менюто или натиснете бутона за търсене назад (10) и бутона за търсене напред (9) едновременно. След приключване на търсенето на станции 4 станции се запаметяват на програмните места от 1 до 4. Вече запаметените станции се презаписват.

Ако не може да се открие DAB+ станция, се показва <No DAB Station – Please Auto Scan> в мултифункционалния индикатор (k).

## Настройка/запаметяване на УКВ радиостанция

За избиране на аудио източник УКВ радиостанция натискайте копчето Source (7) дотогава, докато в индикатора за аудио източник (b) не се покаже FM или FM2.

GPB 18V‑2 C: Честотата на актуално възпроизвежданата станция се показва на индикатора за радиочестота (d).

GPB 18V‑2 SC: Честотата на актуално възпроизвежданата станция се показва в горния ред на мултифункционалния индикатор (k). Каква допълнителна информация ще се показва в долния ред на мултифункционалния индикатор, може да се настрои във функцията на менюто.

При достатъчно силно приемане на подходящ сигнал радиото автоматично превключва на стерео приемане, на дисплея се показва индикаторът за стерео приемане (h). Във функцията на менюто видът на приемане може да се промени на моно.

- За настройване на определена станция завъртете копчето Source (7) (TUNE) докато желаната честота, респ. желаната станция се покаже на дисплея.
- За търсене на следващата станция с висока сила на сигнала натиснете за кратко бутона за търсене назад (10) или бутона за търсене напред (9). Следващата открита станция ще се покаже на дисплея и ще се възпроизведе.
- За търсене на всички станции с висока сила на сигнала натиснете за кратко бутона за търсене назад (10) или бутона за търсене напред (9) за повече от половин секунда. Всяка открита станция се възпроизвежда за 5 s, след това търсенето ще се продължи до края на честотния диапазон. За да прекъснете търсенето на станция, натиснете за кратко бутона за търсене назад (10) или бутона за търсене напред (9).
- За запаметяване на една настроена станция натискайте бутона за запаметяване на програма (5) на желаното място в паметта докато номерът на мястото в паметта не се покаже в индикатора за място в паметта (c).
  Ако 4-те места в паметта на аудио източника FM са заети, то чрез натискане на копчето Source (7) сменете на аудио източник FM2, в който има още 4 места в паметта. Имайте в предвид, че след смяната трябва да настроите отново желаната станция, за да можете да я запаметите.
- За автоматично търсене и запаметяване на най-силната станция (AUTOSTORE) натиснете бутона за търсене назад (10) и бутона за търсене напред (9) едновременно. Радиото проверява всички станции, които могат да се приемат и запаметява 4-те станции с най-добро приемане на местата от програмата 1 до 4. Обърнете внимание на това, че при нужда вече запаметените станции ще се презаписват.
  Ако търсенето се прекрати, ще се възпроизвежда запаметената под номер 1 в паметта станция.
- За възпроизвеждане на запаметена станция натиснете за кратко един от бутоните за запаметяване на програма (5). Номерът на мястото в паметта се показва в индикатора за място в паметта (c). При нужда сменете чрез натискане на копчето Source (7) между аудио източниците FM и FM2, за да можете да имате достъп до всички запаметени станции.

## Насочване на антената

Радиото се доставя с монтирана антена (6). Когато ползвате радио с УКВ, наклонете антената в посоката, в която приемането е най-добро.

Ако не можете да намерите позиция на антената с добро приемане, поставете радиото на друго място, където приемането е по-добро.

Указание: При работа на радиото в непосредствена близост до радиостанции, уреди, излъчващи радиовълни или други електронни уреди може да възникнат смущения в радиоприемането.

## Свързване на външни аудио източници през AUX

Отворете защитното капаче на отделението за присъединяване (15) и пъхнете 3,5 mm щекер на AUX кабела (25) в AUX IN-буксата (24). Свържете AUX кабела към подходящ аудио източник.

За възпроизвеждане на AUX аудио източник натискайте копчето Source (7) докато в индикатора за аудио източник (b) не се покаже AUX.

За защита от замърсяване затворете обратно защитното капаче на отделението за свързване (15) когато сваляте щекера на AUX кабела.

Ако по време на AUX режим се натисне един от бутоните за памет за програми (5), то радиото сменя на станцията, която е запаметена в последно използвания режим на работа на радиото.

## Възпроизвеждане/управление на външни аудио източници през Bluetooth®

За да възпроизведете аудио източник (напр. смартфон) през Bluetooth®, натискайте копчето Source (7) дотогава, докато индикаторът Bluetooth® (a) не се покаже на дисплея или независимо от актуалния аудио източник за кратко натиснете бутона Bluetooth® (11).

По време на процеса на изграждане, респ. на търсене на връзка индикаторът Bluetooth® (a) мига.

GPB 18V‑2 SC: В мултифункционалния индикатор (k) се показва <Pairing>.

- Ако радиото вече е било свързано с външен аудио източник през Bluetooth® и този аудио източник е наличен, то ще се изгради автоматично свързване с този аудио източник.

- Ако няма наличен запаметен аудио източник, се стартира процесът на търсене. Активирайте новата връзка през външен аудио източник. Това най-често при смартфоните е възможно в настройките в менюто Bluetooth®. Радиото се показва като наличен източник под името GPB 18V‑2 C xxxx респ. GPB 18V‑2 SC xxxx. Моля, за целта обърнете внимание на инструкцията за експлоатация на Вашия аудио източник/Вашия смартфон.

- Ако налично свързване към аудио източник през Bluetooth® се прекрати и се търси нов аудио източник (PAIRING), натиснете бутона Bluetooth® (11) за повече от 0,5 s. Активирайте връзката, както е описано по-горе.

Когато е свързан аудио източник през Bluetooth®, индикаторът Bluetooth® (a) свети постоянно.

GPB 18V‑2 SC: Името на свързания през Bluetooth® уред се показва в горния ред на мултифункционалния индикатор (k). В долния ред се появява предадения от свързания уред текст.

Ако не може да се изгради връзка през Bluetooth®, радиото след 19 min автоматично се изключва.

Свързаният през Bluetooth® аудио източник може да се управлява и през радиото:

- За да изберете заглавие и да стартирате, натискайте бутона за търсене напред (9) респ. бутона за търсене назад (10) за кратко докато желаното заглавие не се достигне. Възпроизвеждането на желаното заглавие се стартира автоматично.

- За да прекъснете възпроизвеждането, натиснете бутона за заглушаване (8). На дисплея се появява индикацията за пауза (f).

- За да продължите възпроизвеждането, натиснете бутона за заглушаване (8) отново, променете силата на звука през копчето вкл/изкл (2) или натиснете бутона за търсене напред (9) респ. бутона за търсене назад (10).

- За преминаване напред, респ. назад в дадено заглавие задръжте бутона за търсене напред (9) респ. бутона за търсене назад (10) натиснат докато желаната позиция в заглавието не се достигне.

Ако по време на работа през Bluetooth® се натисне един от бутоните за памет за програми (5), то радиото сменя на станцията, която е запаметена в последно използвания режим на работа на радиото.

## Възпроизвеждане с Dual Speaker Sound (при аудио източник Bluetooth®)

Ако се възпроизвежда аудиоизточник през Bluetooth®, функцията Dual Speaker Sound (DSS) може да се активира. При това 2 радиота (GPB 18V‑2 C или GPB 18V‑2 SC) служат като ляв и десен високоговорител за едно и също възпроизвеждане.

Активирайте функцията Dual Speaker Sound:

- Едно от двете радиота трябва вече да е свързано през Bluetooth® с аудио източника.
- Избор на радио като десен високо говорител: Изберете в менюто <DSS> → <DSSR> (GPB 18V‑2 C) респ. <Set DSS> → <Right Speaker> (GPB 18V‑2 SC).
- Избор на радио като ляв високоговорител: Изберете в менюто <DSS> → <DSSL> (GPB 18V‑2 C) респ. <Set DSS> → <Left Speaker> (GPB 18V‑2 SC).
- Включете и на 2-то радио режим на работа Bluetooth®.
- Изберете на 2-то радио в менюто съответно другия високоговорител.
- Управлявайте възпроизвеждането по Bluetooth® както обичайно.

## Промяна на настройките на менюто

За да достигнете функцията на менюто, натискайте бутона за заглушаване (8) (MENU) докато индикаторът за функция на менюто (e) не се покаже на дисплея.

Навигиране в менюто:

- Прелистване през менюто: завъртете копчето Source (7).
- Избиране и запаметяване на настройка на менюто: натиснете копчето Source (7) (OK).
- Преминаване в подменю: натиснете копчето Source (7).
- Връщане от подменю на по-висше меню: натиснете за кратко бутона за заглушаване (8). Ако е достигнато най-горното ниво на менюто, радиото се връща обратно към аудио режим.

За да напуснете функцията на менюто от произволно ниво и да се върнете към аудио режим, натискайте бутона за заглушаване (8) дотогава, докато индикаторът за функция на менюто (e) не се покаже на дисплея. Алтернативно радиото 10 s след последното натискане на бутон автоматично се връща към аудио режим.

Ако настройките на менюто при изключване на радиото вече не са запаметени, то сменете бутонната батерия (буферната батерия).

## Опции на менюто (GPB 18V‑2 C)

Изборът на меню отчасти зависи от аудио режима, в който се намира радиото.

<EQ>
Меню за звук: Можете да настройвате високите <TR> и ниските <BA> тонове в диапазон от −5 до +5. Настройките на звука се запаметяват отделно за всеки аудио източник.

<TIME>
Меню време: Можете да избирате между времевите формати 12 часа <12HR> и 24 часа <24HR> и да настройвате ръчно времето.

<MONO> (при аудио източник FM/FM2)
Меню моно приемане: Можете да включвате моно приемането <ON> или да го изключвате <OFF>. Моно приемането се препоръчва, ако радиото често сменя между моно и стерео при слаба станция.

<DSS> (при аудио източник Bluetooth®)
Меню Dual Speaker Sound: Можете да задавате радиото като десен високоговорител <DSSR>, като ляв високоговорител <DSSL> или да изключите функцията <OFF>.

## Опции на менюто (GPB 18V‑2 SC)

Изборът на меню отчасти зависи от аудио режима, в който се намира радиото.

В рамките на менюто се показва името на менюто в горния ред на мултифункционалния индикатор (k), избираемата настройка е в долния ред.

<Set EQ>
Меню за звук: Можете да настройвате високите <Treble> и ниските <Bass> тонове в диапазон от −5 до +5. Настройките на звука се запаметяват отделно за всеки аудио източник.

<Set Time>
Меню време:

- Можете да избирате между времевите формати 24 часа <24 Hour Mode> и 12 часа <12 Hour Mode>.
- Можете да настройвате часа ръчно с <Set Hour> респ. <Set Minute>.

- Указание: Ако при аудио източник DAB/DAB2 е избрана радиостанция, която предава часа, то този час се приема автоматично. Ръчните настройки за време се презаписват.

<Reset All>
Menü нулиране: Можете да нулирате всички настройки на менюто до фабрични настройки <Yes> или да ги върнете до актуалните настройки <No>.

<Auto Scan> (при аудио източник DAB/DAB2)
Меню автоматично търсене на станция: Можете да стартирате автоматично търсене на станция.

<Manual Tune> (при аудио източник DAB/DAB2)
Меню ръчно настройване: Можете да настройвате ръчно желаната честота.

<Display Type> (при аудио източник DAB/DAB2)
Меню вид индикация: Можете да избирате кой текст да се показва в долния ред на мултифункционалния индикатор (k):

- Излъчваният от радиостанцията информационен текст <Dynamic Label>,
- Честотата на станцията <Frequency>,
- Силата на сигнала <Signal Strength>,
- Излъчваният от радиостанцията тип програма <Program Type>.

<Display Type> (при аудио източник FM/FM2)
Меню вид индикация: Можете да избирате кой текст да се показва в долния ред на мултифункционалния индикатор (k):

- Излъчваният от радиостанцията информационен текст <Radio Text>,
- Името на станцията <Program Service>,
- Излъчваният от радиостанцията тип програма <Program Type>.

<Set FM Mono> (при аудио източник FM/FM2)
Меню моно приемане: Можете да включвате моно приемането <On> или да го изключвате <Off>. Моно приемането се препоръчва, ако радиото често сменя между моно и стерео при слаба станция.

<Set DSS> (при аудио източник Bluetooth®)
Меню Dual Speaker Sound: Можете да задавате радиото като десен високоговорител <Right Speaker>, като ляв високоговорител <Left Speaker> или да изключите функцията <OFF>.