# Nappipariston vaihto

Radiossa pitää olla nappiparisto puskuriparistona kellonajan ja radion muiden asetusten tallentamiseen.

Poista asennetun nappipariston suojakalvo ennen radion ensikäyttöä.

Avaa akun suojuksen lukitusvipu (13) ja käännä akun suojus (12) auki.

Ota tarvittaessa akku (17) pois.

Vedä suojakalvo ulos nappipariston suojuksen (18) alta.

Vaihda nappiparisto, jos radio ei tallenna enää kellonaikaa ja näytön kirkkaus heikkenee.

Käännä nappipariston suojusta (18) vastapäivään (esimerkiksi kolikolla) ja ota suojus pois. Asenna uusi nappiparisto.

Aseta navat oikein päin suojuksen (18) sisäpuolelle merkityn kuvan mukaisesti.

Aseta nappipariston suojus (18) takaisin paikalleen ja käännä se myötäpäivään kiinni. Suojus on lukittu kunnolla vain, kun suojuksen ja lukkosymbolin merkit ovat kohdakkain.

- Ota nappiparisto pois radiosta, jos et käytä sitä pitkään aikaan. Pitkäaikaisen säilytyksen aikana radiossa oleva nappiparisto saattaa hapettua ja purkautua itsestään.