# Audiokäyttö

## Käynnistys ja pysäytys

Käynnistä radio painamalla käynnistysnuppia (2). Näyttö (1) aktivoidaan ja radio kytkee viimeksi kuunnellun audiolähteen päälle.

Jokaisen näppäinpainalluksen yhteydessä näytön (1) valo syttyy muutamaksi sekunniksi.

Sammuta radio painamalla uudelleen käynnistysnuppia (2). Viritettynä oleva audiolähde tallennetaan muistiin.

## Äänenvoimakkuuden asetus

Radion käynnistyksen jälkeen musiikki soi aina pienellä äänenvoimakkuudella.

Lisää äänenvoimakkuutta kiertämällä käynnistysnuppia (2) myötäpäivään. Vähennä äänenvoimakkuutta kiertämällä käynnistysnuppia vastapäivään.

Äänenvoimakkuuden asetus <VL> tai <Volume> ja arvo 0–30 näkyvät näytössä muutaman sekunnin ajan. Säädä äänenvoimakkuus pieneksi ennen kuin virität tai vaihdat radioaseman ja keskisuureksi ennen kuin käynnistät ulkoisen audiolähteen.

Voit mykistää äänentoiston painamalla lyhyesti mykistyspainiketta (8). Kun haluat äänentoiston taas päälle, paina uudelleen lyhyesti mykistyspainiketta tai kierrä käynnistysnuppia (2) myötäpäivään.

Äänenvoimakkuutta voi säätää koska tahansa. Jos valikkotoiminto on aktivoitu, näyttö palaa valikkoon muutaman sekunnin kuluttua äänenvoimakkuuden säädöstä.

Radio sammuu automaattisesti 19 minuutin kuluttua, jos tänä aikana:

- radion äänenvoimakkuus on säädetty nollaan,
- radion ääni on kytketty pois päältä tai
- toistolaitteen (esim. älypuhelimen) äänenvoimakkuus on säädetty nollaan.

## Audiolähteen valinta

Valitse audiolähde painamalla Source-nuppia (7) toistuvasti, kunnes näyttöön tulee haluamasi sisäinen tai ulkoinen audiolähde:

- DAB/DAB2: digitaaliradio DAB+:n (GPB 18V‑2 SC) kautta,
- FM/FM2: analogiradio ULA:n kautta,
- AUX: ulkoinen audiolähde (esim. CD-älypuhelin) liitäntälokeron (15) 3,5 mm:n portin AUX IN (24) kautta,
- : ulkoinen audiolähde (esim. älypuhelin) Bluetooth®-yhteydellä.

Nykyisen audiolähteen näkee audiolähteen näytöstä (b) tai Bluetooth®-näytöstä (a).

Audiolähteet DAB ja DAB2 (GPB 18V‑2 SC) sekä FM ja FM2 eivät eroa toimintatavaltaan toisistaan. Ne tarjoavat vain lisää ohjelmamuistipaikkoja.

## DAB+-radioaseman virittäminen/tallentaminen (GPB 18V‑2 SC)

Valitse DAB+-radioaseman audiolähde painamalla Source-nuppia (7) toistuvasti, kunnes audiolähteen näyttö (b) DAB tai DAB2 tulee näyttöpaneeliin.

Hetken kestävän alkuasetuksen jälkeen viimeksi kuunneltu radioasema kytkeytyy päälle.

Aseman nimi näytetään monitoiminäytön (k) ylärivillä. Valikkotoiminnon kautta voi säätää, mitä lisätietoja näytetään monitoiminäytön alarivillä.

- Vaihda asemaa kiertämällä Source-nuppia (7), kunnes näyttöön tulee haluamasi asema. Vahvista valinta painamalla Source-nuppia (7). Radio vaihtaa valittuun asemaan.
  Vaihtoehtoisesti voit vaihtaa asemaa painamalla eteenpäin-hakupainiketta (10) tai taaksepäin-hakupainiketta (9). Radio vaihtaa seuraavaan kuunneltavissa olevaan asemaan (nousevassa tai laskevassa aakkosjärjestyksessä).

- Tallenna viritetty asema painamalla halutun muistipaikan ohjelmamuistipainiketta (5), kunnes muistipaikan numero tulee muistipaikan näyttöön (c).
  Jos audiolähteen DAB neljä muistipaikkaa ovat varattuja, vaihda painamalla Source-nuppia (7) audiolähteeseen DAB2, jossa käytettävissäsi on neljä lisämuistipaikkaa. Huomaa, että vaihdon jälkeen sinun pitää virittää kyseisen asema uudelleen, jos haluat tallentaa sen muistiin.

- Tallennetun aseman soittamiseksi paina lyhyesti yhtä ohjelmamuistipainikkeista (5). Muistipaikan numero näytetään muistipaikan näytössä (c). Tarvittaessa vaihda Source-nupin (7) painalluksella audiolähteiden DAB ja DAB2 välillä, jotta pääset kaikkien tallennettujen asemien valintaan.

Huomautus: ilmoitus <Weak Signal> tulee monitoiminäyttöön (k), jos radiosignaali on heikko. Tässä tapauksessa voit käynnistää DAB+-asemahaun manuaalisesti.
Valitse sitä varten valikosta <Auto Scan>, tai paina taaksepäin-hakupainiketta (10) ja eteenpäin-hakupainiketta (9) samanaikaisesti. Hakutoiminnon jälkeen neljä asemaa tallennetaan ohjelmamuistipaikkoihin 1–4. Ne korvaavat ennestään tallennetut asemat.

Monitoiminäyttöön (k) tulee ilmoitus <No DAB Station – Please Auto Scan>, jos hakutoiminto ei löydä yhtään DAB+-radioasemaa.

## ULA-radioaseman virittäminen/tallentaminen

Valitse ULA-radioaseman audiolähde painamalla Source-nuppia (7) toistuvasti, kunnes audiolähteen näyttö (b) FM tai FM2 tulee näyttöpaneeliin.

GPB 18V‑2 C: parhaillaan kuunneltavan aseman taajuus näytetään radiotaajuuden näytössä (d).

GPB 18V‑2 SC: parhaillaan kuunneltavan aseman taajuus näytetään monitoiminäytön (k) ylärivillä. Valikkotoiminnon kautta voi säätää, mitä lisätietoja monitoiminäytön alarivillä näytetään.

Kun radio vastaanottaa sopivan ja riittävän voimakkaan signaalin, se vaihtaa automaattisesti stereovastaanottoon; näyttöön tulee ilmoitus (h). Valikkotoiminnossa radion vastaanottotavaksi on mahdollista vaihtaa monovastaanotto.

- Kun haluat virittää tietyn aseman, kierrä Source-nuppia (7) (TUNE), kunnes näyttöön tulee haluamasi taajuus tai asema.
- Kun haluat etsiä seuraavan hyvin kuuluvan aseman, paina lyhyesti taaksepäin-hakupainiketta (10) tai eteenpäin-hakupainiketta (9). Seuraava löydetty asema ilmoitetaan näytössä ja kytketään päälle.
- Kun haluat etsiä kaikki hyvin kuuluvat asemat, paina yli puolen sekunnin ajan taaksepäin-hakupainiketta (10) tai eteenpäin-hakupainiketta (9). Jokaista löydettyä asemaa soitetaan 5 sekunnin ajan. Sen jälkeen haku jatkuu taajuuskaistan loppuun asti. Kun haluat keskeyttää asemahaun, paina lyhyesti taaksepäin-hakupainiketta (10) tai eteenpäin-hakupainiketta (9).
- Tallenna viritetty asema painamalla halutun muistipaikan ohjelmamuistipainiketta (5), kunnes muistipaikan numero tulee muistipaikan näyttöön (c).
  Jos audiolähteen FM neljä muistipaikkaa ovat varattuja, vaihda painamalla Source-nuppia (7) audiolähteeseen FM2, jossa käytettävissäsi on neljä lisämuistipaikkaa. Huomaa, että vaihdon jälleen sinun pitää virittää kyseinen asema uudelleen, jos haluat tallentaa sen muistiin.
- Kun haluat tehdä hyvin kuuluvien asemien automaattisen haun ja tallennuksen (AUTOSTORE), paina taaksepäin-hakupainiketta (10) ja eteenpäin-hakupainiketta (9) samanaikaisesti. Radio analysoi kaikki vastaanotettavissa olevat asemat ja tallentaa neljä parhaiten kuuluvaa asemaa ohjelmamuistipaikkoihin 1–4. Huomaa, että ne korvaavat mahdolliset aiemmin tallennetut asemat.Kun haku on päättynyt, ohjelmamuistipaikkaan 1 tallennettu asema kytkeytyy päälle.
- Tallennetun aseman soittamiseksi paina lyhyesti yhtä ohjelmamuistipainikkeista (5). Muistipaikan numero tulee muistipaikan näyttöön (c). Tarvittaessa vaihda Source-nupin (7) painalluksella audiolähteiden FM ja FM2 välillä, jotta pääset kaikkien tallennettujen asemien valintaan.

## Sauva-antennin suuntaus

Radio toimitetaan asennetun sauva-antennin (6) kanssa. Kun käytät radiota ULA-vastaanotolla, kohdista sauva-antenni parhaan vastaanottolaadun mahdollistavaan suuntaan.

Jos häiriötön vastaanotto ei ole mahdollista, siirrä radio sellaiseen paikkaan, jossa vastaanotto toimii paremmin.

Huomautus: radiovastaanotossa voi ilmetä häiriöitä, jos radiota käytetään radiolaitteiden, radiopuhelinten tai muiden elektronisten laitteiden välittömässä läheisyydessä.

## Ulkoisten audiolaitteiden kytkeminen AUX-portin kautta

Avaa liitäntälokeron (15) suojus ja kytke AUX-johdon (25) 3,5 mm:n pistoke AUX IN-porttiin (24). Kytke AUX-johto sopivaan audiolähteeseen.

Kun haluat kuunnella AUX-audiolähdettä, paina Source-nuppia (7) toistuvasti, kunnes audiolähteen näyttö (b) AUX tulee näkyviin.

Sulje liitäntälokeron (15) suojus AUX-johdon pistokkeen irrotuksen jälkeen, jotta lokeroon ei pääse likaa.

Jos painat AUX-käytön aikana yhtä ohjelmamuistipainikkeista (5), radio vaihtaa viimeksi käytetyssä radiokäyttötavassa tallennettuun asemaan.

## Ulkoisten audiolähteiden kuuntelu/ohjaus Bluetooth®-yhteydellä

Kun haluat kuunnella audiolähdettä (esim. älypuhelinta) Bluetooth®-yhteyden kautta, paina Source-nuppia (7) toistuvasti, kunnes Bluetooth®-näyttö (a) tulee näyttöpaneeliin, tai paina nykyisestä audiolähteestä riippumatta lyhyesti Bluetooth®-painiketta (11).

Yhteyden muodostamisen tai haun aikana Bluetooth®-merkkivalo (a) vilkkuu.

GPB 18V‑2 SC: monitoiminäyttöön (k) tulee ilmoitus <Pairing>.

- Jos radio ja ulkoinen audiolähde on Bluetooth®-parikytketty jo aiemmin ja tämä audiolähde on käytettävissä, radio muodostaa automaattisesti yhteyden tähän audiolähteeseen.

- Jos käytettävissä ei ole yhtään tallennettua audiolähdettä, hakutoiminto käynnistyy. Aktivoi uusi parikytkentä ulkoisen audiolähteen kautta. Älypuhelimissa tämä on yleensä mahdollista Bluetooth®-valikon asetuksissa. Radio ilmestyy käytettävissä olevaksi lähteeksi nimellä GPB 18V‑2 C xxxx tai GPB 18V‑2 SC xxxx. Noudata audiolähteen/älypuhelimen käyttöohjeita.

- Jos haluat katkaista olemassa olevan Bluetooth®-yhteyden ja hakea uuden audiolähteen (PAIRING), paina Bluetooth®-painiketta (11) yli 0,5 sekunnin ajan. Aktivoi parikytkentä yllä kuvatulla tavalla.

Heti audiolähteen Bluetooth®-parikytkennän jälkeen Bluetooth®-merkkivalo (a) palaa jatkuvasti.

GPB 18V‑2 SC: Bluetooth®-yhteydellä kytketyn laitteen nimi näytetään monitoiminäytön (k) ylärivillä. Alariville tulee parikytketyn laitteen välittämä teksti.

Jos Bluetooth®-yhteyden muodostus ei onnistu, radio sammuu automaattisesti 19 minuutin kuluttua.

Bluetooth®-parikytkettyä audiolähdettä voi ohjata myös radiolla:

- Kun haluat valita tai soittaa kappaleen, paina lyhyesti eteenpäin-hakupainiketta (9) tai taaksepäin-hakupainiketta (10) toistuvasti, kunnes olet haluamasi kappaleen kohdalla. Valitun kappaleen soitto alkaa automaattisesti.

- Kun haluat keskeyttää äänentoiston, paina mykistyspainiketta (8). Näyttöpaneeliin tulee taukonäyttö (f).

- Kun haluat jatkaa äänentoistoa, paina uudelleen mykistyspainiketta (8), säädä äänenvoimakkuutta käynnistysnupilla (2), tai paina eteenpäin-hakupainiketta (9) tai taaksepäin-hakupainiketta (10).

- Kun haluat siirtyä eteenpäin tai taaksepäin kappaleessa, pidä eteenpäin-hakupainiketta (9) tai taaksepäin-hakupainiketta (10) painettuna, kunnes olet haluamassasi kappalekohdassa.

Jos painat Bluetooth®-yhteydellä tapahtuvan käytön aikana yhtä ohjelmamuistipainikkeista (5), radio vaihtaa viimeksi käytetyssä radiokäyttötavassa tallennettuun asemaan.

## Toisto Dual Speaker Sound -toiminnolla (Bluetooth®-äänilähteellä)

Jos kuuntelet audiolähdettä Bluetooth®-yhteydellä, voit aktivoida Dual Speaker Sound (DSS) -toiminnon. Tämän toiminnon yhteydessä 2 radiota (joko GPB 18V‑2 C tai GPB 18V‑2 SC) toimii oikeana ja vasempana kaiuttimena samalle musiikkikappaleelle.

Dual Speaker Sound -toiminnon aktivoiminen:

- Toisen radioista pitää olla valmiiksi Bluetooth®-parikytketty audiolähteeseen.
- Radion valinta oikean puolen kaiuttimeksi: valitse valikosta <DSS> → <DSSR> (GPB 18V‑2 C) tai <Set DSS> → <Right Speaker> (GPB 18V‑2 SC).
- Radion valinta vasemman puolen kaiuttimeksi: valitse valikosta <DSS> → <DSSL> (GPB 18V‑2 C) tai <Set DSS> → <Left Speaker> (GPB 18V‑2 SC).
- Kytke toisesta radiosta niin ikään Bluetooth®-käyttötapa päälle.
- Valitse toisesta radiosta kyseinen toisen puolen kaiutin.
- Ohjaa äänentoistoa tavalliseen tapaan Bluetooth®-yhteydellä.

## Valikkoasetusten muuttaminen

Kun haluat valikkotoimintoon, paina mykistyspainiketta (8) (MENU), kunnes näyttöpaneeliin tulee valikkotoiminnon näyttö (e).

Navigointi valikossa:

- Valikon vierittäminen: kierrä Source-nuppia (7).
- Valikkoasetuksen valinta ja tallennus: paina Source-nuppia (7) (OK).
- Vaihto alivalikkoon: paina Source-nuppia (7).
- Paluu alivalikosta ylempään valikkoon: paina lyhyesti mykistyspainiketta (8). Kun ylin valikkotaso on saavutettu, radio palaa audiokäyttöön.

Kun haluat poistua valikkotoiminnon miltä tahansa tasolta ja palata audiokäyttöön, paina mykistyspainiketta (8), kunnes valikkotoiminnon näyttö (e) poistuu näyttöpaneelista. Vaihtoehtoisesti radio vaihtaa automaattisesti takaisin audiokäyttöön, kun viimeisimmästä näppäinpainalluksesta on kulunut 10 sekuntia.

Jos valikkoasetukset eivät tallennu enää muistiin radion sammutuksen yhteydessä, vaihda siinä tapauksessa nappiparisto (puskuriparisto).

## Valikkovaihtoehdot (GPB 18V‑2 C)

Valikkovalikoima riippuu osittain radion parhaillaan kytketystä audiokäyttötavasta.

<EQ>
Äänensävyvalikko: tässä voit säätää diskanttia <TR> ja bassoa <BA> −5...+5 alueella. Äänensävyasetukset tallennetaan erikseen jokaiselle audiolähteelle.

<TIME>
Aikavalikko: voit valita 12 tunnin <12HR> ja 24 tunnin <24HR> aikamuotojen välillä ja asettaa kellonajan manuaalisesti.

<MONO> (FM-/FM2 -audiolähteessä)
Monovastaanoton valikko: voit kytkeä monovastaanoton päälle <ON> tai pois päältä <OFF>. Suosittelemme monovastaanottoa, jos radio vaihtaa heikosti kuuluvan aseman yhteydessä toistuvasti stereo- ja monovastaanoton välillä.

<DSS> (Bluetooth®-audiolähteessä)
Dual Speaker Sound -valikko: voit määrittää radion oikean puolen kaiuttimeksi <DSSR>, vasemman puolen kaiuttimeksi <DSSL> tai kytkeä toiminnon pois päältä <OFF>.

## Valikkovaihtoehdot (GPB 18V‑2 SC)

Valikkovalikoima riippuu osittain radion parhaillaan kytketystä audiokäyttötavasta.

Valikoiden sisällä kyseessä olevan valikon nimi näytetään monitoiminäytön (k) ylärivillä, valittavissa oleva asetus alarivillä.

<Set EQ>
Äänensävyvalikko: tässä voit säätää diskanttia <Treble> ja bassoa <Bass> −5 ... +5 alueella. Äänensävyasetukset tallennetaan erikseen jokaiselle audiolähteelle.

<Set Time>
Aikavalikko:

- Voit valita 24 tunnin <24 Hour Mode> ja 12 tunnin <12 Hour Mode> aikamuotojen välillä.
- Voit asettaa kellonajan manuaalisesti painikkeella <Set Hour> tai <Set Minute>.

- Huomautus: jos audiolähteeseen DAB/DAB2 on valittu kellonajan välittävä radioasema, kyseinen kellonaika asetetaan automaattisesti. Se korvaa manuaaliset aika-asetukset.

<Reset All>
Resetointivalikko: voi palauttaa kaikki valikkoasetukset tehdasasetuksiin <Yes> tai siirtyä takaisin nykyisiin asetuksiin <No>.

<Auto Scan> (DAB-/DAB2 -audiolähteessä)
Automaattisen asemahaun valikko: voit käynnistää automaattisen asemahaun.

<Manual Tune> (DAB-/DAB2 -audiolähteessä)
Manuaalinen asetusvalikko: voit virittää haluamasi taajuuden manuaalisesti.

<Display Type> (DAB-/DAB2 -audiolähteessä)
Näyttötavan valikko: voit valita tekstin, joka näytetään monitoiminäytön (k) alarivillä:

- radioaseman lähettämä infoteksti <Dynamic Label>,
- aseman taajuus <Frequency>,
- signaalin voimakkuus <Signal Strength>,
- radioaseman lähettämä ohjelmatyyppi <Program Type>.

<Display Type> (FM-/FM2 -audiolähteessä)
Näyttötavan valikko: voit valita tekstin, joka näytetään monitoiminäytön (k) alarivillä:

- radioaseman lähettämä infoteksti <Radio Text>,
- aseman nimi <Program Service>,
- radioaseman lähettämä ohjelmatyyppi <Program Type>.

<Set FM Mono> (FM-/FM2 -audiolähteessä)
Monovastaanoton valikko: voit kytkeä monovastaanoton päälle <On> tai pois päältä <Off>. Suosittelemme monovastaanottoa, jos radio vaihtaa heikosti kuuluvan aseman yhteydessä toistuvasti stereo- ja monovastaanoton välillä.

<Set DSS> (Bluetooth®-audiolähteessä)
Dual Speaker Sound -valikko: voit määrittää radion oikean puolen kaiuttimeksi <Right Speaker>, vasemman puolen kaiuttimeksi <Left Speaker> tai kytkeä toiminnon pois päältä <OFF>.