# Instrucţiuni de siguranţă

×

Citeşte toate indicaţiile şi instrucţiunile privind siguranţa. Nerespectarea instrucţiunilor şi indicaţiilor privind siguranţa se poate solda cu electrocutări, incendiu şi/sau răniri grave.

Păstrează în condiţii optime toate instrucţiunile şi indicaţiile privind siguranţa, în vederea consultării ulterioare a acestora.

- Înainte de fiecare utilizare, verifică aparatul de radio, alimentatorul, cablul şi fişa. Nu folosi aparatul de radio în cazul în care constaţi că acesta prezintă deteriorări. Nu deschide pe cont propriu aparatul de radio şi alimentatorul şi solicită repararea acestora numai de către personal de specialitate calificat şi numai cu piese de schimb originale. Aparatele de radio, alimentatoarele, cablurile şi fişele defecte cresc riscul de electrocutare.

- Fişa alimentatorului trebuie să se potrivească cu priza. Nu este permisă în niciun caz modificarea fişei. Nu utiliza fişe adaptoare împreună cu aparatele de radio. Fişele nemodificate şi prizele potrivite reduc riscul de electrocutare.

- Nu schimba destinaţia de utilizare a cablului alimentatorului folosindu‑l pentru transportarea sau suspendarea aparatului de radio ori pentru a trage fişa afară din priză. Fereşte cablul de căldură, ulei, muchii ascuţite sau componentele aflate în mişcare ale aparatului. Cablurile deteriorate sau încurcate cresc riscul de electrocutare.

| Protejează aparatul de radio şi alimentatorul împotriva ploii şi umezelii. Pătrunderea apei în aparatul de radio sau în alimentator creşte riscul de electrocutare.

- Nu deschideţi acumulatorul. Există pericol de scurtcircuit.

- În cazul deteriorării sau utilizării necorespunzătoare a acumulatorului, se pot degaja vapori. Acumulatorul poate arde sau exploda. Aerisiţi bine încăperea şi solicitaţi asistenţă medicală dacă starea dumneavoastră de sănătate se înrăutăţeşte. Vaporii pot irita căile respiratorii.

- În cazul utilizării necorespunzătoare sau al unui acumulator deteriorat, din acumulator se poate scurge lichid inflamabil. Evitaţi contactul cu acesta. În cazul contactului accidental, clătiţi bine cu apă. Dacă lichidul vă intră în ochi, consultaţi de asemenea un medic. Lichidul scurs din acumulator poate cauza iritaţii ale pielii sau arsuri.

- În urma contactului cu obiecte ascuţite ca de exemplu cuie sau şurubelniţe sau prin acţiunea unor forţe exterioare asupra sa, acumulatorul se poate deteriora. Se poate produce un scurtcircuit intern în urma căruia acumulatorul să se aprindă, să scoată fum, să explodeze sau să se supraîncălzească.

- Feriţi acumulatorii nefolosiţi de agrafele de birou, monede, chei, cuie, şuruburi sau alte obiecte metalice mici, care ar putea provoca şuntarea contactelor. Un scurtcircuit între contactele acumulato‌rului poate duce la arsuri sau incendiu.

- Utilizaţi acumulatorul numai pentru produsele oferite de acelaşi producător. Numai astfel acumulatorul va fi protejat împotriva unei suprasolicitări periculoase.

- Încărcaţi acumulatorii numai cu încărcătoare recomandate de către producător. Un încărcător recomandat pentru acumulatori de un anumit tip poate lua foc atunci când este folosit pentru încărcarea altor acumulatori decât cei prevăzuţi pentru acesta.

| Feriţi acumulatorul de căldură, de asemenea, de exemplu, de radiaţii solare continue, foc, murdărie, apă şi umezeală. În caz contrar, există pericolul de explozie şi scurtcircuit.

×
×

AVERTISMENT

×
×

Nu lăsa bateria rotundă la îndemâna copiilor. Bateriile rotunde sunt periculoase.

- Bateriile rotunde nu trebuie să fie niciodată înghiţite sau introduse în alte orificii ale corpului. Dacă există suspiciunea că bateria rotundă a fost înghiţită sau a fost introdusă într-un alt orificiu al corpului, consultă imediat un medic. Înghiţirea unei baterii rotunde poate duce în interval de 2 ore la arsuri interne grave şi la deces.

- Înlocuirea bateriei rotunde trebuie efectuată în mod corespunzător. Există pericolul de explozie.

- Utilizează numai bateriile rotunde specificate în aceste instrucţiuni de utilizare. Nu utiliza alte baterii rotunde sau o altă sursă de alimentare cu energie.

- Nu încercaţi să reîncărcaţi bateriile rotunde şi nu scurtcircuitaţi bateria rotundă. Bateria rotundă poate prezenta scurgeri, poate exploda, se poate aprinde şi răni persoane.

- Scoateţi şi eliminaţi în mod corespunzător bateriile rotunde descărcate. Bateriile rotunde descărcate pot prezenta scurgeri şi pot cauza defectarea produsului sau pot răni persoane.

- Nu supraîncălziţi bateria rotundă şi nu o aruncaţi în foc. Bateria rotundă poate prezenta scurgeri, poate exploda, se poate aprinde şi răni persoane.

- Nu deterioraţi bateria rotundă şi nu o dezasamblaţi. Bateria rotundă poate prezenta scurgeri, poate exploda, se poate aprinde şi răni persoane.

- Nu aduceţi o baterie rotundă defectă în contact cu apa. În combinație cu apa, litiul scurs din aceasta poate produce hidrogen şi provoca prin aceasta o explozie sau rănirea persoanelor.

Marca verbală Bluetooth®, precum şi siglele sunt mărci înregistrate şi proprietatea Bluetooth SIG, Inc. Orice utilizare a acestei mărci verbale/acestor sigle de către Robert Bosch Power Tools GmbH se realizează sub licenţă.