# Audio režīms

## Ieslēgšana/izslēgšana

Lai ieslēgtu radio, nospiediet ieslēgšanas/izslēgšanas pogu (2). Displejs (1) tiek aktivizēts un tiek atskaņots pēdējā radio ieslēgšanas reizē iestatītais audio avots.

Nospiežot taustiņu, displejs (1) dažas sekundes izgaismojas.

Lai izslēgtu radio, atkal nospiediet ieslēgšanas/izslēgšanas pogu (2). Audio avota aktuālais iestatījums tiek saglabāts.

## Skaļuma regulēšana

Pēc radio ieslēgšanas vienmēr ir iestatīts zems skaļums.

Lai palielinātu skaļumu, grieziet ieslēgšanas/izslēgšanas pogu (2) pulksteņrādītāju kustības virzienā, lai samazinātu skaļumu – pretēji pulksteņrādītāju kustības virzienam.

Skaļuma iestatījums <VL> vai <Volume> ar vērtību no 0 līdz 30 dažas sekundes tiek parādīts displejā. Pirms raidstacijas iestatīšanas vai mainīšanas noregulējiet mazu skaļumu, pirms ārējā audio avota ieslēgšanas – vidēju skaļumu.

Lai izslēgtu skaņu, īsi nospiediet skaņas izslēgšanas taustiņu (8). Lai skaņu atkal ieslēgtu, vai nu īsi nospiediet skaņas izslēgšanas taustiņu, vai grieziet ieslēgšanas/izslēgšanas pogu (2) pulksteņrādītāju kustības virzienā.

Skaļumu var mainīt jebkurā laikā. Ja ir aktivizēta izvēlnes funkcija, rādījums dažas sekundes pēc skaļuma regulēšanas atgriežas atpakaļ uz izvēlni.

Radio pēc 19 minūtēm automātiski izslēdzas, ja šajā laikā:

- radio skaļums ir iestatīts uz 0,
- radio skaņa ir izslēgta vai,
- atskaņošanas ierīces (piem. viedtālrunis) skaļums ir iestatīts uz 0.

## Audio avota izvēle

Lai izvēlētos audio avotu, spiediet avota pogu (7) tik bieži, līdz displejā ir redzams vēlamais vai ārējais audio avots:

- DAB/DAB2: digitālais radio, izmantojot DAB+ (GPB 18V‑2 SC),
- FM/FM2: analogais radio, izmantojot UĪV,
- AUX: ārējais audio avots (piem., viedtālrunis), izmantojot 3,5 mm pieslēgvietu AUX IN (24) pieslēgumu nodalījumā (15),
- : ārējais audio avots (piem., viedtālrunis), izmantojot Bluetooth®.

Aktuālais audio avots redzams audio avota rādījumā (b) vai rādījumā Bluetooth® (a).

Audio avotu DAB un DAB2 (GPB 18V‑2 SC), kā arī FM un FM2 funkcijas neatšķiras, tiem tikai ir papildu programmas atmiņas vietas.

## DAB+ raidstacijas iestatīšana/saglabāšana (GPB 18V‑2 SC)

Lai izvēlētos audio avotu DAB+ raidstaciju, spiediet avota pogu (7) tik bieži, līdz ir redzams audio avota (b) DAB vai DAB2 rādījums.

Pēc neilgas inicializācijas tiek atskaņota pēdējā raidstacija.

Raidstacijas nosaukums attiecīgi tiek parādīts daudzfunkciju rādījuma augšējā rindā (k). Izvēlnes funkcijās varat iestatīt, kāda papildu informācija tiek parādīta daudzfunkciju rādījuma apakšējā rindā.

- Lai mainītu raidstaciju, grieziet avota pogu (7), līdz displejā ir redzama vēlamā raidstacija. Spiediet avota pogu (7), lai apstiprinātu izvēli. Radio pārslēdzas uz izvēlēto raidstaciju.
  Alternatīvā variantā raidstaciju pārslēgšanai varat nospiest taustiņu (10) vai taustiņu meklēšanai uz augšu (9). Radio pārslēdzas uz nākamo pieejamo raidstaciju (alfabētiskā secībā uz augšu vai uz leju).

- Lai saglabātu iestatīto raidstaciju, spiediet vēlamās atmiņas vietas programmas saglabāšanas taustiņu (5) tik ilgi, līdz atmiņas vietas numurs ir redzams atmiņas vietas rādījumā (c).
  Ja audio avota DAB 4 atmiņas vietas ir aizņemtas, nospiežot avota pogu (7), pārslēdziet uz audio avotu DAB2, kur pieejamas 4 papildu atmiņas vietas. Ņemiet vērā, ka pēc pārslēgšanas vēlamā raidstacija jāiestata no jauna, lai to varētu saglabāt.

- Lai atskaņotu saglabātu raidstaciju, īsi nospiediet kādu programmas saglabāšanas taustiņu (5). Atmiņas vietas numurs tiek parādīts atmiņas vietas rādījumā (c). Ja nepieciešams, nospiežot avota pogu (7), pārslēdziet audio avotus DAB un DAB2, lai varētu piekļūt visām saglabātajām raidstacijām.

Norāde: vāja radiosignāla gadījumā tiek uzrādīts <Weak Signal> daudzfunkciju indikatorā (k). Šajā gadījumā DAB+-raidstacijas meklēšanu varat palaist manuāli.
Šim nolūkam vai nu atlasiet <Auto Scan> izvēlnē vai vienlaicīgi nospiediet taustiņu meklēšanai uz leju (10) un taustiņu meklēšanai uz augšu (9). Pēc raidstacijas meklēšanas pabeigšanas 4 raidstacijas tiek saglabātas programmas atmiņas vietās no 1 līdz 4. Jau saglabātās raidstacijas tiek pārrakstītas.

Ja neviena DAB+ raidstacija nav atrodama, daudzfunkciju rādījumā (k) ir redzams <No DAB Station – Please Auto Scan>.

## UĪV raidstacijas iestatīšana/saglabāšana

Lai izvēlētos audio avotu UĪV raidstaciju, spiediet avota pogu (7) tik bieži, līdz rādījumā ir redzams audio avots (b) FM vai FM2.

GPB 18V‑2 C: aktuāli atskaņotās raidstacijas frekvence tiek parādīta radiofrekvences rādījumā (d).

GPB 18V‑2 SC: aktuāli atskaņotās raidstacijas frekvence attiecīgi tiek parādīta daudzfunkciju indikatora augšējā rindā (k). Izvēlnes funkcijās varat iestatīt, kāda papildu informācija tiek parādīta daudzfunkciju indikatora apakšējā rindā.

Ja pietiekami spēcīgi tiek uztverts piemērots signāls, radio automātiski pārslēdzas uz stereo uztveršanu, displejā tiek parādīts stereo uztveršanas rādījums (h). Izvēlnes funkcijās uztveršanas veidu var mainīt uz mono uztveršanu.

- Lai iestatītu noteiktu raidstaciju, pagrieziet avota pogu (7) (TUNE), līdz vēlamā frekvence vai raidstacija ir redzama displejā.
- Lai meklētu nākamo raidstaciju ar lielu signāla stiprumu, īsi nospiediet taustiņu meklēšanai uz leju (10) vai taustiņu meklēšanai uz augšu (9). Nākamā atrastā raidstacija tiek parādīta displejā un atskaņota.
- Lai meklētu visas raidstacijas ar lielu signāla stiprumu, taustiņu meklēšanai uz leju (10) vai taustiņu meklēšanai uz augšu (9) spiediet ilgāk nekā pus sekundi. Katra atrastā raidstacija tiek atskaņota 5 s, pēc tam meklēšana tiek turpināta līdz frekvenču diapazona beigām. Lai pārtrauktu raidstaciju meklēšanu, īsi nospiediet taustiņu meklēšanai uz leju (10) vai taustiņu meklēšanai uz augšu (9).
- Lai saglabātu iestatīto raidstaciju, spiediet vēlamās atmiņas vietas programmas saglabāšanas taustiņu (5) tik ilgi, līdz atmiņas vietas numurs tiek parādīts atmiņas vietas rādījumā (c).
  Ja audio avota FM 4 atmiņas vietas ir aizņemtas, nospiežot avota pogu (7), pārslēdziet uz audio avotu FM2, kur pieejamas 4 papildu atmiņas vietas. Ņemiet vērā, ka pēc pārslēgšanas vēlamā raidstacija jāiestata no jauna, lai to varētu saglabāt.
- Lai automātiski meklētu un saglabātu spēcīgāko raidstaciju (AUTOSTORE), vienlaikus spiediet taustiņu meklēšanai uz leju (10) un taustiņu meklēšanai uz augšu (9). Radio pārbauda visas uztveramās raidstacijas un saglabā 4 vislabāk uztveramās raidstacijas programmas atmiņas vietās no 1 līdz 4. Ņemiet vērā, ka jau saglabātās raidstacijas tiek pārrakstītas.
  Kad meklēšana ir pabeigta, tiek atskaņota 1. programmas atmiņas vietā saglabātā raidstacija.
- Lai atskaņotu saglabātu raidstaciju, īsi nospiediet kādu programmas saglabāšanas taustiņu (5). Atmiņas vietas numurs tiek parādīts atmiņas vietas rādījumā (c). Ja nepieciešams, nospiežot avota pogu (7), pārslēdziet audio avotus FM un FM2, lai varētu piekļūt visām saglabātajām raidstacijām.

## Stieņveida antenas stāvokļa regulēšana

Radio tiek piegādāta ar uzmontētu stieņveida antenu (6). Radio režīmā ar UĪV pagrieziet stieņveida antenu tajā virzienā, kurā ir vislabākā uztveršana.

Ja uztveršana nav pietiekami laba, novietojiet radio vietā, kur ir labāka uztveršana.

Norāde: ja radio tiek izmantots tiešā radioiekārtu, radioierīču vai citu elektronisko ierīču tuvumā, radio uztveršana var pasliktināties.

## Ārējo audio avotu pieslēgšana, izmantojot AUX

Atveriet pieslēgumu nodalījuma (15) aizsargvāciņu un AUX kabeļa (25) 3,5 mm spraudni iespraudiet AUX IN pieslēgvietā (24). Pievienojiet AUX kabeli piemērotam audio avotam.

Lai atskaņotu AUX audio avotu, spiediet avota pogu (7) tik bieži, līdz rādījumā ir redzams audio avots (b) AUX.

Aizveriet pieslēgumu nodalījuma (15) aizsargvāciņu, lai pasargātu to no netīrumiem, kad AUX kabeļa spraudnis ir atvienots.

Ja AUX darbības laikā tiek nospiests kāds no programmas atmiņas taustiņiem (5), radio pārslēdzas uz to raidstaciju, kas saglabāta pēdējā izmantotajā radio darba režīmā.

## Ārējo audio avotu atskaņošana/vadīšana, izmantojot Bluetooth®

Lai atskaņotu audio avotu (piem., viedtālruni), izmantojot Bluetooth®, vai nu spiediet avota pogu (7) tik bieži, līdz displejā ir redzams rādījums Bluetooth® (a), vai neatkarīgi no aktuālā audio avota īsi nospiediet taustiņu Bluetooth® (11).

Savienojuma izveides vai meklēšanas laikā mirgo rādījums Bluetooth® (a).

GPB 18V‑2 SC: daudzfunkciju rādījumā (k) ir redzams <Pairing>.

- Ja radio jau ir bijis izveidots Bluetooth® savienojums ar ārējo avotu un šis audio avots ir pieejams, automātiski tiek izveidots savienojums ar šo audio avotu.

- Ja nav pieejams neviens saglabāts audio avots, tiek sākta tā meklēšana. Aktivizējiet jaunu savienojumu, izmantojot ārējo audio avotu. Viedtālruņiem tas parasti iespējams izvēlnes Bluetooth® iestatījumos. Radio tiek parādīts kā pieejams avots ar nosaukumu GPB 18V‑2 C xxxx vai GPB 18V‑2 SC xxxx; Lūdzu, ievērojiet sava audio avota/viedtālruņa ekspluatācijas instrukciju.

- Ja nepieciešams pārtraukt jau izveidotu Bluetooth® savienojumu ar audio avotu un atrast jaunu audio avotu (PAIRING), tad turiet nospiestu taustiņu Bluetooth® (11) ilgāk par 0,5 sekundēm. Aktivizējiet savienojumu atbilstoši iepriekš aprakstītajam.

Tiklīdz izveidots Bluetooth® savienojums ar audio avotu, rādījums Bluetooth® (a) nepārtraukti deg.

GPB 18V‑2 SC: ar Bluetooth® palīdzību savienotās ierīces nosaukums tiek parādīts daudzfunkciju rādījuma (k) augšējā rindā. Apakšējā rindā tiek parādīts savienotās ierīces raidītais teksts.

Ja nav iespējams izveidot Bluetooth® savienojumu, pēc 19 minūtēm radio automātiski izslēdzas.

Ar Bluetooth® pieslēgto audio avotu var arī vadīt no radio:

- lai izvēlētos un atskaņotu skaņdarbu, ātri spiediet taustiņu meklēšanai uz augšu (9) vai taustiņu meklēšanai uz leju (10) tik bieži, līdz sasniegts vēlamais skaņdarbs; izvēlētā skaņdarba atskaņošana tiek sākta automātiski;

- lai pārtrauktu atskaņošanu, spiediet skaņas izslēgšanas taustiņu (8); displejā tiek parādīts pauzes rādījums (f);

- lai turpinātu atskaņošanu, vēlreiz spiediet skaņas izslēgšanas taustiņu (8), mainiet skaļumu ar ieslēgšanas/izslēgšanas pogu (2) vai spiediet taustiņu meklēšanai uz augšu (9) vai taustiņu meklēšanai uz leju (10);

- lai skaņdarbā pārvietotos uz priekšu vai atpakaļ, turiet nospiestu taustiņu meklēšanai uz augšu (9) vai taustiņu meklēšanai uz leju (10), līdz sasniegta vēlamā vieta skaņdarbā.

Ja Bluetooth® darbības laikā tiek nospiests kāds no programmas atmiņas taustiņiem (5), radio pārslēdzas uz to raidstaciju, kas saglabāta pēdējā izmantotajā radio darba režīmā.

## Atskaņošana ar Dual Speaker Sound (ja audio avots ir Bluetooth®)

Ja audio avots tiek atskaņots, izmantojot Bluetooth®, ir iespējams aktivizēt Dual Speaker Sound (DSS) funkciju. Tad 2 radio (vai nu GPB 18V‑2 C, vai GPB 18V‑2 SC) kalpo kā labais un kreisais skaļrunis vienai un tai pašai atskaņošanai.

Dual Speaker Sound funkcijas aktivizēšana:

- vienam no abiem radio jau jābūt savienotam ar audio avotu, izmantojot Bluetooth®;
- radio kā labā skaļruņa izvēle: atlasiet izvēlnē <DSS> → <DSSR> (GPB 18V‑2 C) vai <Set DSS> → <Right Speaker> (GPB 18V‑2 SC);
- radio kā kreisā skaļruņa izvēle: atlasiet izvēlnē <DSS> → <DSSL> (GPB 18V‑2 C) vai <Set DSS> → <Left Speaker> (GPB 18V‑2 SC);
- tāpat 2. radio ieslēdziet darba režīmu Bluetooth®;
- izvēlnē pie 2. radio attiecīgi izvēlieties otru skaļruni;
- vadiet atskaņošanu ar Bluetooth®, kā ierasts.

## Izvēlnes iestatījumu mainīšana

Lai atvērtu izvēlnes funkcijas, spiediet skaņas izslēgšanas taustiņu (8) (MENU) tik ilgi, līdz displejā tiek parādīts izvēlnes funkciju rādījums (e).

Pārvietošanās izvēlnē:

- ritināšana izvēlnē: grieziet avota pogu (7);
- atlasiet un saglabājiet izvēlnes iestatījumus: spiediet avota pogu (7) (OK);
- pāriešana uz apakšizvēlni: spiediet avota pogu (7);
- pāriešana no apakšizvēlnes uz augstāku izvēlni: īsi nospiediet skaņas izslēgšanas taustiņu (8); kad augstāks izvēlnes līmenis ir sasniegts, radio atgriežas audio režīmā.

Lai izietu no izvēlnes funkcijām jebkurā līmenī un atgrieztos audio režīmā, spiediet skaņas izslēgšanas taustiņu (8) tik ilgi, līdz displejā tiek parādīts izvēlnes funkciju rādījums (e). Alternatīvā variantā radio 10 s pēc pēdējās taustiņa nospiešanas automātiski pārslēdzas uz audio režīmu.

Ja, izslēdzot radio, izvēlnes iestatījumi vairs netiek saglabāti, nomainiet pogas tipa bateriju (buferbateriju).

## Izvēlnes opcijas (GPB 18V‑2 C)

Izvēlnes izvēle daļēji atkarīga no audio darba režīma, kādā radio atrodas.

<EQ>
Skaņas izvēlne: iespējams noregulēt augsto toņu līmeni <TR> un zemo toņu līmeni <BA> diapazonā no −5 līdz +5. Skaņas iestatījumi tiek saglabāti atsevišķi katram audio avotam.

<TIME>
Laika izvēlne: iespējams izvēlēties 12 stundu <12HR> un 24 stundu <24HR> laika formātu un laiku iestatīt manuāli.

<MONO> (ar audio avotu FM/FM2)
Mono uztveršanas izvēlne: mono uztveršanu <ON> iespējams ieslēgt vai izslēgt <OFF>. Mono uztveršana ieteicama, ja radio slikti uztveramas raidstacijas gadījumā bieži pārslēdzas starp stereo un mono uztveršanu.

<DSS> (ar audio avotu Bluetooth®)
Dual Speaker Sound izvēlne: jūs varat iestatīt radio kā labās puses skaļruni <DSSR>, kā kreisās puses skaļruni <DSSL> vai izslēgt funkciju <OFF>.

## Izvēlnes opcijas (GPB 18V‑2 SC)

Izvēlnes izvēle daļēji atkarīga no audio darba režīma, kādā radio atrodas.

Izvēlnes nosaukums izvēlnē tiek parādīts daudzfunkciju rādījuma augšējā rindā (k), atlasāmais iestatījums apakšējā rindā.

<Set EQ>
Skaņas izvēlne: iespējams noregulēt augsto toņu līmeni <Treble> un zemo toņu līmeni <Bass> diapazonā no −5 līdz +5. Skaņas iestatījumi tiek saglabāti atsevišķi katram audio avotam.

<Set Time>
Laika izvēlne:

- iespējams izvēlēties 24 stundu <24 Hour Mode> un 12 stundu <12 Hour Mode> laika formātu;
- laiku iespējams iestatīt manuāli ar <Set Hour> vai <Set Minute>;

- Norāde: ja pie audio avota DAB/DAB2 atlasīta raidstacija, kas rāda pulksteņa laiku, šis laiks tiek pārņemts automātiski. Manuāli veiktie laika iestatījumi tiek pārrakstīti.

<Reset All>
Atiestates izvēlne: visus izvēlnes iestatījumus var atiestatīt uz rūpnīcas iestatījumiem <Yes> vai atgriezties pie aktuālajiem iestatījumiem <No>.

<Auto Scan> (ar audio avotu DAB/DAB2)
Automātiskās raidstaciju meklēšanas izvēlne: iespējams sākt automātisku raidstaciju meklēšanu.

<Manual Tune> (ar audio avotu DAB/DAB2)
Manuālas iestatīšanas izvēlne: vēlamo frekvenci iespējams iestatīt manuāli.

<Display Type> (ar audio avotu DAB/DAB2)
Rādījuma veida izvēlne: iespējams izvēlēties, kāds teksts tiek parādīts daudzfunkciju rādījuma (k) apakšējā rindā:

- raidstacija raidītais informatīvais teksts <Dynamic Label>,
- raidstacijas frekvence <Frequency>,
- signāla stiprums <Signal Strength>,
- raidstacijas raidītais programmas veids <Program Type>.

<Display Type> (ar audio avotu FM/FM2)
Rādījuma veida izvēlne: iespējams izvēlēties, kāds teksts tiek parādīts daudzfunkciju rādījuma (k) apakšējā rindā:

- raidstacijas raidītais informatīvais teksts <Radio Text>,
- raidstacijas nosaukums <Program Service>,
- raidstacijas raidītais programmas veids <Program Type>.

<Set FM Mono> (ar audio avotu FM/FM2)
Mono uztveršanas izvēlne: mono uztveršanu <On> iespējams ieslēgt vai izslēgt <Off>. Mono uztveršana ieteicama, ja radio slikti uztveramas raidstacijas gadījumā bieži pārslēdzas starp stereo un mono uztveršanu.

<Set DSS> (ar audio avotu Bluetooth®)
Dual Speaker Sound izvēlne: jūs varat iestatīt radio kā labās puses skaļruni <Right Speaker>, kā kreisās puses skaļruni <Left Speaker> vai izslēgt funkciju <OFF>.