# Brug af lydkilde

## Tænd/sluk

Når du vil tænde for radioen, skal du trykke på tænd/sluk-knappen (2). Displayet (1) aktiveres, og den lydkilde, der var indstillet, da du slukkede for radioen sidst, er aktiv igen.

Displayet (1) lyser op et par sekunder, hver gang der trykkes på knappen.

Når du vil slukke for radioen, skal du trykke på tænd/sluk-knappen (2) igen. Den aktuelt indstillede lydkilde gemmes.

## Indstilling af lydstyrke

Når radioen tændes, er den altid indstillet på laveste lydstyrkeniveau.

Hvis du vil skrue op for lyden, skal du dreje tænd/sluk-knappen (2) med uret, og hvis du vil skrue ned for lyden, skal du dreje den mod uret.

Lydstyrkeindstillingen <VL> og <Volume> vises et par sekunder på displayet med en værdiangivelse på mellem 0 og 30. Stil lydstyrken på en lavere værdi, før radiostationen indstilles eller ændres, før en ekstern audiokilde startes på en middel værdi.

Hvis du vil afbryde lyden, kan du trykke kort på knappen til afbrydelse af lyden (8). Hvis du vil tænde for lyden igen, skal du enten trykke på knappen til afbrydelse af lyden igen eller dreje tænd/sluk-knappen (2) med uret.

Du kan altid ændre lydstyrken. Hvis menufunktionen er aktiveret, vender visningen automatisk tilbage til menuen nogle sekunder efter, at du har ændret lydstyrken.

Radioen slukker automatisk efter 19 min, hvis følgende betingelser er opfyld i denne periode:

- Lystyrken på radioen er stillet på 0,
- Lyden på radioen er slukket, eller
- Lystyrken på afspilningsenheden (f.eks. en smartphone) er stillet på 0.

## Valg af lydkilde

Når du skal vælge lydkilde, skal du trykke på Source-knappen (7), indtil den ønskede interne eller eksterne lydkilde vises på displayet:

- DAB/DAB2: digitalradio via DAB+ (GPB 18V‑2 SC)
- FM/FM2: analogradio via FM
- AUX: ekstern lydkilde (f.eks. smartphone) via 3,5‑mm-bøsning AUX IN (24) i tilslutningsporten (15),
- : ekstern lydkilde (f.eks. smartphone) via forbindelse med Bluetooth®.

Den aktuelle lydkilde vises på lydkildeindikatoren (b) eller Bluetooth®-indikatoren (a).

Lydkilderne DAB og DAB2 (GPB 18V‑2 SC) samt FM og FM2 adskiller sig ikke i deres funktionsmåde. De giver alle mulighed for at gemme radiostationer.

## Indstilling/lagring af DAB+-radiostation (GPB 18V‑2 SC)

Hvis du vil vælge en DAB+-radiostation som lydkilde, skal du trykke på Source-knappen (7), indtil lydkildeindikatoren (b) DAB eller DAB2 vises.

Efter en kort opstart starter afspilningen fra den senest indstillede radiostation.

Navnet på stationen vises på øverste linje i multifunktionsindikatoren (k). I menufunktionen kan du indstille, hvilke andre informationer der skal vises på nederste linje i multifunktionsindikatoren.

- Hvis du vil skifte station, skal du dreje Source-knappen (7), indtil den ønskede station vises på displayet. Tryk på Source-knappen (7) for at bekræfte dit valg. Radioen skifter til den valgte station.
  Du kan også skifte station med knappen til nedadsøgning (10) eller knappen til opadsøgning (9). Radioen skifter til næste tilgængelige station (faldende eller stigende i alfabetisk rækkefølge).

- Hvis du vil gemme en indstillet station, skal du trykke på programlagringsknappen (5) til den ønskede lagringsplads, indtil lagringspladsens nummer vises på lagringspladsindikatoren (c).
  Hvis de 4 lagringspladser til lydkilden DAB er optaget, skal du trykke på Source-knappen (7) for at skifte til lydkilden DAB2, hvor der er yderligere 4 lagringspladser. Bemærk, at du efter at have skiftet skal genindstille den ønskede station, før du kan gemme den.

- Hvis du vil afspille en gemt station, skal du trykke kort på programlagringsknappen (5). Nummeret på lagringspladsen vises på lagringspladsindikatoren (c). Hvis du trykker på Source-knappen (7), kan du skifte mellem lydkilderne DAB og DAB2 og komme tilbage til alle de gemte stationer.

Bemærk: Hvis radiosignalet er svagt, ses <Weak Signal> på multifunktionsvisningen (k). Du kan i så fald starte DAB+-sendersøgningen manuelt.
I den forbindelse skal du enten vælge <Auto Scan> i menuen eller trykke på knappen til nedadsøgning (10) og knappen til opadsøgning (9) samtidig. Når du har afsluttet stationssøgningen, gemmes 4 stationer på programlagringspladserne 1 til 4. Stationer, der allerede er gemt, overskrives.

Hvis der ikke findes nogen DAB+-radiostation, vises <No DAB Station – Please Auto Scan> på multifunktionsindikatoren (k).

## Indstilling/lagring af FM-radiostation

Hvis du vil vælge en FM-radiostation som lydkilde, skal du trykke på Source-knappen (7), indtil lydkildeindikatoren (b) FM eller FM2 vises.

GPB 18V‑2 C: Frekvensen for den station, der aktuelt afspilles, vises på radiofrekvensindikatoren (d).

GPB 18V‑2 SC: Frekvensen for den station, der aktuelt afspilles, vises på øverste linje i multifunktionsindikatoren (k). I menufunktionen kan du indstille, hvilke andre informationer der skal vises på nederste linje i multifunktionsindikatoren.

Hvis signalet er tilstrækkelig kraftigt, skifter radioen automatisk til stereomodtagelse, og stereomodtagelsesindikatoren (h) vises på displayet. I menufunktionen kan du skifte til monomodtagelse, hvis du ønsker.

- Hvis du vil indstille en bestemt station, skal du dreje Source-knappen (7) (TUNE), indtil den ønskede frekvens eller station vises på displayet.
- Hvis du vil søge efter næste station med kraftig signalstyrke, skal du trykke kort på knappen til nedadsøgning (10) eller knappen til opadsøgning (9). Den næste station,d er findes, vises på displayet og afspilles.
- Hvis du vil søge efter alle stationer med kraftig signalstyrke, skal du trykke på knappen til nedadsøgning (10) eller knappen til opadsøgning (9) i mere end et halvt sekund. Hver station, der findes, afspilles i 5 sekunder. Derefter fortsætter søgningen på resten af frekvensbåndet. Hvis du vil afbryde stationssøgningen, skal du trykke kort på knappen til nedadsøgning (10) eller knappen til opadsøgning (9).
- Hvis du vil gemme en indstillet station, skal du trykke på programlagringsknappen (5) til den ønskede lagringsplads, indtil lagringspladsens nummer vises på lagringspladsindikatoren (c).
  Hvis de 4 lagringspladser til lydkilden FM er optaget, skal du trykke på Source-knappen (7) for at skifte til lydkilden FM2, hvor der er yderligere 4 lagringspladser. Bemærk, at du efter at have skiftet skal genindstille den ønskede station, før du kan gemme den.
- Hvis du vil foretage automatisk søgning efter og lagring af den kraftige station (AUTOSTORE), skal du trykke på knappen til nedadsøgning (10) og knappen til opadsøgning (9) samtidig. Radioen kontrollerer alle tilgængelige stationer og gemmer de 4 stationer, der har den bedste modtagelse på programlagringspladserne 1 til 4. Bemærk, at stationer, der allerede er gemt på pladserne, overskrives.
  Når søgningen er afsluttet, starter afspilningen af den station, der er gemt på programlagringsplads 1.
- Hvis du vil afspille en gemt station, skal du trykke kort på programlagringsknappen (5). Nummeret på lagringspladsen vises på lagringspladsindikatoren (c). Hvis du trykker på Source-knappen (7), kan du skifte mellem lydkilderne FM og FM2 og komme tilbage til alle de gemte stationer.

## Indstilling af stavantenne

Radioen leveres med monteret stavantenne (6). Hvis du vil foretage søgning på FM-båndet, skal du dreje stavantennen i den retning, hvor modtagelsen er bedst.

Hvis der ikke er et tilstrækkeligt kraftigt signal, skal du anbringe radioen et sted med bedre modtagelse.

Bemærk: Hvis du bruger radioen i nærheden af trådløse anlæg, trådløst udstyr eller andre elektroniske apparater, kan det påvirke modtagelsen.

## Tilslutning af eksterne lydkilder via AUX

Åbn beskyttelseskappen til tilslutningsporten (15), og sæt 3,5‑mm-stikket fra AUX-kablet (25) i AUX IN-bøsningen (24). Slut AUX-kablet til en passende lydkilde.

Hvis du vil foretage afspilning med AUX som lydkilde, skal du trykke på Source-knappen (7), indtil lydkildeindikatoren (b) AUX vises.

Luk beskyttelseskappen til tilslutningsporten (15) igen, så snart du har fjernet AUX-kabelstikket, så den beskyttes mod snavs.

Hvis du under afspilning med AUX som lydkilde kommer til at trykke på en af programlagringsknapperne (5), skifter radioen til den station, der er gemt det pågældende sted.

## Afspilning/styring af eksterne lydkilder via Bluetooth®

Hvis du vil afspille en lydkilde (f.eks. smartphone) via Bluetooth®, skal du enten trykke på Source-knappen (7), indtil Bluetooth®-indikatoren (a) ses på displayet, eller trykke kort på knappen Bluetooth® (11) uafhængigt af den aktuelle lydkilde.

Under oprettelse af forbindelse eller søgning blinker Bluetooth®-indikatoren (a).

GPB 18V‑2 SC: I multifunktionsindikatoren (k) vises <Pairing>.

- Hvis radioen allerede er forbundet med en ekstern lydkilde via Bluetooth®, og hvis den pågældende lydkilde er tilgængelig, oprettes der automatisk forbindelse til lydkilden.

- Hvis der ikke er nogen tilgængelig gemt lydkilde, starter søgningen. Aktivér den nye forbindelse via en ekstern lydkilde. Ved brug af smartphones gøres dette oftest under indstillingerne i menuen Bluetooth®. Radioen vises som tilgængelig kilde under navnet GPB 18V‑2 C xxxx eller GPB 18V‑2 SC xxxx. Følg i den forbindelse brugsanvisningen til lydkilden/din smartphone.

- Hvis du vil afbryde en eksisterende forbindelse til en lydkilde via Bluetooth® og søge efter en ny lydkilde (PAIRING), skal du trykke på knappen Bluetooth® (11) i mere end 0,5 s. Aktivér forbindelsen som beskrevet ovenfor.

Så snart der er oprettet forbindelse til en lydkilde via Bluetooth®, lyser Bluetooth®-indikatoren (a) konstant.

GPB 18V‑2 SC: Navnet på det apparat, der er tilsluttet via Bluetooth®, vises på den øverste linje i multifunktionsindikatoren (k). På den nederste linje vises den tekst, der udsendes af det tilsluttede apparat.

Hvis der ikke kan oprettes forbindelse via Bluetooth®, slukker radioen automatisk efter 19 min.

Den lydkilde, der er tilsluttet via Bluetooth®, kan styres via radioen:

- Hvis du vil afspille et bestemt musiknummer, skal du trykke på knappen til opadsøgning (9) eller knappen til nedadsøgning (10), indtil det ønskede musiknummer vises. Afspilningen af det valgte musiknummer starter automatisk.

- Hvis du vil afbryde afspilningen, skal du trykke på knappen til afbrydelse af lyden (8). På displayet vises pauseindikatoren (f).

- Hvis du vil fortsætte afspilningen, skal du trykke på knappen til afbrydelse af lyden (8) igen, tilpasse lydstyrken med tænd/sluk-knappen (2) eller trykke på knappen til opadsøgning (9) eller knappen til nedadsøgning (10).

- Hvis du vil spole frem eller tilbage i et musiknummer, skal du holde knappen til opadsøgning (9) eller knappen til nedadsøgning (10) inde, indtil du kommer til det ønskede sted i nummeret.

Hvis du under afspilning via Bluetooth® kommer til at trykke på en af programlagringsknapperne (5), skifter radioen til den station, der er gemt det pågældende sted.

## Gengivelse med Dual Speaker Sound (ved lydkilden Bluetooth®)

Hvis du afspiller en lydkilde via Bluetooth®, kan du aktivere funktionen Dual Speaker Sound (DSS). I den forbindelse bruges 2 radioer (enten GPB 18V‑2 C eller GPB 18V‑2 SC) som højre og venstre højtaler til samme afspilning.

Aktivering af funktionen Dual Speaker Sound:

- En af de to radioer skal allerede være forbundet med lydkilden via Bluetooth®.
- Valg af radioen som højre højtaler: Vælg i menuen <DSS> → <DSSR> (GPB 18V‑2 C) eller <Set DSS> → <Right Speaker> (GPB 18V‑2 SC).
- Valg af radioen som venstre højtaler: Vælg i menuen <DSS> → <DSSL> (GPB 18V‑2 C) eller <Set DSS> → <Left Speaker> (GPB 18V‑2 SC).
- Indstil også den anden radio til afspilning via Bluetooth®.
- Vælg den anden radio som den anden højtaler.
- Styr afspilningen via Bluetooth® som normalt.

## Ændring af menuindstillinger

For at få adgang til menufunktionen skal du trykke på knappen til afbrydelse af lyden (8) (MENU), indtil menufunktionsindikatoren (e) vises på displayet.

Navigering i menuen:

- Sådan scroller du gennem en menu: Drej på Source-knappen (7).
- Sådan vælger og gemmer du menuindstillingen: Tryk på Source-knappen (7) (OK).
- Sådan skifter du til en undermenu: Tryk på Source-knappen (7).
- Sådan skifter du fra en undermenu til en menu på et højere niveau: Tryk på knappen til afbrydelse af lyden (8). Hvis du allerede befinder dig på det øverste niveau, skifter radioen til lydafspilning.

Hvis du vil forlade menufunktionen på et vilkårligt niveau og vende tilbage til lydafspilning, skal du trykke på knappen til afbrydelse af lyden (8), indtil menufunktionsindikatoren (e) forsvinder fra displayet. Hvis du ikke trykker på nogen knapper i 10 sekunder, skifter radioen automatisk tilbage til lydafspilning.

Hvis menuindstillingerne ikke længere gemmes, når du slukker for radioen, skal du udskifte knapcellebatteriet (reservebatteriet).

## Menufunktioner (GPB 18V‑2 C)

De tilgængelige menufunktioner afhænger til dels af den aktuelle lydtilstand.

<EQ>
Menuen Klang: Du kan indstille diskanten <TR> og bassen <BA> i et område fra −5 til +5. Klangindstillingerne gemmes separat for hver lydkilde.

<TIME>
Menuen Tid: Du kan vælge mellem 12-timers-format <12HR> og 24-timers-format <24HR> og indstille tiden manuelt.

<MONO> (ved lydkilden FM/FM2)
Menuen Monomodtagelse: Du kan aktivere monomodtagelse <ON> eller deaktivere monomodtagelse <OFF>. Det anbefales at benytte monomodtagelse ved stationer med svagt signal, hvor radioen ofte skifter mellem stereo- og monomodtagelse.

<DSS> (ved lydkilden Bluetooth®)
Menuen Dual Speaker Sound: Du kan angive radioen som højre højtaler <DSSR>, venstre højtaler <DSSL> eller deaktivere funktionen <OFF>.

## Menufunktioner (GPB 18V‑2 SC)

De tilgængelige menufunktioner afhænger til dels af den aktuelle lydtilstand.

I en given menu vises navnet på menuen på øverste linje i multifunktionsindikatoren (k), mens de mulige indstillinger vises på den nederste linje.

<Set EQ>
Menuen Klang: Du kan indstille diskanten <Treble> og bassen <Bass> i et område fra −5 til +5. Klangindstillingerne gemmes separat for hver lydkilde.

<Set Time>
Menuen Tid:

- Du kan vælge mellem 24-timers-format <24 Hour Mode> og 12-timers-format <12 Hour Mode>.
- Du kan indstille klokkeslættet manuelt med <Set Hour> eller <Set Minute>.

- Bemærk! Hvis du har valgt en radiostation som lydkilde DAB/DAB2, som samtidig viser klokkeslæt, overtages dette klokkeslæt automatisk. De manuelle tidsindstillinger overskrives.

<Reset All>
Menuen Reset: Du kan gendanne fabriksindstillingerne for alle menuindstillinger <Yes> eller vende tilbage til de aktuelle indstillinger <No>.

<Auto Scan> (ved lydkilden DAB/DAB2)
Menuen Automatisk stationssøgning: Du kan starte en automatisk stationssøgning.

<Manual Tune> (ved lydkilden DAB/DAB2)
Menuen Manuel indstilling: Du kan indstille en ønsket frekvens manuelt.

<Display Type> (ved lydkilden DAB/DAB2)
Menuen visningsform: Du kan vælge, hvilken tekst der skal vises på nederste linje på multifunktionsindikatoren (k):

- Informationstekst, som radiostationen udsender <Dynamic Label>
- Stationens frekvens <Frequency>
- Signalstyrken <Signal Strength>,
- Programtypen, som radiostationen udsender <Program Type>.

<Display Type> (ved lydkilden FM/FM2)
Menuen visningsform: Du kan vælge, hvilken tekst der skal vises på nederste linje på multifunktionsindikatoren (k):

- Informationstekst, som radiostationen udsender <Radio Text>
- Stationsnavnet <Program Service>,
- Programtypen, som radiostationen udsender <Program Type>.

<Set FM Mono> (ved lydkilden FM/FM2)
Menuen Monomodtagelse: Du kan aktivere <On> eller deaktivere <Off> monomodtagelse. Det anbefales at benytte monomodtagelse ved stationer med svagt signal, hvor radioen ofte skifter mellem stereo- og monomodtagelse.

<Set DSS> (ved lydkilden Bluetooth®)
Menuen Dual Speaker Sound: Du kan angive radioen som højre højtaler <Right Speaker>, venstre højtaler <Left Speaker> eller deaktivere funktionen <OFF>.