# Λειτουργία ήχου

## Ενεργοποίηση/απενεργοποίηση

Για την ενεργοποίηση του ραδιοφώνου πατήστε το κουμπί On/Off (2). Η οθόνη (1) ενεργοποιείται και αναπαράγεται η τελευταία ρυθμισμένη κατά την απενεργοποίηση του ραδιοφώνου πηγή ήχου.

Η οθόνη (1) φωτίζεται σε κάθε πάτημα του πλήκτρου για μερικά δευτερόλεπτα.

Για την απενεργοποίηση του ραδιοφώνου πατήστε ξανά το κουμπί On/Off (2). Η τρέχουσα ρύθμιση της πηγής ήχου αποθηκεύεται.

## Ρύθμιση έντασης ήχου

Μετά την ενεργοποίηση του ραδιοφώνου είναι ρυθμισμένη πάντοτε μια χαμηλή ένταση του ήχου.

Για την αύξηση της έντασης του ήχου γυρίστε το κουμπί On/Off (2) προς τη φορά των δεικτών του ρολογιού, για τη μείωση της έντασης του ήχου αντίθετα στη φορά των δεικτών του ρολογιού.

Η ρύθμιση της έντασης του ήχου <VL> ή <Volume> εμφανίζεται στην οθόνη με την τιμή μεταξύ 0 και 30 για μερικά δευτερόλεπτα. Ρυθμίστε την ένταση του ήχου πριν τη ρύθμιση ή την αλλαγή ενός ραδιοφωνικού σταθμού σε μια χαμηλή τιμή, πριν το ξεκίνημα μιας εξωτερικής πηγής ήχου σε μια μεσαία τιμή.

Για την απενεργοποίηση του ήχου μπορείτε να πατήσετε σύντομα το πλήκτρο Σίγαση (8). Για την ενεργοποίηση ξανά του ήχου, πατήστε εκ νέου σύντομα το πλήκτρο Σίγαση ή γυρίστε το κουμπί On/Off (2) προς τη φορά των δεικτών του ρολογιού.

Η ένταση του ήχου μπορεί να αλλάξει οποτεδήποτε. Όταν η λειτουργία μενού είναι ενεργοποιημένη, τότε επιστρέφει η ένδειξη λίγα δευτερόλεπτα μετά την αλλαγή της έντασης του ήχου πίσω στο μενού.

Το ραδιόφωνο απενεργοποιείται αυτόματα μετά από 19 λεπτά, όταν σε αυτόν τον χρόνο:

- Η ένταση του ήχου στο ραδιόφωνο έχει τεθεί στο 0,
- ο ήχος στο ραδιόφωνο είναι απενεργοποιημένος ή
- η ένταση του ήχου στη συσκευή αναπαραγωγής (π.χ. smartphone) έχει τεθεί στο 0.

## Επιλογή πηγής ήχου

Για την επιλογή μιας πηγής ήχου πατήστε το κουμπί Πηγή (7) τόσες φορές, ώσπου να εμφανιστεί στην οθόνη η επιθυμητή εσωτερική ή εξωτερική πηγή ήχου:

- DAB/DAB2: Ψηφιακό ραδιόφωνο μέσω DAB+ (GPB 18V‑2 SC),
- FM/FM2: Αναλογικό ραδιόφωνο μέσω FM,
- AUX: Εξωτερική πηγή ήχου (π.χ. smartphone) μέσω της υποδοχής 3,5 mm AUX IN (24) στον θάλαμο σύνδεσης (15),
- : Εξωτερική πηγή ήχου (π.χ. smartphone) μέσω της σύνδεσης μέσω Bluetooth®.

Η τρέχουσα πηγή ήχου αναγνωρίζεται στην ένδειξη της πηγής ήχου (b) ή στην ένδειξη Bluetooth® (a).

Οι πηγές ήχου DAB και DAB2 (GPB 18V‑2 SC) καθώς FM και FM2 δε διαφέρουν ως προς τη λειτουργικότητά τους, προσφέρουν μόνο πρόσθετες θέσεις αποθήκευσης προγραμμάτων.

## Ρύθμιση/αποθήκευση ραδιοφωνικού σταθμού DAB+ (GPB 18V‑2 SC)

Για την επιλογή της πηγής ήχου ραδιοφωνικός σταθμός DAB+ πατήστε το κουμπί Πηγή (7) τόσες φορές, ώσπου να εμφανιστεί στην ένδειξη της πηγής ήχου (b) DAB ή DAB2.

Μετά από μια σύντομη αρχικοποίηση αναπαράγεται ο τελευταίος ρυθμισμένος ραδιοφωνικός σταθμός.

Το όνομα του σταθμού εμφανίζεται κάθε φορά στην επάνω σειρά της πολυλειτουργικής οθόνης (k). Ποια πρόσθετη πληροφορία θα εμφανιστεί στην κάτω σειρά της πολυλειτουργικής οθόνης, μπορεί να ρυθμιστεί στη λειτουργία μενού.

- Για την αλλαγή του σταθμού γυρίστε το κουμπί Πηγή (7), μέχρι να εμφανιστεί στην οθόνη ο επιθυμητός σταθμός. Πατήστε το κουμπί Πηγή (7), για να επιβεβαιώσετε την επιλογή. Το ραδιόφωνο αλλάζει στον επιλεγμένο σταθμό.
  Εναλλακτικά για την αλλαγή του σταθμού μπορείτε να πατήσετε το πλήκτρο Αναζήτηση προς τα κάτω (10) ή το πλήκτρο Αναζήτηση προς τα πάνω (9). Το ραδιόφωνο αλλάζει στον επόμενο διαθέσιμο σταθμό (σε αλφαβητική κατιούσα ή ανιούσα σειρά).

- Για την αποθήκευση ενός ρυθμισμένου σταθμού πατήστε το πλήκτρο αποθήκευσης προγράμματος (5) της επιθυμητής θέσης αποθήκευσης τόσο, μέχρι ο αριθμός της θέσης αποθήκευσης να εμφανιστεί στην ένδειξη της θέσης αποθήκευσης (c).
  Όταν οι 4 θέσεις αποθήκευσης της πηγής ήχου DAB είναι κατειλημμένες, τότε αλλάξτε, πατώντας το κουμπί Πηγή (7) στην πηγή ήχου DAB2, όπου εκεί είναι διαθέσιμες περαιτέρω 4 θέσεις αποθήκευσης. Προσέξτε, ότι μετά την αλλαγή πρέπει να ρυθμίσετε εκ νέου τον επιθυμητό σταθμό, για να μπορείτε να τον αποθηκεύσετε.

- Για την αναπαραγωγή ενός αποθηκευμένου σταθμού πατήστε σύντομα ένα από τα πλήκτρο αποθήκευσης προγράμματος (5). Ο αριθμός της θέσης αποθήκευσης εμφανίζεται στην ένδειξη της θέσης αποθήκευσης (c). Αλλάξτε ενδεχομένως, πατώντας το κουμπί Πηγή (7), ανάμεσα στις πηγές ήχου DAB και DAB2, για να μπορείτε να έχετε πρόσβαση σε όλους τους αποθηκευμένους σταθμούς.

Υπόδειξη: Σε περίπτωση ασθενούς ραδιοφωνικού σήματος εμφανίζεται <Weak Signal> στην πολυλειτουργική οθόνη (k). Σε αυτή την περίπτωση μπορείτε να ξεκινήσετε χειροκίνητα την αναζήτηση σταθμού DAB+.
Γι’ αυτό επιλέξτε είτε <Auto Scan> στο μενού, ή πατήστε το πλήκτρο Αναζήτηση προς τα κάτω (10) και το πλήκτρο Αναζήτηση προς τα πάνω (9) ταυτόχρονα. Μετά την ολοκλήρωση της αναζήτησης σταθμού αποθηκεύονται 4 σταθμοί στις θέσεις αποθήκευσης προγραμμάτων 1 μέχρι 4. Οι ήδη αποθηκευμένοι σταθμοί σε αυτή την περίπτωση αντικαθίστανται.

Όταν δεν μπορεί να βρεθεί κανένας ραδιοφωνικός σταθμός DAB+, εμφανίζεται <No DAB Station – Please Auto Scan> στην πολυλειτουργική οθόνη (k).

## Ρύθμιση/αποθήκευση ραδιοφωνικού σταθμού FM

Για την επιλογή της πηγής ήχου ραδιοφωνικός σταθμός FM πατήστε το κουμπί Πηγή (7) τόσες φορές, ώσπου να εμφανιστεί στην ένδειξη της πηγής ήχου (b) FM ή FM2.

GPB 18V‑2 C: Η συχνότητα του τρέχοντος αναπαραγώμενου σταθμού εμφανίζεται στην ένδειξη της ραδιοφωνικής συχνότητας (d).

GPB 18V‑2 SC: Η συχνότητα του τρέχοντος αναπαραγώμενου σταθμού εμφανίζεται κάθε φορά στην επάνω σειρά της πολυλειτουργικής οθόνης (k). Ποια πρόσθετη πληροφορία θα εμφανιστεί στην κάτω σειρά της πολυλειτουργικής οθόνης, μπορεί να ρυθμιστεί στη λειτουργία μενού.

Σε περίπτωση ικανοποιητικά ισχυρής λήψης ενός κατάλληλου σήματος περνά το ραδιόφωνο αυτόματα στη στερεοφωνική λήψη, στην οθόνη εμφανίζεται η ένδειξη της στερεοφωνικής λήψης (h). Στη λειτουργία μενού μπορεί να αλλάξει ο τρόπος λήψης σε μονοφωνική λήψη.

- Για τη ρύθμιση ενός ορισμένου σταθμού γυρίστε το κουμπί Πηγή (7) (TUNE), μέχρι να εμφανιστεί στην οθόνη η επιθυμητή συχνότητα ή ο επιθυμητός σταθμός.
- Για την αναζήτηση του επόμενου σταθμού με υψηλή ισχύ σήματος πατήστε σύντομα το πλήκτρο Αναζήτηση προς τα κάτω (10) ή το πλήκτρο Αναζήτηση προς τα πάνω (9). Ο επόμενος ανιχνευμένος σταθμός εμφανίζεται στην οθόνη και αναπαράγεται.
- Για την αναζήτηση όλων των σταθμών με υψηλή ισχύ σήματος Πατήστε το πλήκτρο Αναζήτηση προς τα κάτω (10) ή το πλήκτρο Αναζήτηση προς τα πάνω (9) πάνω από μισό δευτερόλεπτο. Κάθε ανιχνευμένος σταθμός αναπαράγεται για 5 δευτερόλεπτα, μετά συνεχίζεται η αναζήτηση μέχρι το άκρο της ζώνης συχνοτήτων. Για να διακόψετε την αναζήτηση σταθμού, πατήστε σύντομα το πλήκτρο Αναζήτηση προς τα κάτω (10) ή το πλήκτρο Αναζήτηση προς τα πάνω (9).
- Για την αποθήκευση ενός ρυθμισμένου σταθμού πατήστε το πλήκτρο αποθήκευσης προγράμματος (5) της επιθυμητής θέσης αποθήκευσης τόσο, μέχρι ο αριθμός της θέσης αποθήκευσης να εμφανιστεί στην ένδειξη της θέσης αποθήκευσης (c).
  Όταν οι 4 θέσεις αποθήκευσης της πηγής ήχου FM είναι κατειλημμένες, τότε αλλάξτε, πατώντας το κουμπί Πηγή (7) στην πηγή ήχου FM2, όπου εκεί είναι διαθέσιμες περαιτέρω 4 θέσεις αποθήκευσης. Προσέξτε, ότι μετά την αλλαγή πρέπει να ρυθμίσετε εκ νέου τον επιθυμητό σταθμό, για να μπορείτε να τον αποθηκεύσετε.
- Για την αυτόματη αναζήτηση και αποθήκευση των σταθμών με την καλύτερη λήψη (AUTOSTORE) πατήστε το πλήκτρο Αναζήτηση προς τα κάτω (10) και το πλήκτρο Αναζήτηση προς τα πάνω (9) ταυτόχρονα. Το ραδιόφωνο ελέγχει όλους τους σταθμούς με δυνατότητα λήψης και αποθηκεύει τους 4 σταθμούς με την καλύτερη λήψη στις θέσεις αποθήκευσης προγραμμάτων 1 μέχρι 4. Προσέξτε, ότι σε αυτή την περίπτωση ενδεχομένως ήδη αποθηκευμένοι σταθμοί αντικαθίστανται.
  Όταν η αναζήτηση τελειώσει, αναπαράγεται ο αποθηκευμένος στη θέση αποθήκευσης προγράμματος 1 σταθμός.
- Για την αναπαραγωγή ενός αποθηκευμένου σταθμού πατήστε σύντομα ένα από τα πλήκτρο αποθήκευσης προγράμματος (5). Ο αριθμός της θέσης αποθήκευσης εμφανίζεται στην ένδειξη της θέσης αποθήκευσης (c). Αλλάξτε ενδεχομένως, πατώντας το κουμπί Πηγή (7), ανάμεσα στις πηγές ήχου FM και FM2, για να μπορείτε να έχετε πρόσβαση σε όλους τους αποθηκευμένους σταθμούς.

## Προσανατολισμός της κεραίας

Το ραδιόφωνο παραδίδεται με συναρμολογημένη ραβδοειδή κεραία (6). Κατά τη λειτουργία του ραδιοφώνου μέσω FM στρέψτε τη ραβδοειδή κεραία στην κατεύθυνση, που καθιστά δυνατή την καλύτερη λήψη.

Όταν δεν είναι δυνατή καμία ικανοποιητική λήψη, τότε τοποθετήστε το ραδιόφωνο σε μια θέση με καλύτερη λήψη.

Υπόδειξη: Κατά τη λειτουργία του ραδιοφώνου σε άμεσο περιβάλλον ραδιοφωνικών εγκαταστάσεων, ασύρματων συσκευών ή άλλων ηλεκτρονικών συσκευών μπορεί να προκύψει μια μείωση της ποιότητας της ραδιοφωνικής λήψης.

## Σύνδεση εξωτερικών πηγών ήχου μέσω AUX

Ανοίξτε το προστατευτικό κάλυμμα του θαλάμου σύνδεσης (15) και συνδέστε το βύσμα 3,5 mm του καλωδίου AUX (25) στην AUX IN υποδοχή (24). Συνδέστε το καλώδιο AUX σε μια κατάλληλη πηγή ήχου.

Για την αναπαραγωγή της πηγής ήχου AUX πατήστε το κουμπί Πηγή (7) τόσες φορές, ώσπου να εμφανιστεί στην ένδειξη της πηγής ήχου (b) AUX.

Για την προστασία από τη ρύπανση κλείστε ξανά το προστατευτικό κάλυμμα του θαλάμου σύνδεσης (15), όταν απομακρύνετε το βύσμα του καλωδίου AUX.

Όταν κατά τη διάρκεια της λειτουργίας AUX πατηθεί ένα από τα πλήκτρα αποθήκευσης προγραμμάτων (5), τότε αλλάζει το ραδιόφωνο στον σταθμό, που έχει αποθηκευτεί στην τελευταία λειτουργία ραδιοφώνου που χρησιμοποιήθηκε.

## Αναπαραγωγή/έλεγχος εξωτερικών πηγών ήχου μέσω Bluetooth®

Για την αναπαραγωγή μιας πηγής ήχου (π.χ. smartphone) μέσω Bluetooth®, πατήστε είτε το κουμπί Πηγή (7) τόσες φορές, ώσπου στην οθόνη να εμφανιστεί η ένδειξη Bluetooth® (a), ή πατήστε, ανεξάρτητα από την τρέχουσα πηγή ήχου, σύντομα το πλήκτρο Bluetooth® (11).

Κατά τη διάρκεια της αποκατάστασης της σύνδεσης ή αναζήτηση της σύνδεσης αναβοσβήνει η ένδειξη Bluetooth® (a).

GPB 18V‑2 SC: Στην πολυλειτουργική οθόνη (k) εμφανίζεται <Pairing>.

- Όταν το ραδιόφωνο ήταν ήδη συνδεδεμένο με μια εξωτερική πηγή ήχου μέσω Bluetooth® και αυτή η πηγή ήχου είναι διαθέσιμη, τότε αποκαθίσταται αυτόματα μια σύνδεση με αυτή την πηγή ήχου.

- Όταν δεν είναι διαθέσιμη καμία αποθηκευμένη πηγή ήχου, ξεκινά η διαδικασία αναζήτησης. Ενεργοποιήστε τη νέα σύνδεση μέσω της εξωτερικής πηγής ήχου. Αυτό είναι στα smartphone συνήθως δυνατό στις ρυθμίσεις στο μενού Bluetooth®. Το ραδιόφωνο εμφανίζεται ως διαθέσιμη πηγή κάτω από το όνομα GPB 18V‑2 C xxxx ή GPB 18V‑2 SC xxxx. Προσέξτε παρακαλώ τις αντίστοιχες οδηγίες λειτουργίας της πηγής ήχου/του smartphone σας.

- Εάν μια υπάρχουσα σύνδεση με μια πηγή ήχου πρέπει να τερματιοστεί μέσω Bluetooth® και να αναζητηθεί μια νέα πηγή ήχου (PAIRING), τότε πατήστε το πλήκτρο Bluetooth® (11) πάνω από 0,5 s. Ενεργοποιήστε τη σύνδεση, όπως περιγράφεται πιο πάνω.

Μόλις συνδεθεί μια πηγή ήχου μέσω Bluetooth®, ανάβει η ένδειξη Bluetooth® (a) συνεχώς.

GPB 18V‑2 SC: Το όνομα της συνδεδεμένης μέσω Bluetooth® συσκευής εμφανίζεται στην επάνω γραμμή της πολυλειτουργικής οθόνης (k) υποδεικνύεται. Στην κάτω σειρά εμφανίζεται το μεταδιδόμενο από τη συνδεδεμένη συσκευή κείμενο.

Εάν δεν μπορεί να αποκατασταθεί καμία σύνδεση μέσω Bluetooth®, απενεργοποιείται το ραδιόφωνο μετά από 19 λεπτά αυτόματα.

Η συνδεδεμένη μέσω Bluetooth® πηγή ήχου μπορεί επίσης να ελεγχθεί μέσω του ραδιοφώνου:

- Για την επιλογή και το ξεκίνημα ενός μουσικού κομματιού (τίτλος), πατήστε το πλήκτρο Αναζήτηση προς τα πάνω (9) ή το πλήκτρο Αναζήτηση προς τα κάτω (10) τόσες φορές σύντομα, ώσπου να φθάσετε στο επιθυμητό μουσικό κομμάτι. Η αναπαραγωγή του επιλεγμένου μουσικού κομματιού ξεκινά αυτόματα.

- Για τη διακοπή της αναπαραγωγής, πατήστε το πλήκτρο Σίγαση (8). Στην οθόνη εμφανίζεται η ένδειξη παύσης (f).

- Για τη συνέχιση της αναπαραγωγής, πατήστε το πλήκτρο Σίγαση (8) εκ νέου, αλλάξτε την ένταση του ήχου μέσω του κουμπιού On/Off (2) ή πατήστε το πλήκτρο Αναζήτηση προς τα πάνω (9) ή το πλήκτρο Αναζήτηση προς τα κάτω (10).

- Για την κίνηση προς τα εμπρός ή την κίνηση προς τα πίσω εντός ενός μουσικού κομματιού κρατήστε το πλήκτρο Αναζήτηση προς τα πάνω (9) ή το πλήκτρο Αναζήτηση προς τα κάτω (10) πατημένο, μέχρι να φθάσετε στην επιθυμητή θέση στο μουσικό κομμάτι.

Όταν κατά τη διάρκεια της λειτουργίας μέσω Bluetooth® πατηθεί ένα από τα πλήκτρα αποθήκευσης προγραμμάτων (5), τότε αλλάζει το ραδιόφωνο στον σταθμό, που έχει αποθηκευτεί στην τελευταία λειτουργία ραδιοφώνου που χρησιμοποιήθηκε.

## Αναπαραγωγή με Dual Speaker Sound (σε περίπτωση πηγής ήχου Bluetooth®)

Όταν αναπαράγεται μια πηγή ήχου μέσω Bluetooth®, μπορεί να ενεργοποιηθεί η λειτουργία Dual Speaker Sound (DSS). Εδώ χρησιμεύουν 2 ραδιόφωνα (είτε GPB 18V‑2 C ή GPB 18V‑2 SC) ως δεξί και αριστερό ηχείο για την ίδια αναπαραγωγή.

Ενεργοποίηση της λειτουργίας Dual Speaker Sound:

- Ένα από τα δύο ραδιόφωνα πρέπει να είναι ήδη συνδεδεμένο μέσω Bluetooth® με την πηγή ήχου.
- Επιλογή του ραδιοφώνου ως δεξί ηχείο: Επιλέξτε στο μενού <DSS> → <DSSR> (GPB 18V‑2 C) ή <Set DSS> → <Right Speaker> (GPB 18V‑2 SC).
- Επιλογή του ραδιοφώνου ως αριστερό ηχείο: Επιλέξτε στο μενού <DSS> → <DSSL> (GPB 18V‑2 C) ή <Set DSS> → <Left Speaker> (GPB 18V‑2 SC).
- Ενεργοποιήστε στο 2ο ραδιόφωνο επίσης τον τρόπο λειτουργίας Bluetooth®.
- Επιλέξτε στο 2ο ραδιόφωνο στο μενού το εκάστοτε άλλο ηχείο.
- Ελέγξετε την αναπαραγωγή μέσω Bluetooth® όπως συνήθως.

## Αλλαγή των ρυθμίσεων μενού

Για να περάσετε στη λειτουργία μενού, πατήστε το πλήκτρο Σίγαση (8) (MENU) τόσο, μέχρι να εμφανιστεί στην οθόνη η ένδειξη λειτουργίας μενού (e).

Πλοήγηση στο μενού:

- Σκρολάρισμα μέσα σε ένα μενού: Γυρίστε το κουμπί Πηγή (7).
- Επιλογή και αποθήκευση της ρύθμισης μενού: Πατήστε το κουμπί Πηγή (7) (OK).
- Αλλαγή σε ένα υπομενού: Πατήστε το κουμπί Πηγή (7).
- Αλλαγή από ένα υπομενού πίσω σε ένα υψηλότερο μενού: Πατήστε σύντομα το πλήκτρο Σίγαση (8). Όταν το ανώτατο επίπεδο μενού έχει επιτευχθεί, επιστρέφει το ραδιόφωνο πίσω στη λειτουργία ήχου.

Για να εγκαταλείψετε τη λειτουργία μενού σε ένα οποιοδήποτε επίπεδο και για να επιστρέψετε στη λειτουργία ήχου, πατήστε το πλήκτρο Σίγαση (8) τόσο, μέχρι να εμφανιστεί στην οθόνη η ένδειξη λειτουργίας μενού (e). Εναλλακτικά αλλάζει το ραδιόφωνο 10 δευτερόλεπτα μετά το τελευταίο πάτημα του πλήκτρου αυτόματα πίσω στη λειτουργία ήχου.

Όταν οι ρυθμίσεις μενού με την απενεργοποίηση του ραδιοφώνου δεν αποθηκευτούν πλέον, τότε αλλάξτε την μπαταρία τύπου κουμπιού (εφεδρική μπαταρία).

## Επιλογές μενού (GPB 18V‑2 C)

Η επιλογή μενού εξαρτάται μερικώς από τον τρόπο λειτουργίας ήχου, στον οποίο βρίσκεται το ραδιόφωνο.

<EQ>
Μενού Μελωδία: Μπορείτε να ρυθμίσετε τη στάθμη πρίμων <TR> και τη στάθμη μπάσων <BA> σε μια περιοχή από −5 μέχρι +5. Οι ρυθμίσεις τόνου αποθηκεύονται ξεχωριστά για κάθε πηγή ήχου.

<TIME>
Μενού Ώρα: Μπορείτε να επιλέξετε ανάμεσα στις μορφές ώρας 12 ώρες <12HR> και 24 ώρες <24HR> και να ρυθμίσετε την ώρα χειροκίνητα.

<MONO> (σε περίπτωση πηγής ήχου FM/FM2)
Μενού Μονοφωνική λήψη: Μπορείτε να ενεργοποιήσετε τη μονοφωνική λήψη <ON> ή να την απενεργοποιήσετε <OFF>. Η μονοφωνική λήψη συνίσταται, όταν το ραδιόφωνο σε περίπτωση ενός ασθενούς σταθμού αλλάζει συχνά μεταξύ στερεοφωνικής και μονοφωνικής λήψης.

<DSS> (σε περίπτωση πηγής ήχου Bluetooth®)
Μενού Dual Speaker Sound: Μπορείτε να καθορίσετε το ραδιόφωνο ως δεξί ηχείο <DSSR>, ως αριστερό ηχείο <DSSL> ή να απενεργοποιήσετε τη λειτουργία <OFF>.

## Επιλογές μενού (GPB 18V‑2 SC)

Η επιλογή μενού εξαρτάται μερικώς από τον τρόπο λειτουργίας ήχου, στον οποίο βρίσκεται το ραδιόφωνο.

Εντός των μενού εμφανίζεται κάθε φορά του όνομα του μενού στην επάνω σειρά της πολυλειτουργικής οθόνης (k), η επιλέξιμη ρύθμιση στην κάτω γραμμή.ρύθμιση στην κάτω σειρά.

<Set EQ>
Μενού Μελωδία: Μπορείτε να ρυθμίσετε τη στάθμη πρίμων <Treble> και τη στάθμη μπάσων <Bass> σε μια περιοχή από −5 μέχρι +5. Οι ρυθμίσεις τόνου αποθηκεύονται ξεχωριστά για κάθε πηγή ήχου.

<Set Time>
Μενού Ώρα:

- Μπορείτε να επιλέξετε ανάμεσα στις μορφές ώρας 24 ώρες <24 Hour Mode> και 12 ώρες <12 Hour Mode>.
- Μπορείτε να ρυθμίσετε την ώρα χειροκίνητα με <Set Hour> ή <Set Minute>.

- Υπόδειξη: Όταν στην πηγή ήχου DAB/DAB2 έχει επιλεγεί ένας ραδιοφωνικός σταθμός, ο οποίος μεταδίδει την ώρα, τότε υιοθετείται αυτή η ώρα αυτόματα. Οι χειροκίνητες ρυθμίσεις του χρόνου αντικαθίστανται.

<Reset All>
Μενού Επαναφορά: Μπορείτε να επαναφέρετε όλες τις ρυθμίσεις μενού στις ρύθμιση εργοστασίου <Yes> ή να επιστρέψετε στις τρέχουσες ρυθμίσεις <No>.

<Auto Scan> (σε περίπτωση πηγής ήχου DAB/DAB2)
Μενού Αυτόματη αναζήτηση σταθμού: Μπορείτε να ξεκινήσετε μια αυτόματη αναζήτηση σταθμού.

<Manual Tune> (σε περίπτωση πηγής ήχου DAB/DAB2)
Μενού Χειροκίνητος συντονισμός: Μπορείτε να ρυθμίσετε μια επιθυμητή συχνότητα χειροκίνητα.

<Display Type> (σε περίπτωση πηγής ήχου DAB/DAB2)
Μενού Τρόπος ένδειξης: Μπορείτε να επιλέξετε, ποιο κείμενο θα εμφανίζεται στην κάτω σειρά της πολυλειτουργικής οθόνης (k):

- το μεταδιδόμενο από τον ραδιοφωνικό σταθμό κείμενο πληροφοριών <Dynamic Label>,
- η συχνότητα του σταθμού <Frequency>,
- η ισχύς του σήματος <Signal Strength>,
- ο μεταδιδόμενος από τον ραδιοφωνικό σταθμό τύπος προγράμματος <Program Type>.

<Display Type> (σε περίπτωση πηγής ήχου FM/FM2)
Μενού Τρόπος ένδειξης: Μπορείτε να επιλέξετε, ποιο κείμενο θα εμφανίζεται στην κάτω σειρά της πολυλειτουργικής οθόνης (k):

- το μεταδιδόμενο από τον ραδιοφωνικό σταθμό κείμενο πληροφοριών <Radio Text>,
- το όνομα του σταθμού <Program Service>,
- ο μεταδιδόμενος από τον ραδιοφωνικό σταθμό τύπος προγράμματος <Program Type>.

<Set FM Mono> (σε περίπτωση πηγής ήχου FM/FM2)
Μενού Μονοφωνική λήψη: Μπορείτε να ενεργοποιήσετε τη μονοφωνική λήψη <On> ή να την απενεργοποιήσετε <Off>. Η μονοφωνική λήψη συνίσταται, όταν το ραδιόφωνο σε περίπτωση ενός ασθενούς σταθμού αλλάζει συχνά μεταξύ στερεοφωνικής και μονοφωνικής λήψης.

<Set DSS> (σε περίπτωση πηγής ήχου Bluetooth®)
Μενού Dual Speaker Sound: Μπορείτε να καθορίσετε το ραδιόφωνο ως δεξί ηχείο <Right Speaker>, ως αριστερό ηχείο <Left Speaker> ή να απενεργοποιήσετε τη λειτουργία <OFF>.